Ambulance Accident Archives - BIGNEWSLIVE | Latest Malayalam News\nHome Tag Ambulance Accident\nതിരൂര്: ശരീരം തളര്‍ന്ന രോഗിയുടെ ജീവന് രക്ഷിക്കാന് പാഞ്ഞ ആംബുലന്‍സിനെ വഴിമുടക്കി കാര്. രോഗിയുമായി കോട്ടയ്ക്കലിലേയ്ക്ക് പോകുന്നതിനിടെയാണ് സംഭവം. രണ്ടര കിലോമീറ്ററോളമാണ് കാര് ആംബുലന്‍സിനെ വഴിമുടക്കിയത്. ഇതേ ...\nഹോങ്കോങ്: വിവാദമായ കുറ്റവാളി കൈമാറ്റ ബില് പിന്‍വലിക്കണമെന്നും ഭരണാധികാരിയായ കാരി ലാം രാജി വെയ്ക്കണമെന്നുമാവശ്യപ്പെട്ട് ഹോങ്കോങില് നടുറോഡില് പ്രക്ഷോഭത്തിന് ഇറങ്ങിയത് ഇരുപത് ലക്ഷം പേര്. കറുത്ത വസ്ത്രം ...\nതണ്ണിശ്ശേരി: പാലക്കാട് നഗരത്തെ നടുക്കിയ അപകടമാണ് ഇന്നലെ വൈകുന്നേരം തണ്ണിശ്ശേരി വളവില് നടന്നത്. അപകടത്തില്‍പ്പെട്ട് എട്ട് പേരുടെ ജീവനാണ് ഒരു നിമിഷത്തില് പൊലിഞ്ഞത്. ഇന്നലെ വൈകുന്നേരം ആയിരുന്നു ...\nപാലക്കാട്: ആംബുലന്‍സില് സ്ഥലമില്ലാത്തതിനാല് കയറാന് സാധിക്കാതിരുന്ന ജംഷീറിന് തിരികെ ലഭിച്ചത് പുതു ജീവന്. പെരുന്നാള് ആഘോഷത്തിന്റെ ഭാഗമായാണ് വാടാനംകുറുശ്ശിയില് നിന്ന് നെല്ലിയാമ്പതിയിലേയ്ക്ക് ജംഷീര് അടങ്ങുന്ന നാലംഗ സംഘം ...\nഅപകടത്തില്‍പ്പെട്ടവരുമായി പാഞ്ഞ ആംബുലന്‍സ് ലോറിയുമായി കൂട്ടിയിടിച്ചു; എട്ട് മരണം, ദാരുണ സംഭവം പാലക്കാട്\nപാലക്കാട്: അപകടത്തില്‍പ്പെട്ടവരുമായി പാഞ്ഞ ആംബുലന്‍സ് ലോറിയുമായി കൂട്ടിയിടിച്ചു. എട്ട് പേരാണ് അപകടത്തില് മരണപ്പെട്ടത്. പാലക്കാട് തണ്ണിശ്ശേരിയിലാണ് അപകടമുണ്ടായത്. പട്ടാമ്പി സ്വദേശികളാണ് മരിച്ചത്. നെല്ലിയാമ്പതിയില് അപകടത്തില്‍പ്പെട്ടവരെ ജില്ലാ ആശുപത്രിയിലേക്ക് ...\nബംഗളൂരു: ആംബുലന്‍സും കാറും തമ്മില് കൂട്ടിയിടിച്ചുണ്ടായ അപകടത്തില് മരണപ്പെട്ടത് ഒരു കുടുംബത്തിലെ അഞ്ച് ജീവനുകള്. ദേവനഹള്ളി രാജ്യാന്തര വിമാനത്താവളത്തില് നിന്നു ആര്‍ടിനഗറിലേക്ക് വരികയായിരുന്ന കാറില് നിയന്ത്രണം വിട്ട് ...


പാനൂരിൽ ജവാനെന്ന പേരിൽ വ്യാപാരിയെ കബളിപ്പിച്ചതായി പരാതി - കണ്ണൂരാൻ വാർത്ത\nHome Unlabelled പാനൂരിൽ ജവാനെന്ന പേരിൽ വ്യാപാരിയെ കബളിപ്പിച്ചതായി പരാതി\nപാനൂരിൽ ജവാനെന്ന പേരിൽ വ്യാപാരിയെ കബളിപ്പിച്ചതായി പരാതി\nപാനൂർ : പതിനായിരത്തോളം രൂപയുടെ പച്ചക്കറികളുടെ ഓർഡർ നൽകി വ്യാപാരിയെ കബളിപ്പിച്ചതായി പരാതി. പുത്തൂരിലെ പച്ചക്കറിവ്യാപാരിയായ പൊയിലൂർ പള്ളിച്ചാലിലെ പ്രകാശനാണ് തട്ടിപ്പിനിരയായത്. നാദാപുരം അരീക്കര കുന്നിൽ പ്രവർത്തിക്കുന്ന ബി.എസ്.എഫ്. കേന്ദ്രത്തിലേക്കെന്ന് പറഞ്ഞാണ് തട്ടിപ്പ് നടത്തിയത്.പുത്തൂർ ഓവുപാലത്തിന് സമീപം പച്ചക്കറിക്കട നടത്തുന്ന പ്രകാശന് കഴിഞ്ഞ ദിവസം വാട്സാപ്പിലൂടെയാണ് പതിനായിരത്തോളം രൂപയുടെ പച്ചക്കറിക്ക് ഓർഡർ ലഭിച്ചത്.\nതിരികെ വിളിച്ചപ്പോൾ ഹിന്ദിയിൽ അരീക്കരക്കുന്നിലെ ബി.എസ്.എഫ്. കേന്ദ്രത്തിലേക്കാണെന്നും സന്ദീപ് റാവുത്തർ എന്ന ജവാനാണെന്നുമാണ് മറുപടി ലഭിച്ചത്. ഓർഡർ പ്രകാരമുള്ള പച്ചക്കറികൾ തലശ്ശേരിയിൽനിന്ന് വാങ്ങി എത്തിച്ച് ജവാനെ ബന്ധപ്പെട്ടപ്പോൾ ചരക്ക് ബി.എസ്.എഫ്. കേന്ദ്രത്തിൽ എത്തിക്കാനും തുക നൽകാനായി എ.ടി.എം. കാർഡ് വാട്സാപ്പിൽ അയക്കാനും ആവശ്യപ്പെട്ടു.\nഫോൺ പേ, ഗൂഗ്ൾ പേ, അക്കൗണ്ട് നമ്പർ എന്നിവ നൽകാമെന്ന് പറഞ്ഞെങ്കിലും എ.ടി.എം. കാർഡ് തന്നെ വേണമെന്ന് നിർബന്ധം പിടിച്ചു. തുടർന്ന് സുഹൃത്തിന്റെ എ.ടി.എം. കാർഡിന്റെ പകർപ്പ് അയച്ചുകൊടുക്കുകയായിരുന്നു. അല്പസമയത്തിനകം അക്കൗണ്ടിലുണ്ടായിരുന്ന 24 രൂപ നഷ്ടപ്പെട്ടെന്ന വിവരമാണ് ലഭിച്ചത്.തട്ടിപ്പാണെന്ന് ബോധ്യമായതോടെ കൊളവല്ലൂർ പൊലീസിലും ബി.എസ്.എഫ്. കേന്ദ്രത്തിലും പരാതി നൽകി. പോലീസ് അന്വേഷണം തുടങ്ങി.


അധ്യാപിക നിര്‍ബന്ധിച്ച് കാല് പിടിപ്പിച്ചെന്ന പരാതിയില് വാദിയെ പ്രതിയാക്കാൻ നീക്കം നടക്കുന്നതായി എം.എസ്.എഫ് - Media Vision News\nഅധ്യാപിക നിര്‍ബന്ധിച്ച് കാല് പിടിപ്പിച്ചെന്ന പരാതിയില് വാദിയെ പ്രതിയാക്കാൻ നീക്കം നടക്കുന്നതായി എം.എസ്.എഫ്\nകാസര്‍ഗോഡ് ഗവൺമെന്‍റ് കോളജിൽ വിദ്യാർത്ഥിയെ കൊണ്ട് കാൽ പിടിപ്പിച്ച സംഭവത്തിൽ വാദിയെ പ്രതിയാക്കാൻ നീക്കം നടക്കുന്നതായി എം.എസ്.എഫ്. കോളേജിലെ വിദ്യാർഥി ദ്രോഹ നടപടികൾക്കെതിരെ നിയമപരമായും രാഷ്ട്രീയമായും നേരിടാനാണ് എം.എസ്.എഫിന്‍റെ തീരുമാനം. കോളജ് അധികൃതർ പരാതിക്കാരനെതിരെ കള്ളക്കേസ് ഉണ്ടാക്കുകയാണെന്ന് എം.എസ്.എഫ് ആരോപിച്ചു. പൊലീസ് വിദ്യാർത്ഥിക്കെതിരെ ജാമ്യമില്ലാ വകുപ്പ് പ്രകാരം കേസെടുത്ത് വിദ്യാർത്ഥിയെ സമ്മർദ്ദത്തിലാക്കുകയാണെന്നും എം.എസ്.എഫ് ആരോപിച്ചു.\nകാസര്‍ഗോഡ് ഗവൺമെന്‍റ് കോളജിൽ പ്രിൻസിപ്പൽ കാലുപിടിപ്പിച്ചു എന്ന ആരോപണമുന്നയിച്ച രണ്ടാം വർഷ ഇക്കണോമിക്സ് ബിരുദ വിദ്യാർഥിക്കെതിരെ കോളേജ് അധികൃതരുടെ പരാതിയിൽ പൊലീസ് കേസെടുത്തിരുന്നു. എം.എസ്.എഫ് നേതാക്കള്‍ക്കെതിരെയും സര്‍ക്കാര് അനുമതിയോടെ നിയമനടപടി സ്വീകരിക്കുമെന്നും അധികൃതർ വ്യക്തമാക്കിയിരുന്നു.\nകോളജില് നിന്ന് പുറത്താക്കാതിരിക്കാന് കാസര്‍ഗോഡ് ഗവണ്‍മെന്‍റ് കോളേജ് പ്രിന്‍സിപ്പാള് എം. രമ വിദ്യാര്‍ത്ഥിയെ കൊണ്ട് കാല് പിടിപ്പിച്ചെന്നായിരുന്നു കഴിഞ്ഞ ബുധനാഴ്ച എം.എസ്.എഫ് സംസ്ഥാന പ്രസിഡന്‍റ് പി.കെ നവാസ് ഫോട്ടോ സഹിതം മാധ്യമങ്ങള്‍ക്ക് മുന്നില് പറഞ്ഞത്. ഇക്കാര്യം ഉന്നയിച്ച് മുഖ്യമന്ത്രിക്കും ഡി.ജി.പിക്കും പരാതി നല്‍കുകയും ചെയ്തിരുന്നു. എന്നാല് വിദ്യാര്‍ത്ഥി സ്വമേധയാ കാല് പിടിക്കുകയാണൈന്നാണ് അധ്യാപിക വിശദീകരിച്ചത്.\nPrevious articleദില്ലിയില് വന് സ്വര്‍ണവേട്ട; 42 കോടിയുടെ സ്വര്‍ണക്കടത്ത് പിടികൂടി\nNext articleലോണെടുത്ത 56 ലക്ഷം തിരിച്ചടക്കാതെയാണ് വഖഫ് ബോര്‍ഡിനെ നന്നാക്കാനിറങ്ങുന്നത്; സര്‍ക്കാരിനെതിരെ വിമര്‍ശനവുമായി റഷീദലി ശിഹാബ് തങ്ങള്


മോഷണക്കേസില് യുവാവിന്റെ അറസ്റ്റ്; അന്വേഷണത്തില് അപാകതയെന്ന് റിപോര്‍ട്ട്\nSun Mar 24 2019 04:08:00 GMT+0530 (IST)\nതിരുവനന്തപുരം: വെള്ളറടയില് മോഷണക്കേസുമായി ബന്ധപ്പെട്ട് യുവാവിനെ പോലിസ് അറസ്റ്റ് ചെയ്ത് ജയിലിലടച്ച കേസില് പോലിസ് അന്വേഷണത്തില് അപാകതയെന്ന് എസ്പിയുടെ അന്വേഷണ റിപോര്‍ട്ട്. ഇതുസംബന്ധിച്ച് തിരുവനന്തപുരം റൂറല് എസ്പി അശോക് കുമാര് ഡിജിപിക്ക് റിപോര്‍ട്ട് നല്‍കി.\nഅറസ്റ്റിലായ റെജിനെന്ന യുവാവ് നിരപരാധിയാണെന്നു പറയാനാവില്ലെങ്കിലും അന്വേഷണത്തില് വീഴ്ച സംഭവിച്ചിട്ടുണ്ടെന്ന് എസ്പി പ്രതികരിച്ചു. കേസിലെ വിചാരണ നിര്‍ത്തിവച്ച് തുടരന്വേഷണം ക്രൈംബ്രാഞ്ചിന് കൈമാറുന്നതാണ് ഉചിതമെന്നും എസ്പി യുടെ റിപോര്‍ട്ടില് വ്യക്തമാക്കുന്നു. ഏഴു മാസം മുമ്പു വെള്ളറടയിലെ രണ്ടു കടകളില് നടന്ന മോഷണത്തിലാണ് റെജിനെ പോലിസ് അറസ്റ്റ് ചെയ്തത്. മോഷണത്തിന്റെ സിസിടിവി ദൃശ്യത്തിലുള്ള ഒരാള്‍ക്ക് റെജിനുമായി സാദൃശ്യമുണ്ടെന്ന പേരിലാണ് അറസ്റ്റ് ചെയ്ത് 21 ദിവസം ജയിലിലടച്ചത്. ഈ കേസന്വേഷണവുമായി ബന്ധപ്പെട്ട നടപടിയില് വീഴ്ച സംഭവിച്ചെന്നു കാണിക്കാനായി എസ്പിയുടെ റിപോര്‍ട്ടില് പറയുന്നത് പ്രധാനമായും മൂന്ന് കാര്യങ്ങളാണ്.\nമുഖസാദൃശ്യത്തിനപ്പുറം മറ്റു സംശയാതീതമായ തെളിവുകളൊന്നുമില്ല. രണ്ടുപേര് ചേര്‍ന്നു നടത്തിയ മോഷണത്തില് റെജിനെ മാത്രം അറസ്റ്റ് ചെയ്തു കുറ്റപത്രം കൊടുത്തതു സംശയമുളവാക്കുന്നു. മോഷ്ടാക്കളെത്തിയതു പള്‍സര് ബൈക്കിലാണെങ്കില് റെജിന്റെ കൈയില് നിന്നു കണ്ടെടുത്തത് മറ്റൊരു ബൈക്കാണ്. ഈ സാഹചര്യത്തില് റെജിനെതിരെയുള്ള കേസിന്റെ വിചാരണ കോടതി അനുമതിയോടെ നിര്‍ത്തിവയ്ക്കാനാണു തീരുമാനം. കൂടാതെ നിരപരാധിയെ കുടുക്കിയോയെന്ന് അറിയാന് ക്രൈംബ്രാഞ്ച് അന്വേഷണവും ശുപാര്‍ശ ചെയ്തിട്ടുണ്ട്.\nവെള്ളറട എസ്‌ഐയും സിഐയും ചേര്‍ന്ന് അഞ്ച് ദിവസം കസ്റ്റഡിയിലിട്ടു മര്‍ദിച്ചെന്നും റെജിന് പരാതിപ്പെട്ടിരുന്നു. ഇതിനു തെളിവില്ലെന്നാണ് എസ്പിയുടെ റിപോര്‍ട്ട്. പോലിസ് കള്ളനാക്കിയതോടെ ജോലി വരെ നഷ്ടമായ റെജിന് നിരപരാധിത്വം തെളിയിക്കുന്നതിനുള്ള പോരാട്ടത്തിലാണ്.


ജമ്മു കശ്മീരിലെ ബ്ലോക്ക് ഡവലപ്‌മെന്റ് തെരഞ്ഞെടുപ്പ് ബഹിഷ്‌കരിക്കുമെന്ന് കോണ്‍ഗ്രസ് - Express Kerala\nജമ്മു കശ്മീരിലെ ബ്ലോക്ക് ഡവലപ്‌മെന്റ് തെരഞ്ഞെടുപ്പ് ബഹിഷ്‌കരിക്കുമെന്ന് കോണ്‍ഗ്രസ്\nUncategorized October 9, 2019 | Published by : Express Kerala Network\nന്യൂഡല്‍ഹി : ജമ്മു കശ്മീരിലെ ബ്ലോക്ക് ഡവലപ്‌മെന്റ് തെരഞ്ഞെടുപ്പ് ബഹിഷ്‌കരിക്കുമെന്ന് കോണ്‍ഗ്രസ് പ്രസിഡന്റ് ജെ.എ മിര്. ബി.ജെ.പിക്ക് ജയിക്കാനായി മറ്റ് പാര്‍ട്ടികള്‍ക്ക് പ്രവര്‍ത്തന സ്വാതന്ത്രം നല്‍കാതിരിക്കുകയാണ് ജമ്മു കശ്മീര് ഭരണകൂടമെന്നും അദ്ദേഹം ആരോപിച്ചു.\nമുതിര്‍ന്ന നേതാക്കള് തടവില് തുടരുന്ന സാഹചര്യത്തിലും ജമ്മു കശ്മീര് ഭരണകൂടത്തിന്റെ വിരുദ്ധ നിലപാടുകളിലും പ്രതിഷേധിച്ചാണ് തീരുമാനം. നാമനിര്‍ദേശ പത്രിക സമര്‍പ്പിക്കേണ്ട അവാനദിവസമാണ് കോണ്‍ഗ്രസിന്റെ പ്രഖ്യാപനം.\nഒക്ടോബര് 24 നാണ് ജമ്മു കശ്മീരില് ബ്ലോക്ക് ഡവലപ്പ്‌മെന്റ് കൌണ്‍സിലിലേക്ക് തെരഞ്ഞെടുപ്പ് നടക്കുന്നത്. അനുച്ഛേദം 370 റദ്ദാക്കിയതിന് ശേഷം ആദ്യമായി നടക്കുന്ന തെരഞ്ഞെടുപ്പാണിത്.\nവീട് തടങ്കലിലായിരുന്ന ജമ്മു കശ്മീര് കോണ്‍ഗ്രസ് പ്രസിഡന്റിനെ അടുത്തിടെയാണ് സര്‍ക്കാര് മോചിപ്പിച്ചത്. നാഷണല് കോണ്‍ഫറന്‍സ് നേതാക്കളായ ഫറൂഖ് അബ്ദുള്ള, ഒമര് അബ്ദുള്ള, പി.ഡി.പി നേതാവ് മെഹബൂബ മുഫ്തി എന്നിവര് ഇപ്പോഴും തടവിലാണ്.\nഇതിനിടെ രാഷ്ട്രീയപ്രവര്‍ത്തനം അവസാനിപ്പിക്കുന്നതായി ജമ്മുകശ്മീര് പീപ്പിള്‍സ് പാര്‍ട്ടി നേതാവ് ഷെഹ്‌ല റാഷിദ് അറിയിച്ചു.\nblock development election\nശശി തരൂരിന് വിദേശയാത്രക്ക് അനുമതി; റോസ് അവന്യൂ കോടതിയുടേതാണ് അനുമതി


ഇല്ലാതാവണം ഈ ലഹരിവഴികൾ | Anti Drugs Campaign Editorial\nഇല്ലാതാവണം ഈ ലഹരിവഴികൾ\nMay 26, 2019, 11:55 PM IST\nലഹരിയുടെ ശാരീരിക-മാനസിക പ്രതികരണങ്ങളുടെ ഗൗരവം സമൂഹത്തെ ബോധ്യപ്പെടുത്തുന്നതിന് എല്ലാവരുടെയും യോജിച്ച പ്രവർത്തനം അനിവാര്യമാണ്. ആപത്തിന്റെ വലിയ മുനമ്പിലാണ് നമ്മുടെ നിൽപ്പ്. ആലോചിച്ച് കളയാൻ തീരെ സമയമില്ല. സമയബന്ധിതവും സമഗ്രവുമായ പ്രവർത്തനങ്ങളാണ് സാഹചര്യം ആവശ്യപ്പെടുന്നത്. പ്രതികരിക്കണം, എത്രയും വേഗംതന്നെ\nസഫലമാകട്ടെ നവകേരള സ്വപ്നം\nഒരു പ്രളയകാലത്തെ അതിജീവിച്ച് നവകേരള സൃഷ്ടിക്കായി നിശ്ചയദാർഢ്യത്തോടെ മുന്നോട്ടുപോകുന്ന ..\nലഹരിയുടെ പിടിയിലേക്ക് കേരളം വഴുതിവീഴുകയാണോ എന്നാശങ്കപ്പെടാൻ സമയമായിരിക്കുന്നു. സിഗരറ്റും മദ്യവും എന്ന നിലവിട്ട് കൊക്കെയ്ൻ, എം.ഡി.എം.എ. തുടങ്ങി സിന്തറ്റിക് ലഹരികൾ തേടിയുള്ള യാത്രയിലാണ് കേരളം എന്നു സംശയിക്കേണ്ടിയിരിക്കുന്നു. കഴിഞ്ഞവർഷം 800 കോടിയുടെ ലഹരിവസ്തുക്കളാണ് എക്‌സൈസ് പിടികൂടിയത്. 2017-ൽ 304 കോടിയായിരുന്നു. പിടിക്കാതെ പോകുന്ന ലഹരിക്കടത്ത് ഇതിലുമെത്രയോ മടങ്ങാകും.ഗോവയ്ക്കും ബെംഗളൂരുവിനും ചുവടുപിടിച്ച് നിശാപാർട്ടികളുടെ സ്ഥിരംവേദിയായി കൊച്ചിയും മറ്റും മാറിയതോടെയാണ് സിന്തറ്റിക് ലഹരിക്ക് ആവശ്യക്കാരേറിയത്. ലഹരിസംഘങ്ങൾ ഇതോടെ പിടിമുറുക്കി. സിന്തറ്റിക് ലഹരിക്ക് യുവാക്കൾക്കിടയിൽ ഗ്ലാമർ പരിവേഷം സൃഷ്ടിക്കാനും ലഹരിമാഫിയക്ക് കഴിഞ്ഞു. ലഹരിമിഠായി നൽകി സ്‌കൂൾ വിദ്യാർഥികളെയും പിരിമുറുക്കം അകറ്റാമെന്ന വാഗ്ദാനംനൽകി യുവതികളെയും അവർ അടിമകളാക്കി. ഇവരെ പിന്നീട് കാരിയർമാരാക്കി ചൂഷണം ചെയ്തു. ലഹരികടത്ത് വേഗം പണം സമ്പാദിക്കാവുന്ന തൊഴിലായിത്തീർന്നു. ഇതിന്റെ മറവിൽ ലൈംഗിക ദുരുപയോഗം ഫണം വിരിച്ചു. ആപത്‌കരമായ സ്ഥിതിവിശേഷം.\nകൊച്ചി അന്താരാഷ്ട്ര ലഹരിക്കടത്തിന്റെ ഇടത്താവളമാണെന്ന് തിരിച്ചറിയുന്നത് കഴിഞ്ഞ വർഷം കൊച്ചിയിൽ 200 കോടിയുടെ എം.ഡി.എം.എ. പിടികൂടിയതോടെയാണ്. മലേഷ്യയിലേക്ക് പാഴ്‌സലിന്റെ മറവിൽ കടത്താൻ എത്തിച്ച ലഹരിയാണ് പിടികൂടിയത്. ഗോവ, ബെംഗളൂരു എന്നിവിടങ്ങളിൽനിന്ന് ദീർഘദൂര ബസുകളിൽ സിന്തറ്റിക് ലഹരിയും ആന്ധ്ര, ഒഡിഷ എന്നിവിടങ്ങളിൽനിന്ന് തീവണ്ടിമാർഗം കഞ്ചാവും തടസ്സമില്ലാതെ കൊച്ചിയിലെത്തുന്നു. കര, വ്യോമ, ജല ഗതാഗതസൗകര്യം ആവശ്യത്തിനുള്ളത് സംഘങ്ങൾക്ക് സൗകര്യമായി.\nസിന്തറ്റിക് ലഹരിയുടെ ഇന്ത്യയിലെ ഉറവിടസ്ഥാനമായ ഗോവയിലെ രഹസ്യകേന്ദ്രങ്ങളിൽ മലയാളികളായ യുവതികൾപോലും പ്രവർത്തിക്കുന്നുണ്ടെന്ന് വ്യക്തമായിട്ടുണ്ട്. ഗോവയിൽ സ്വന്തം കാറിൽ വിനോദയാത്രയ്ക്ക് ചെല്ലുന്ന മലയാളികൾക്ക് സിന്തറ്റിക് ലഹരി കൊടുത്തുവിടുന്ന രീതിയും നടക്കുന്നു. എന്നും പുതിയ മാർഗങ്ങൾ എന്നതാണ് മാഫിയയുടെ രീതി. മാറിയ സാങ്കേതികവിദ്യ മറയാക്കി ലഹരിമാഫിയ കുതിക്കുമ്പോൾ ഒപ്പമെത്താൻ അധികൃതർ കിതയ്ക്കുകയാണ്. ലഹരിയുടെ വിപണനം ഓൺലൈനായിട്ടും ഏറെ നാളായി. വാട്‌സാപ്പ്, ഫെയ്‌സ്ബുക്ക് വഴിയായിരുന്നു ആദ്യകാലങ്ങളിൽ. പിന്നീട് ടെലിഗ്രാം എന്ന സാമൂഹിക മാധ്യമത്തിലേക്ക് അവർ ചേക്കേറി. പണക്കൈമാറ്റം പൂർണമായും ഓൺലൈനിലൂടെയാണ്. ലഹരി ഓർഡർ ചെയ്തയാളെ ഗൂഗിൾ മാപ്പിന്റെ സഹായത്തിൽ കണ്ടെത്തി ലഹരി കൈമാറും. ഓൺലൈൻ ഭക്ഷണ വിതരണ വ്യാപാരം വ്യാപിച്ചപ്പോൾ ഇതും ലഹരിവിൽപ്പനയ്ക്കുള്ള മാർഗമാക്കി മാറ്റാൻകഴിഞ്ഞു.\nമറുനാടൻ തൊഴിലാളികളുടെ വരവ് ലഹരി ഒഴുക്കിനൊരു കാരണമായി. തീവണ്ടിമാർഗമെത്തുന്ന മറുനാടൻ തൊഴിലാളികളിൽ ചിലരെങ്കിലും ലഹരിയുമായാണ് കേരളത്തിൽ കാലുകുത്തുന്നത്. ലഹരി ലഭിക്കാത്ത സാഹചര്യമുണ്ടായാൽ ഇവർ നാട്ടിലേക്ക് മടങ്ങുന്നത് തടയാൻ ഇവർ ജോലി ചെയ്യുന്നിടത്തെ മുതലാളിമാർതന്നെ മുൻകൈയെടുത്ത് ലഹരി എത്തിച്ചുനൽകുന്നുവെന്നും വാർത്തകളുണ്ട്. ലഹരി പലപ്പോഴായി പിടികൂടുന്നുണ്ടെങ്കിലും ഇവയുടെ കാരിയർമാരിൽ അന്വേഷണം നിലയ്ക്കുകയാണ്. ഓൺലൈൻ വഴിയും അതി രഹസ്യമായും നടത്തുന്ന ഇടപാടിൽ കാരിയർമാർക്ക് മേൽത്തട്ടിലുള്ളവരുടെ ഒരു വിവരവും അറിയില്ലെന്നതാണ് സത്യം.\nകടത്തുകാർക്ക് നിയമത്തിന്റെ പഴുതിലൂടെ സ്വയം തലയൂരാനും പരിശീലനമുണ്ട്. കരിയർമാരിൽ പലരും വിദ്യാർഥികളാണ് എന്നതാണ് ഗൗരവമായ വസ്തുത. ഇവിടെ നാം ഓർക്കേണ്ട ചിലതുണ്ട്. ആവശ്യത്തിലേറെ പണംനൽകി വിദ്യാർഥികൾക്ക് അവസരം നൽകുന്നതിൽ മാതാപിതാക്കളുടെ പങ്കാണ് വലുത്. സ്വന്തം മക്കളെ നിരീക്ഷിക്കേണ്ട ചുമതല മറ്റാർക്കുമല്ലെന്ന വസ്തുത ഓരോ രക്ഷാകർത്താവും മനസ്സിലാക്കണം. ലഹരിയുടെ ശാരീരിക-മാനസിക പ്രതികരണങ്ങളുടെ ഗൗരവം സമൂഹത്തെ ബോധ്യപ്പെടുത്തുന്നതിന് എല്ലാവരുടെയും യോജിച്ച പ്രവർത്തനവും അനിവാര്യമാണ്. ആപത്തിന്റെ വലിയ മുനമ്പിലാണ് നമ്മുടെ നിൽപ്പ്. ആലോചിച്ച് കളയാൻ തീരെ സമയമില്ല. സമയബന്ധിതവും സമഗ്രവുമായ പ്രവർത്തനങ്ങളാണ് സാഹചര്യം ആവശ്യപ്പെടുന്നത്. പ്രതികരിക്കണം, എത്രയും വേഗംതന്നെ.


ഇന്ത്യന് എംബസി തുറക്കണമെന്ന് താലിബാന് ; ഐഎസില് ചേർന്ന ഇന്ത്യക്കാർ തിരിച്ചുവരാന് സാധ്യതയെന്ന് റിപ്പോർട്ട് – Jaihind TV\nഇന്ത്യന് എംബസി തുറക്കണമെന്ന് താലിബാന് ; ഐഎസില് ചേർന്ന ഇന്ത്യക്കാർ തിരിച്ചുവരാന് സാധ്യതയെന്ന് റിപ്പോർട്ട്\nന്യൂഡല്‍ഹി : കാബൂളിലെ ഇന്ത്യന് എംബസി തുറക്കാൻ ആവശ്യപ്പെട്ട് താലിബാൻ. ഇന്ത്യയുടെ നിർമ്മാണപ്രവർത്തനങ്ങൾ തുടരണമെന്ന നിർദ്ദേശവും താലിബാൻ മുന്നോട്ടുവച്ചു. ദോഹയിൽ നടന്ന ചർച്ചയ്ക്ക് പിന്നാലെയാണ് താലിബാൻ ആവശ്യമുന്നയിച്ചത്. ഉദ്യോഗസ്ഥരെ തിരിച്ചെത്തിച്ചാൽ എല്ലാ സുരക്ഷയും ഉറപ്പാക്കാമെന്നും താലിബാൻ ഉറപ്പ് നല്‍കുന്നു. അഫ്ഗാനിസ്ഥാനിൽ പാർലമെൻ്റും സൽമ ഡാമും നിർമ്മിച്ച ഇന്ത്യ റോഡ് നിർമ്മാണത്തിലും പങ്കാളിയാണ്. ഈ സഹകരണം തുടരണമെന്നും താലിബാൻ ആവശ്യപ്പെട്ടു.\nഅഫ്ഗാനിസ്ഥാനിലെ സ്ഥിതി സങ്കീർണ്ണമായപ്പോൾ ഇന്ത്യ ആദ്യം നാല് കോൺസുലേറ്റുകൾ അടച്ചു പൂട്ടിയിരുന്നു. പിന്നീട് ഈ മാസം പതിനേഴിന് കാബൂളിലെ എംബസിയും അടച്ച് ഉദ്യോഗസ്ഥരെ തിരികെ എത്തിച്ചു. അഫ്ഗാനിസ്ഥാനുമായുള്ള നയതന്ത്ര ബന്ധം അവസാനിപ്പിച്ചതായി ഇന്ത്യ അറിയിച്ചിട്ടില്ല.\nഇതിനിടെ അഫ്ഗാനിസ്ഥാനിൽ ഐഎസിൽ ചേർന്ന 25 ഇന്ത്യക്കാരിൽ ജീവിച്ചിരിക്കുന്നവർ മടങ്ങാൻ സാധ്യതയുണ്ടെന്ന് രഹസ്യാന്വേഷണ ഏജൻസികൾ മുന്നറിയിപ്പ് നല്‍കി. ഇവർ മടങ്ങുന്നതിനെതിരെ ജാഗ്രത പാലിക്കാൻ 43 വിമാനത്താവളങ്ങൾക്ക് നിർദ്ദേശം നല്‍കി. തുറുമുഖങ്ങൾക്കും നേപ്പാൾ അതിർത്തിയിലെ ചെക്ക് പോസ്റ്റുകൾക്കും മുന്നറയിപ്പ് നല്‍കിയെന്നാണ് സൂചന. കുടുങ്ങിയ ഇന്ത്യക്കാരെ തിരികെ എത്തിക്കാൻ റഷ്യയുമായി നിരന്തര സമ്പർക്കത്തിലാണെന്ന സൂചനയാണ് ഉദ്യോഗസ്ഥർ നല്‍കുന്നത്.


ഉപ്പു പാറകൾ. (കഥ) | Malayali Manasu\nHome Literature ഉപ്പു പാറകൾ. (കഥ)\nഉപ്പു പാറകൾ. (കഥ)\nസാഹി സലാം. അബുദാബി.✍\nഅവൾ അങ്ങനെയായിരുന്നെത്രേ… അവധില്ലാത്ത തൊഴിലാളി.\nഅങ്ങനെ ആക്കിത്തീർത്തതോ…. തീർന്നതോ ആണെത്രേ….\nസൂര്യനുദിക്കുമ്പോൾ തന്നെ എഴുന്നേറ്റ് മക്കളുടെ സ്കൂളിലേക്കുള്ള കാര്യങ്ങളൊക്കെ ചെയ്ത് ഓരോരുത്തരെയും എണീപ്പിച്ച് സ്കൂളിലയച്ച് തിരക്കുപിടിച്ചു തുടങ്ങുന്നൊരു ജീവിതം. തിന്നത് പാതി തിന്നാത്തത് പാതി എന്ന മട്ടിൽ കൈകുഞ്ഞുമായ് അവളോടി.\nഇന്ന് അലവി മാപ്പളേടെ വീട്ടിൽ മധുര വള്ളിക്കുള്ള കണ്ടപ്പണിയാണ് വൈകിയാൽ ആ മാപ്പളേടെ വായിൽ നിന്നും വല്ലതും കേൾക്കണ്ടി വരും.\nപണിക്കെത്തിയതും ദേവേടത്തിയുടെ വക കോറി വലിക്കുന്ന ചോദ്യം\n“നീ ഈ ചെക്കനേം കൊണ്ടാ പോന്നത്\nപണി വല്ലതും നടക്കോ..?”\nഇത് കേട്ടതോടെ അലവി മാപ്പള പറഞ്ഞു, പണി പോരായ്മ വന്നാൽ കൂലി കുറയും. സുജാത ഒന്നും പറയാതെ കുട്ടിയെ പുറത്ത് കെട്ടി പണി തുടങ്ങി. എന്ത് പറയാൻ…. കണ്ണീരണിഞ്ഞാൽ എന്തു ഫലം..\nമനസ്സിൻ്റെ ഉള്ളറയിൽ ഓരോ കണ്ണീരും അടിഞ്ഞടിഞ്ഞ് തണുത്ത ഉപ്പുപാറയായ് രൂപപ്പെട്ടുകൊണ്ടിരുന്നു. വരണ്ട കണ്ണുകളിൽ ഒരു നോട്ടം മാത്രം ബാക്കി. വികാരമറ്റിടത്ത് ദയനീയതയാണോ ദേഷ്യമാണോ എന്നാർക്കും മനസ്സിലാക്കാൻ കഴിയാത്ത നോട്ടം.\nമധുരക്കിഴങ്ങിന് കള്ളി വെട്ടി കൊണ്ടിരിക്കുമ്പോൾ റംലാത്ത പറഞ്ഞു “സുജേ… കുട്ടിയുറങ്ങി അതിനെ ഒന്നു കിടത്താൻ പാടില്ലേ.”. അവളാ ഇറക്കികെട്ടിയ വരാന്തയിൽ തണലിൽ ഒന്നു കിടത്തി തിരിച്ച് വീണ്ടും കളം വെട്ടിത്തുടങ്ങി.\n“നിൻ്റെ മൂപ്പരെ വല്ല വിവരോം ഉണ്ടോ.”?\nഎന്റെ റംലാത്ത..അവർക്ക് ഒന്നു നോക്കണ്ടല്ലോ… എവിടേക്കേലും ഇട്ടെറിഞ്ഞ് പോയാ പോരെ….. ഈ മൂന്നു മക്കളെ ഞാനെങ്ങെനെ പോറ്റുന്നെന്നോ- മറ്റോ അറിയണോ….?,അമ്മയായി പോയില്ലേ..\nഅവിടെയും, ഇവിടെയും വെച്ച് കൊറേ പേര് കണ്ടോരുണ്ട്. ബാധ്യത കൂടിയപ്പോൾ ഓടിപ്പോയതാണു അയാൾ. അയാളുടെ ഭാഷയിൽ ഒരു രക്ഷപ്പെടൽ… മറ്റുള്ളവർക്ക് അയാൾ കുടുംബം നോക്കാത്തയാൾ. അക്രമം തന്നെയാണ് അയാൾ കാണിച്ചത്, ചെറിയ കുട്ട്യോ ളേം വെച്ച് എന്ത് കാണിക്കാനാണ് സുജാത ഒറ്റക്ക്..\nഅപ്പോഴേക്ക് കുഞ്ഞ് കരയാൻ തുടങ്ങി. അവളോടിയെടുത്തു അമ്മേടെ മോനെന്ത്യേ… എന്നു പറഞ്ഞ് കൊഞ്ചിച്ചു തുടങ്ങി. മാറിടം ചുരത്തി.\nലോകത്തിലെ അമൂല്യമായ ആ സത്തിനെ അവൻ്റെ ചുണ്ടിലേക്ക് ചേർത്തു വെച്ചു.ആർത്തിയോടെ കുടിച്ചു തുടങ്ങി..\nപാല് കിട്ടാതെ അവൻ മുഖം തിരിച്ചും മറിച്ചും കാണിച്ചു. അവനുള്ളതുപോലും കിട്ടാതെ ചുക്കിച്ചുളിഞ്ഞ ആ മുലയിലേക്ക് നോക്കി….. നിസ്സഹായതയോടെ ആരോടും പറയാനില്ലാത്ത ഒരു ഗദ്ഗദം. അത് ആരുമറിയാതെ ഉള്ളിലെ ഉപ്പുപാറയിലേക്ക് ലയിച്ചു.\nഇതു കണ്ടിറങ്ങി വന്ന അലവി മാപ്പള കുഞ്ഞിനെ കൊഞ്ചിച്ചിലിരിക്കലൊക്കെ പിന്നെ: പണി നടക്കട്ടെ.\nഅവൾ പിറകിൽ കെട്ടി കണ്ടത്തിലേക്ക് നടന്നു.\nവിശ്രമസമയമായപ്പോൾ അവൾ കുഞ്ഞിനെ മടിയിൽ വെച്ച് ചാരിയിരുന്നു. കടലോളമുള്ള അവൾക്ക് ചിന്തയിലേക്ക് ഊളിയിടാൻ ഒരുപാട് സമയം വേണ്ടി വന്നില്ല. കഴിഞ്ഞു പോയ ആ ദിവസങ്ങൾ. പണി കഴിഞ്ഞെത്തുമ്പോൾ മക്കൾ ഒരു പരാതിയുമില്ലാതെ വീട്ടിലുള്ള എന്തെങ്കിലും കഴിച്ച് കുഞ്ഞനുജനെയും അമ്മയെയും കാത്തിരിക്കുന്നുണ്ടാവും.\nകണ്ടപാടെ അവനെ കയ്യിൽ നിന്നെടുത്ത് അവർ ഉമ്മ വെച്ചും കൊഞ്ചിച്ചും തുടങ്ങും.\nഏറെ സമയം കഴിയാതെ പണി കഴിഞ്ഞ് വരുന്ന അവരുടെ അച്ഛൻ്റെ കയ്യിലെ പൊതിയും വാങ്ങി നുണഞ്ഞു അവർ കളിക്കാൻ തുടങ്ങും.\n“ഭയങ്കര ക്ഷീണം. ചായയെടുത്തേ…” എന്ന അകത്തേക്കുള്ള നീട്ടിയ വിളി…\nക്ഷീണവും തളർച്ചയും ഒന്നുമില്ലാത്തവളാണല്ലോ പെണ്ണ്…. ചായ ആയില്ലേ തിളക്കുന്നേയുള്ളൂ. എൻ്റെ മറുപടിക്ക് തെല്ലരിശത്തോടെ അയാൾ\n“ഇത്ര നേരായിട്ടും നിനക്കൊരു ചായ താളിപ്പിക്കാൻ പറ്റിയില്ലേ.. എന്ത് മല മറിക്കുന്ന പണിയാ നിനക്ക്…”? അവളുടെ ഉപ്പുപാറകൾക്ക് കനം കൂടി….\nഒന്നും മിണ്ടാതെ ചായയുമായ് ചെന്ന്: അപ്പോൾ അയാൾ പറഞ്ഞു തുടങ്ങി ഒന്നുറങ്ങണം ഇന്നലെ ഉറക്കം ശരിയായില്ല… ഇന്നലെ രാത്രി മുഴവൻ കരഞ്ഞ കുഞ്ഞിനെ എടുത്തു നടന്നത് ഞാനായിരുന്നോ… അയാളായിരുന്നോ -.. അവൾക്ക് സംശയം തോന്നി.\nഒഴിഞ്ഞ ചായകപ്പെടുത്തവൾ അടുക്കളയിലേക്ക് നടന്നു. കുഞ്ഞ് എത്ര ഉറക്കെ കരഞ്ഞാലും എന്തിനേറെ പറയുന്നു ആകാശം ഇടിഞ്ഞു വീണാലും അറിയാത്ത ആൾ ഉറങ്ങിയില്ലെത്രേ… ഒന്നു കിടക്കാൻ പോലുമാവാത്ത ഞാനോ —- അവൾ സ്വയം ചോദിച്ചു… ഉത്തരവും അവൾ തന്നെ കണ്ടെത്തി… പെണ്ണല്ലേ… ക്ഷീണവും തളർച്ചയുമില്ലാത്ത തൊഴിലാളി..\nഅങ്ങനെ പുലരുകയും അസ്തമിക്കുകയും ചെയ്ത് ദിവസങ്ങൾ നീങ്ങി.ഒരു ദിവസം അയാൾ പണി കഴിഞ്ഞ് തിരികെ വന്നില്ല… അന്വേഷിച്ചപ്പോൾ അറിഞ്ഞു.ബസ്സ് കേറിപ്പോകുന്നത് കണ്ടവരുണ്ടെത്രേ…. ഇത്രയും ജീവിത ഭാരം അയാൾക്ക് താങ്ങാൻ വയ്യത്രേ..\nഅവൾ ഒരുറച്ച കടലാവാൻ ഇനിയൊന്നും വേണ്ടി വന്നില്ല….സ്നേഹത്തിലേക്കും കരുതലിലേക്കും ലയിക്കാൻ കൊതിച്ച ഉപ്പുപാറ.. ഭാരം ചുമന്നും…കുട്ടികളുടെ കാര്യങ്ങൾക്കായ് വിശ്രമമില്ലാതെ കൈകുഞ്ഞുമായ് ഓടിയും\nക്ഷീണമില്ലാത്ത, അവധിയില്ലാത്ത തൊഴിലാളിയായ്……. അവൾ..\nഉള്ളിലെ കടൽവെള്ളം മുഴുവൻ ഉറഞ്ഞ് ഉപ്പുപാറയായ സ്ത്രീയായിരിക്കുന്നു……. അങ്ങനെ യെത്ര ഉപ്പുപാറകൾ.\nPrevious articleമഞ്ഞു തേടി മീശപ്പുലിമലയിലേക്ക്…(യാത്രാവിവരണം)\nNext articleവഴിയരികിലെ ചെമ്പരത്തി (കവിത)


വിഡിയോ ഇന്റർവ്യൂ| Video Interview| Career| Success Tips\nബി.എസ്. വാരിയർ June 18, 2021 02:20 PM IST\nആത്മവിശ്വാസമാണ് ഏറ്റവും പ്രധാനമായ വിജയഘടകം\nPhoto Credit: Studio Romantic/ Shutterstock.com\nവിഡിയോ ഇന്റർവ്യൂവിൽ പങ്കെടുക്കാനിരിക്കുമ്പോൾ, മുൻപ് നിങ്ങൾ അയച്ചുകൊടുത്ത സി.വി.യുടെ പകർപ്പ് മുന്നിൽ വച്ചുകൊള്ളണം. അതു നോക്കിയാവും ചോദ്യങ്ങൾ വരുന്നത്. അതിലെ ഏതു കാര്യവും കൂടുതൽ ആലോചിക്കാതെ വിശദീകരിക്കാൻ തയ്യാറായിരിക്കണം. സി.വി.യിൽ എഴുതിയിട്ടുള്ളതിനു വിരുദ്ധമായി ഒന്നും പറയാൻ ഇടയാകരുത്. സി.വി.യിലെ സൂചനകൾ വിശദമാക്കുന്ന കുറിപ്പുകൾ എഴുതി വയ്ക്കുന്നതു നന്ന്. ഇപ്പോൾ ജോലിയിലിരിക്കുന്നയാളാണെങ്കിൽ അതിന്റെ വിശദാംശങ്ങളും, അതിൽ നിങ്ങൾ കൈവരിച്ച നേട്ടങ്ങളും എടുത്തു പറയാൻ കഴിയണം. സേവനപരിചയംവഴി ആർജ്ജിച്ച കരുത്ത് പുതിയ ജോലിയിൽ എങ്ങനെ പ്രയോജനപ്പെടുത്താമെന്നു വിനയപൂർവം പറയാം. കമ്പനിയെപ്പറ്റിയുള്ള വിവരങ്ങൾ ശേഖരിക്കുന്ന രീതികൾ നേരത്തേ പറഞ്ഞല്ലോ. ഒട്ടുമിക്ക വലിയ കമ്പനികൾക്കും ഇപ്പോൾ വെബ്‌സൈറ്റുകളുണ്ട്. ഇന്റർനെറ്റിലൂടെ അവ നോക്കി മനസ്സിലാക്കിയിരിക്കുന്നത് വലിയ സൗകര്യമായി അനുഭവപ്പെടും.\nവീഡിയോ ഇന്റർവ്യൂ സമയത്ത് തുണയേകാനായി അടുത്ത് ആരെയെങ്കിലും നിറുത്തേണ്ട. ദൂരസ്ഥനായ ഉദ്യോഗദാതാവിനു മറുപടി നല്കാൻ അടുത്തു നില്ക്കുന്ന സഹായിയുടെ ഉപദേശം അപ്പപ്പോൾ സ്വീകരിക്കാൻ ശ്രമിക്കുന്നതു ഗുണം ചെയ്യില്ല. ഇന്റർവ്യൂ ചെയ്യുന്നയാൾ ഇതു തിരിച്ചറിയുന്നതോടെ നിങ്ങളെപ്പറ്റിയുള്ള മതിപ്പ് ഇടിയും. ആത്മവിശ്വാസമാണ് ഏറ്റവും പ്രധാനമായ വിജയഘടകമെന്നതു മറക്കാതിരിക്കുക.\nഒരാളിന്റെ മുന്നിലിരുന്നു മുഖത്തുനോക്കി സംസാരിക്കുന്നതും ക്യാമറ നോക്കി പ്രസന്നതയോടെ സംസാരിക്കുന്നതും തമ്മിൽ വ്യത്യാസമുണ്ട്. പക്ഷേ, അതുമായി വേഗം സമരസപ്പെടാൻ ആർക്കും കഴിയും. ടിവിയിൽ നമ്മെ നോക്കിപ്പറയുന്നുവെന്ന തോന്നലുളവാക്കുന്നവർ മിക്കപ്പോഴും മനുഷ്യമുഖങ്ങളെയല്ല, നിർജ്ജീവമായ ക്യാമറയെ നോക്കി പറയുകയാണ്.\nമറുതലയിൽനിന്നു ചോദ്യം ചോദിക്കുമ്പോൾ അതു പൂർത്തിയാക്കുന്നതിനുമുമ്പ് ഉത്തരം തുടങ്ങരുത്. ചിലപ്പോൾ ചുണ്ടനങ്ങുന്നതു കണ്ടിട്ട് തെല്ലു കഴിഞ്ഞിട്ടേ ശബ്ദം കേൾക്കാനാവൂ. ഈ ചെറിയ ഇടവേളയും മനസ്സിൽവച്ച് ഇരുതലയ്ക്കൽ നിന്നുമുള്ള സംഭാഷണം കൂട്ടിക്കലർന്ന് അവ്യക്തതയുണ്ടാകാതിരിക്കാൻ ശ്രദ്ധിക്കണം. ചാടിക്കയറിപ്പറയാൻ വ്യഗ്രത കാട്ടാതെ, മറ്റേയാൾ പറഞ്ഞു മുഴുമിക്കുന്നതുവരെ ക്ഷമയോടെ കാത്തിരുന്നിട്ട് സംസാരിക്കുന്ന രീതിയാണ് ആശയവിനിമയത്തിന് ഏറ്റവും പറ്റിയത്.\nരേഖകളെല്ലാം കൈയെത്തുന്ന ദൂരത്തുവച്ചിരിക്കണം. അവയിൽ നോക്കിപ്പറയേണ്ട എന്തെങ്കിലും ചോദിച്ചാൽ തപ്പിയെടുക്കാൻ എഴുനേറ്റുപോകേണ്ടി വരരുത്.\nമുൻകൂട്ടി നേരം നിശ്ചയിച്ചുറപ്പിച്ചാവണം ഇന്റർവ്യൂ. തിരക്കു വേണ്ട. എങ്ങനെയാണ് ഇന്റർവ്യൂ സമയം പറഞ്ഞ് ഉറപ്പിക്കുന്നത്? കമ്പനിയിൽ വിളിച്ച് നിങ്ങൾക്കു സൗകര്യമുള്ള സമയം സൂചിപ്പിച്ച് കമ്പനിയിലെ ഓഫീസർക്ക് അത് സൗകര്യമായിരിക്കുമോ എന്ന് ഇമെയിൽ / വാട്സാപ് വഴി അന്വേഷിക്കാം. ആ രീതിയിലും നന്ന് കമ്പനിക്ക് സൗകര്യമുള്ള സമയം ചോദിച്ചുറപ്പുവരുത്തി അതു നിങ്ങൾ സമ്മതിക്കുകയാണ്. ഏതായാലും തയ്യാറെടുപ്പു കൂടാതെ വീഡിയോ ഇന്റർവ്യൂവിൽ പങ്കെടുക്കാതിരിക്കുക.\nനിങ്ങൾ തുടക്കത്തിൽ പറയാൻ ഉദ്ദേശിക്കുന്ന കാര്യങ്ങളുടെ ഏകദേശരൂപം പറഞ്ഞുശീലിച്ചുകൊള്ളണം. കാണാപ്പാഠം ചൊല്ലുന്നതുപോലെ കൃത്രിമമായി പറഞ്ഞുകളയരുത്. പറയുന്നത് ആത്മവിശ്വാസത്തോടെ വേണമെന്നത് മറ്റൊരു കാര്യം. ഉത്സാഹവും ഉന്മേഷവും നിറഞ്ഞു നില്ക്കുന്ന വാക്കുകളും സ്വരവും തീർച്ചയായും വേണം.\nപ്രോത്സാഹജനകമായ വാക്കുകൾ കേട്ടാൽ ഉടൻ നന്ദിപറയാൻ മറക്കരുത്. ശമ്പളം എത്ര വേണമെന്നു ചോദിച്ചാൽ കൃത്യമായ സംഖ്യ പറയേണ്ട. ''നിങ്ങളുടേത് മികവുറ്റ കമ്പനിയാണല്ലോ. വേതനം സംബന്ധിച്ച് കൃത്യമായ മാനദണ്ഡങ്ങൾ കമ്പനിക്കുള്ള സ്ഥിതിക്ക്, ആ മാനദണ്ഡങ്ങൾ സ്വീകരിക്കാൻ ഞാൻ തയ്യാറാണ്''എന്ന മട്ടിൽ പറയാം.\nകൂടുതൽ ഉയർന്ന തുക ചോദിച്ചാൽ അവസരം നഷ്ടപ്പെടാനും തീരെ കുറഞ്ഞ സംഖ്യ സമ്മതിച്ചാൽ പിന്നീട് നല്ല വേതനം കിട്ടാതെ പോകാനും സാധ്യതയുണ്ട്. ഇപ്പോൾ ഇന്ത്യൻ ശമ്പളം വാങ്ങുന്നവർ അതുമായി താരതമ്യപ്പെടുത്തി വിദേശത്തെ ശമ്പളം ഉറപ്പിക്കാൻ അനുവദിക്കുന്നതു വലിയ നഷ്ടക്കച്ചവടമാകും. ഗൾഫ് രാജ്യങ്ങളിലും അമേരിക്കയിലും മറ്റും നിലവിലുള്ള ശമ്പളത്തുക ഇന്ത്യൻ രൂപയായി മാറ്റിക്കണക്കാക്കിയുള്ള താരതമ്യചിന്ത അപ്രസക്തമാണ്. അന്നാടുകളിലെ വിലനിലവാരം ഇവിടുത്തേതിനെ അപേക്ഷിച്ച് ഏറെ ഉയർന്നതാണ് എന്നത്രേ ഇതിലെ യുക്തി.\nശമ്പളം ചർച്ച ചെയ്യുന്ന രീതിക്ക് ഗണ്യമായ മാറ്റങ്ങൾ വന്നിട്ടുണ്ട്. ശമ്പളത്തുക പേശുകയും, ഇത്രയാണ് പ്രതീക്ഷിക്കുന്നതെന്ന് വ്യക്തമാക്കുകയും ചെയ്യുന്നവരേറെ. പ്രഫഷനൽ വിദഗ്ധരും, ജോലി മാറിച്ചെല്ലുന്നവരും ഈ ശൈലി സ്വീകരിക്കാറുണ്ട്. ഇക്കാര്യത്തിൽ നിങ്ങളുടെ നയമെന്ത്, നിശ്ചിതതുക ആവശ്യപ്പെടുന്നതിന്റെ ന്യായീകരണം എന്നിവ മനസ്സിൽ വേണം. കേവലം ശമ്പളത്തിന്റെ അക്കങ്ങളല്ല, താമസത്തിനും യാത്രയ്ക്കുമുള്ള സൗകര്യങ്ങൾ, മെഡിക്കൽ സഹായം, ഇൻഷുറൻസ്, കുട്ടികളുടെ വിദ്യാഭ്യാസച്ചെലവ്, പെർഫോമൻസ് ബോണസ്, കമ്പനി ഓഹരികൾ, വീട്ടിലിരുന്നു ജോലി, അവധിവ്യവസ്ഥകൾ തുടങ്ങി പല ‘പെർക്കുകളും’ (perks) ചർച്ചാവിഷയമാകാം.\nബ്രോഡ്ബാൻഡ് കണക്‌ഷൻ നല്ലതായിരിക്കണം. വീട്ടിൽ സംഗീതമോ ബഹളമോ പാടില്ല. വെബ്കാം നന്നായി പ്രവർത്തിക്കുന്നതായിരിക്കുകയും വേണം. ലളിതമായ പ്രഫഷനൽ വേഷം മതി. ആഭരണപ്രൗഢിയും മറ്റും വേണ്ട. തൂങ്ങിയാടുന്ന കർണാഭരണം തീർത്തും ഒഴിവാക്കുക. നിങ്ങൾ 'പ്രസന്റബിൾ' ആയിരിക്കണം. ‘ചിത്രത്തിൽ വരാത്ത ഭാഗങ്ങളിലെ വസ്ത്രം എങ്ങനെയായാലെന്താ?’ എന്നു ചിന്തിക്കേണ്ട. നന്നായി വേഷം ധരിച്ചിരിക്കുന്നത് ആത്മവിശ്വാസം വർദ്ധിപ്പിക്കും. നിറമുള്ള വസ്ത്രങ്ങളാണ് ക്യാമറയ്ക്കു യോജിക്കുക. വസ്ത്രത്തിൽ തിളങ്ങുന്ന വരകൾ വേണ്ട. ബലംപിടിച്ച് ഇരിക്കരുത്. സ്വാഭാവികരീതിയിൽ ഇളംപുഞ്ചിരിയാവാം.\nനിങ്ങളിരിക്കുന്ന മുറിയിൽ ക്യാമറക്കണ്ണു പതിക്കുന്ന ഭാഗങ്ങളെങ്കിലും ചിട്ടയോടെ ശുചിയാക്കി ഒരുക്കിവച്ചിരിക്കണം. ഇന്റർവ്യൂ മോശമായിക്കഴിഞ്ഞ് എന്തുകൊണ്ടു മോശമായിപ്പോയി എന്നു വിശദീകരിക്കുന്നതിൽ അർത്ഥമില്ല. തെറ്റുവരാതെ ഏതു കാര്യവും ചെയ്യുന്നതാണ് വിജയത്തിലേക്കുള്ള പാത. ഇന്റർവ്യൂ കഴിഞ്ഞ് വിനയത്തിന്റെ ഭാഷയിൽ 'താങ്ക് യൂ നോട്ട്' ഇ-മെയിൽ ചെയ്യാം.\nവിഡിയോ ഇന്റർവ്യൂ പ്രാഥമികപരിശോധനയായി കരുതി, ആദ്യറൗണ്ടിൽ സിലക്‌ഷൻ തരുകയും, രണ്ടാം ഘട്ടമായി നേരിട്ടുള്ള മുഖാമുഖം ഏർപ്പെടുത്തുകയും എന്ന സമീപനമുണ്ടാകാമെന്നതിനാൽ കഴിയുമെങ്കിൽ ഇന്റർവ്യൂ റിക്കോർഡ് ചെയ്തു വയ്ക്കുക. ഇന്നു പറഞ്ഞതിനു വിരുദ്ധമായി നാളെ പറയാനിട വരുത്തി വിശ്വാസ്യത തകർക്കരുത്.\nസംഭാഷണം അവസാനിപ്പിക്കുന്നതിനു മുൻപ് അടുത്തപടി എന്തെന്നു ചോദിച്ചു മനസ്സിലാക്കണം. നിയമന ഉത്തരവ് അയച്ചു തരുമോ, അതോ മറ്റു നടപടി വല്ലതുമുണ്ടോ എന്നും മനസ്സിലാക്കുക.\n''നിങ്ങൾക്കു ചോദിക്കാൻ വല്ലതുമുണ്ടോ?'' എന്നു കേട്ടാൽ, നിയമനം എന്നത്തേക്ക് ആകും എന്നോ മറ്റോ ഒരു ചോദ്യം മതി. ചോദ്യശരങ്ങൾ ഉതിർത്ത് ഉദ്യോഗദാതാവിനെ ക്ലേശിപ്പിക്കാൻ ശ്രമിക്കരുത്.\nനിങ്ങളിൽ താത്പര്യം കാട്ടുകയും, നിങ്ങൾക്കു വേണ്ടി ഇത്രയും സമയം ചെലവിടുകയും ചെയ്ത ഓഫീസർക്കു നന്ദി പറഞ്ഞുകൊണ്ടും, വൈകാതെ ആ സ്ഥാപനത്തിന്റെ പ്രവർത്തനത്തിൽ പങ്കാളിയാകാം എന്ന പ്രതീക്ഷ ധ്വനിപ്പിച്ചുകൊണ്ടും സംഭാഷണം അവസാനിപ്പിക്കാം.\nചില വലിയ വ്യക്തികളുമായുള്ള ടെലിവിഷൻ ഇന്റർവ്യൂവിൽ, ഉത്തരം നല്കുന്നയാൾ സംസാരിക്കുന്നതായി കാണിക്കുമെങ്കിലും ചോദ്യകർത്താവിനെ കാട്ടാതെ ചോദ്യങ്ങളുടെ ശബ്ദം മാത്രം കേൾപ്പിക്കുന്ന രീതി നിങ്ങൾ ശ്രദ്ധിച്ചിരിക്കും. ഇങ്ങനെ വരുന്നതിനു കാരണം ചോദ്യോത്തരങ്ങൾ ഒരുമിച്ചു റിക്കോർഡ് ചെയ്യാത്തതാണ്. ചോദ്യാവലി (questionnaire) മുൻകൂട്ടി തയ്യാറാക്കിക്കൊടുത്തിട്ട് ഉത്തരം നല്‌കേണ്ടയാൾ സൗകര്യം കിട്ടുമ്പോൾ സംസാരിച്ചു റിക്കോർഡ് ചെയ്തയയ്ക്കും. പിന്നീട് ചോദ്യോത്തരങ്ങൾ യഥാവിധി യോജിപ്പിച്ചു പ്രക്ഷേപണം ചെയ്യുന്നു. ഇങ്ങനെയാകുമ്പോൾ ഉപചോദ്യങ്ങൾക്കു സൗകര്യം കിട്ടില്ലെന്ന ദോഷമുണ്ട്.\nഈ രീതി വിഡിയോ ഇന്റർവ്യൂവിനും ചിലപ്പോൾ സ്വീകരിക്കുന്നു. എല്ലാ ഉദ്യോഗാർത്ഥികൾക്കും ഒരേ ചോദ്യങ്ങൾ നല്കി, ഉത്തരങ്ങൾ റിക്കോർഡ് ചെയ്തു വാങ്ങി, നേരം കിട്ടുമ്പോൾ അവ കേട്ടു വിദഗ്ദ്ധർ വിലയിരുത്തുന്നു. ഈ സമ്പ്രദായത്തെ വീഡിയോ ക്വെസ്റ്റനയർ എന്നും വൺവേ വീഡിയോ ഇന്റർവ്യൂ എന്നും വിളിക്കാറുണ്ട്.\nവീഡിയോ ഇന്റർവ്യൂ വിജയകരമാക്കാൻ നാം മനസ്സുവയ്‌ക്കേണ്ട മുഖ്യ കാര്യങ്ങൾ:\n1.നല്ല കമ്പ്യൂട്ടർ, മികച്ച ഹാർഡ്‌വെയർ\n2. നല്ല ബ്രോഡ്ബാൻഡ് കണക്‌ഷൻ\n3.സമയക്രമം കൃത്യമായി പാലിച്ച് കോൾ കാത്തിരിക്കുക.\n4.ഇന്റർവ്യൂ തുടങ്ങുന്നതിനുമുമ്പ് കമ്പ്യൂട്ടറിലെ മറ്റു പ്രോഗ്രാമുകളെല്ലാം ക്ലോസ് ചെയ്യുക.\n5.കമ്പ്യൂട്ടറിൽ നമുക്കു വേണ്ട പ്രവർത്തനങ്ങളെല്ലാം സജ്ജമെന്ന് ഉറപ്പു വരുത്തുക.\n6.പ്രഫഷനലായി വസ്ത്രധാരണം ചെയ്തിരിക്കുക.\n7.ക്യാമറ ആംഗിൾ മനസ്സിൽവച്ച് ഫർണിച്ചർ വിന്യസിക്കുക.\n8. ഉദ്യോഗദാതാവ് ചോദിച്ചേക്കാവുന്ന വിവരങ്ങളടങ്ങിയ രേഖകൾ കൈയെത്തുംദൂരത്തുവയ്ക്കുക.\n9. ഓർമ്മിക്കേണ്ട പോയിന്റുകളെഴുതി, ക്യാമറയുടെ ലെൻസിലേക്കു നോക്കുമ്പോൾ കാണാവുന്നവിധം വയ്ക്കുക.\n10.പരിശീലനവേളയിൽ വരുത്തിപ്പോയ പിശകുകൾ വരാതിരിക്കാൻ മനസ്സിനെ സജ്ജമാക്കുക.\n11.സിലക്‌ഷൻ സംബന്ധിച്ച തീരുമാനം ആദ്യ 15 മിനിറ്റിൽ കൈക്കൊണ്ടേക്കാമെന്നതിനാൽ തുടക്കം ഒന്നാന്തരമാക്കുക.\n12.തയ്യാറെടുപ്പിനുള്ള എല്ലാ കാര്യങ്ങളും കൃത്യവും കാര്യക്ഷമവും ആയി ചെയ്തുകഴിഞ്ഞതിനാൽ വിജയിക്കുകതന്നെ ചെയ്യുമെന്ന ആത്മവിശ്വാസത്തോടെ ഇന്റർവ്യൂവിനെ നേരിടുക.


വയലാറിന്‍റെ സ്വന്തം ഉദയന്; അന്തരിച്ച പ്രശസ്ത വോളിബോള് താരം ഉദയകുമാറിനെ ഓര്‍മ്മിക്കുമ്പോള്\n20 Sep 2014 6:32 PM GMT\nഅന്തരിച്ച പ്രശസ്ത വോളിബോള് താരം ഉദയകുമാറിനെ സുഹൃത്തും ആലപ്പുഴ ജില്ലാ വോളിബോള് അസോസിയേഷന് മുന് പ്രസിഡന്റും മുന് കേന്ദ്രമന്ത്രി വയലാര് രവിയുടെ സഹോദരനുമായ അഡ്വക്കേറ്റ് എം കെ ജിനദേവ് ഓര്‍മ്മിക്കുന്നു.\nപ്രിയപ്പെട്ടവരുടെ വേര്‍പാടിന് നിരവധി തവണ സാക്ഷിയാകേണ്ടി വന്നിട്ടുണ്ടെങ്കിലും ഇന്ന് ഉദയന്റെ നിശ്ചലമായ ശരീരത്തിലേക്ക് നോക്കി നിന്നപ്പോള് വല്ലാത്തൊരു വീര്‍പ്പുമുട്ടലായിരുന്നു മനസ്സില്. ഉള്‍ക്കൊള്ളാനാവാത്തൊരു സത്യം മനസ്സില് കിടന്നു വിങ്ങുകയാണ്. എത്രയോ ജനങ്ങളാണ് അവനെ കാണാനായി വരുന്നത്. എനിക്കതില് അത്ഭുമില്ല. കാരണം അവനെ അത്രയേറെ ഈ നാട് സ്‌നേഹിക്കുന്നുണ്ട്. അതിലേറെ അവനും ഈ നാടിനെ സ്‌നേഹിച്ചിട്ടുണ്ടായിരുന്നു. സ്വന്തം നാടിനെക്കാളും ഉദയന് മറ്റെന്തിനെയെങ്കിലും ഇഷ്ടപ്പെട്ടിരുന്നെങ്കില് അത് വോളിബോള് മാത്രമായിരുന്നു.\nചേര്‍ത്തല സെന്റ് മൈക്കിള്‍സ് കോളേജില് പ്രിഡിഗ്രിക്കു പഠിക്കുമ്പോഴാണ് ഉദയനെ കാണുന്നതും പരിചയപ്പെടുന്നതും. നല്ലൊരു വോളിബോള് കളിക്കാരനെന്ന് പരിചയപ്പെടുന്നതിനു മുമ്പേ കേട്ടറിഞ്ഞിരുന്നു. മാരാരിക്കുളം എംഎസിയില് പ്രൈമറി ക്ലാസുകളില് പഠിക്കുന്ന സമയം തൊട്ടെ കളിക്കാന് പോവുമായിരുന്നു.. ചേട്ടന് രാജഗോപാലാണ് അവന്റെ വഴികാട്ടി (രാജനും നല്ലൊരു വോളിബോള് കളിക്കാരനായിരുന്നു. ഇപ്പോള് ഇന്ത്യന് റെയില്‍വേയില് ടിക്കറ്റ് എക്‌സാമിനര് ആയി ജോലി ചെയ്യുന്നു). കണിച്ചുകുളങ്ങര സ്‌കൂളിലായിരുന്നു ഉദയന്റെ പ്രാഥമിക വിദ്യാഭ്യാസം. അന്നവിടെയുണ്ടായിരുന്ന അന്തരിച്ച ശ്യാമളന് സാറാണ് ഉദയനിലെ കളിക്കാരനെ പരുവപ്പെടുത്തിയെടുക്കുന്നത്. സ്‌കൂള് വിടുന്ന വൈകുന്നേരങ്ങളില് വീട്ടിലെത്തിയാല് നേരെ ഓടുന്നത് മാക് ക്ലബിലേക്കാണ്. അവിടെ നിന്ന് ഉദയന് കളിച്ചു വളര്‍ന്നു. ഈ കളി പശ്ചാത്തലവുമായാണ് കോളേജിലേക്കെത്തുന്നത്.\nകോളേജ് ടീമില് അജയനും സുമിത്രോവുമൊക്കെയുണ്ട്. അവരു രണ്ടുപേരും എന്റെ പരിചയക്കാരാണ്. ആ വഴിയാണ് ഉദയനുമായി പരിചയമാവുന്നത്. ആ ബന്ധം വളര്‍ന്നു. ഞാന് അവന്റെ കുടുംബത്തിലെ ഒരംഗത്തെപ്പോലെയായി. തിരിച്ച് അവനും ഞങ്ങളുടെ വീട്ടിലെ ഒരു പ്രിയപ്പെട്ട അംഗമായിത്തീര്‍ന്നു. ഉദയന്റെ അച്ഛനും അമ്മയും എനിക്ക് ഒരു മകന്റെ സ്ഥാനമായിരുന്നു തന്നത്. അച്ഛന് ഇപ്പോള് ഇല്ല. പ്രായം തളര്‍ത്തിയ ശരീരവുമായി അവന്റെ അമ്മ ഇപ്പോഴുമുണ്ട്. സ്വന്തം മകന്റെ വിയോഗം അനുഭവിക്കേണ്ടി വന്ന ആ അമ്മയെ അഭിമുഖികരിക്കാന് ഇന്നത്തെ ദിവസം ഞാന് അശക്തനായിരുന്നു. കുടുംബവുമായി വല്ലാത്ത ആത്മബന്ധം സൂക്ഷിച്ചിരുന്നൊരാളായിരുന്നു അവന്. ഉദയനും രാജനും സഹോദരങ്ങളെക്കാള് സുഹൃത്തുക്കള് എന്നരീതിയിലായിരുന്നു ഇടപഴകിയിരുന്നത്. രാജന് കുറച്ച് നാളുകള് മുമ്പ് ചെറിയൊരു അസുഖം വന്നിരുന്നു. ഉദയനെ വല്ലാത്തെ വിഷമിപ്പിച്ച ഒന്നായിരുന്നു അത്. 'എല്ലാ ദിവസവും അവന്റെ ഫോണ് ഉണ്ടാകും. മരുന്നു കഴിച്ചോ, ഭക്ഷണം കഴിച്ചോ, വിശ്രമിക്കണം' എന്നൊക്കെ പറഞ്ഞ്- രാജന് ഒരിക്കല് എന്നോട് പറഞ്ഞതാണിത്. അതായിരുന്നു ഉദയന്. അവന് സ്‌നേഹിക്കുന്നവരുടെ പ്രയാസങ്ങള് അവനെ ഏറെ വേദനിപ്പിച്ചിരുന്നു.\nവയലാര് പിആര്‍സി അന്ന് കേരളത്തിലെ പ്രശസ്തമായ വോളിബോള് ക്ലബുകളില് ഒന്നാണ്. കേരളത്തിലെ പ്രമുഖരായ നിരവധി താരങ്ങള് പിആര്‍സിയുടെ പൂഴിമണ്‍കോര്‍ട്ടില് കളിക്കാനെത്തിയിരുന്നു. ആ ക്ലബിന്റെ ഭാഗമാകാന് ഒരു ദിവസം ഉദയനും എത്തി. ഞങ്ങളുടെ പരിചയവും അതിനു കാരണമായി. അന്ന് അവന് പതിനാറ് വയസ്സോ മറ്റേയുള്ളൂ. എന്നാലും അവന്റെ കളിമികവ് ആദ്യദിവസം തന്നെ ആ നാടിനെ ആകെ കീഴ്‌പ്പെടുത്തി. ഉദയന്റെ ആരാധകരായി മാറുകയായിരുന്നു വയലാര് എന്ന ഗ്രാമം. ചമ്പക്കുളത്ത് നടന്ന ജൂനിയര് ചാമ്പ്യന്‍ഷിപ്പില് പിആര്‍സിയെ ചാമ്പ്യന്‍മാരാക്കുന്നതില് ഉദയനായിരുന്നു പ്രധാന പങ്കുവഹിച്ചത്.\nഉദയന് കളിക്കുന്നുണ്ടെന്നറിഞ്ഞാല് വോളിബോള് കളിയറിയാത്തവര്‍പോലും കാണാന് എത്തുമായിരുന്നു. അങ്ങിനെയൊരു ബന്ധം അവന് ആ നാടുമായി ഉണ്ടാക്കിയെടുത്തിരുന്നു. കളിക്കാന് വന്നു പോവുകയല്ലായിരുന്നു. തന്റെ മുന്നില് വരുന്നവരോടെല്ലാം കുശലങ്ങള് പറഞ്ഞേ ഉദയന് പിരിയുകയുള്ളായിരുന്നു. പിആര്‍സിയുടെ സ്ഥാപകരില്‍പ്പെട്ട ജോയി സാര്, സിറിയക് എബ്രഹാം (ഇവര് രണ്ടുപേരും ഇന്നില്ല) ഉദയകുമാര്, അജയന്, സുമിത്രോവ് ഞാന് തുടങ്ങി വലിയൊരു സൗഹൃദവലയം ഉദയന് വയലാറില് ഉണ്ടാക്കിയെടുത്തിരുന്നു. അതിനേക്കാളേറെ ബന്ധം അവനാ നാട്ടുകാരോടും ഉണ്ടാക്കി. ഒരു കളിക്കാരന് എന്നതിനേക്കാള് ഉദയന് ഓരോരുത്തര്‍ക്കും പ്രിയപ്പെട്ടവനാകുന്നത് അവന്റെ മനുഷ്യത്വപരമായ പെരുമാറ്റം കൊണ്ടാണെന്നു എനിക്ക് തോന്നിയിട്ടുണ്ട്. മാരാരിക്കുളം എംഎസി, വയലാര് പിആര്‍സി, മുഹമ്മ എന്‍എംഎ,തണ്ണീര്‍മുക്കം വൈഎംഎ,ചേര്‍ത്തല ടൗണ്‍ക്ലബ്, പ്രോഗ്രസ് ചാരമംഗലം,ആലപ്പുഴ ടൗണ് ക്ലബ്,ചമ്പക്കുളം ക്ലബ്, അമ്പലപ്പുഴ ടൗണ്‍ക്ലബ്, വൈഎംഎ കരുമാലി എന്നീ ക്ലബുകളോട് ഉദയന് വല്ലാത്ത ആത്മബന്ധമായിരുന്നു. ഉദയന്റെ നഷ്ടം ഈ ക്ലബുകള്‍ക്കു കൂടിയാണ്.\nഅവസാനമായി ഞാന് ഉദയനെ കാണുന്നത് രണ്ടുമാസങ്ങള് മുമ്പാണ്. തിരുവനന്തപുരത്ത് എത്തിയ ഞാന് രാജ്ഭവനില് ചെന്ന് ഉദയനെ കണ്ടിരുന്നു. അന്ന് ഉദയന് വോളിബോളിനെ കുറിച്ച് വാചാലനായി. കുറെ സ്വപ്നങ്ങള് അവന്റെ മനസ്സില് ഉണ്ടായിരുന്നു. വിരമിച്ചശേഷം ഒരു വോളിബോള് അക്കാഡമി തുടങ്ങണമെന്നതായിരുന്നു അവന്റെ ഏറ്റവും വലിയ ആഗ്രഹം. ഈ കളി പുതുതലമുറ കൂടുതല് ഗൗരവത്തോടെ ഏറ്റെടുക്കണം. നമുക്ക് നഗരങ്ങള് കേന്ദ്രീകരിച്ച് വോളിബോള് ക്ലബുകള് രൂപീകരിക്കണം. നിങ്ങളെല്ലാവരും എന്റെ കൂടെ നില്‍ക്കണം- അവന് എന്നോടു പറഞ്ഞു. എന്തിനും ഒപ്പം കാണുമെന്ന് അവന് വാക്കു കൊടുക്കുമ്പോള് അറിഞ്ഞിരുന്നില്ല; ഇത് ഞങ്ങളുടെ അവസാന കൂടിക്കാഴ്ചയാണെന്ന്.\nഉദയന് ബാക്കി വച്ചുപോകുന്നത് കുറെ സ്വപ്നങ്ങളാണ്. എല്ലാം വോളിബോളിനെക്കുറിച്ച് മാത്രം. അവന്റെ മനസ്സില് അതുമാത്രമെ ഉണ്ടായിരുന്നുള്ളൂ. ആ സ്വപ്നങ്ങള് പൂര്‍ത്തിയാക്കി അവനോടുള്ള സ്‌നഹം കാണിക്കണം; അതാണ് ഞങ്ങള് സുഹൃത്തുക്കളുടെ കടമ. ഉദയനെ സ്‌നേഹിക്കുന്ന, വോളിബോളിനെ സ്‌നേഹിക്കുന്ന എല്ലാവരും ഈ കാര്യത്തില് കൂടെയുണ്ടാകുമെന്ന് ഉറപ്പാണ്. എങ്കിലും മനസ്സിന്റെ ഈ വിര്‍പ്പുമുട്ടല് മാറില്ല. അവന് ഇനി കൂടെയില്ലല്ലോ...\nഇന്ത്യന് വോളിബോള് കണ്ട ഏറ്റവും മികച്ച സെന്റര് ബ്ലോക്കര്‍മാരില് ഒരാള്. കളിക്കളത്തിലെ വേഗമായിരുന്നു ഉദയകുമാറിന്റെ പ്രത്യേകത. മിന്നല് വേഗത്തിലായിരുന്നു ഉദയകുമാര് ആക്രമണവും പ്രത്യാക്രമണവും നടത്തിയിരുന്നത്. അന്താരാഷ്ട്ര വോളിബോളില് ഇന്ത്യ അറിയപ്പെടാന് തുടങ്ങിയത് 1980 കള് മുതലാണ്. അക്കാലം തൊട്ട് ഉദയകുമാറും ദേശീയടീമിന്റെ ഭാഗമായിരുന്നു.1986ലെ സോള് ഗെയിംസില് വെങ്കല മെഡല് നേടിയ ഇന്ത്യന് ടീമില് അംഗമായിരുന്നു. 1982 ല് നടന്ന ഏഷ്യന് ഗെയിംസിലും ഉദയന് ടീമിനൊപ്പമുണ്ടായിരുന്നു. 1989 ലെ സാഫ് ഗെയിംസില് വെള്ളി നേടിയ ടീമിനെ നയിച്ചത് ഉദയനായിരുന്നു.1991 ല് ഉദയകുമാര് അംഗമായ ടീം സ്വര്‍ണ്ണം നേടി. നാലുതവണ ഏഷ്യന് ചാമ്പ്യന്‍ഷിപ്പ് ടൂര്‍ണമെന്റുകളില് ടീമിനൊപ്പം ഉണ്ടായിരുന്നു.\nജിമ്മി ജോര്‍ജ്, സിറിള് സി വള്ളൂര്,അബ്ദുള് റസാഖ് എന്നിവരോടൊപ്പം ഉദയകുമാറും ചേര്‍ന്ന താരനിരയാണ് രാജ്യത്തിന് സ്വപ്‌നതുല്യമായ പലനേട്ടങ്ങളും നല്‍കിയത്. കളിക്കളത്തില് ഒരേ സമയം ബ്ലോക്കറും അറ്റാക്കറുമായി ഉദയകുമാര് തിളങ്ങുമായിരുന്നു. പോലീസില് ഡപ്യൂട്ടി കമാന്‍ഡര് റാങ്കിലായിരുന്ന ഉദയകുമാര് 2006 മുതല് ഗവര്‍ണറുടെ എഡിസി യായി പ്രവര്‍ത്തിക്കുകയായിരുന്നു. കായികരംഗത്തെ മികച്ച സംഭാവനയ്ക്കുള്ള രാജ്യത്തിന്റെ അംഗീകാരമായി 1991 ല് അര്‍ജുന അവാര്‍ഡ് ഉദയകുമാറിന് ലഭിച്ചു.


“എന്റെ വാക്ക് എന്റെ മനസ്സിൽ ഉറച്ചിരിക്കുന്നു. പരമചൈതന്യമേ, നീ എനിക്ക് വെളിച്ചപ്പെട്ടാലും. പ്രജ്ഞാനം ഉറപ്പിച്ചു നിറുത്തുന്ന ആണികളാകട്ടെ എനിക്കു വാക്കു മനസ്സും. ഞാൻ പഠിച്ചത് എന്നെ വിട്ട് പോകാതിരിക്കട്ടെ. ആ പഠിപ്പിന് വേണ്ടിയാണ് ഞാൻ രാവും പകലും കഴിച്ചുകൂട്ടുന്നത്. ഞാൻ പറയുന്ന പരമാർത്ഥവും സത്യവും എന്നെ രക്ഷിക്കട്ടെ.” അതിസുന്ദരമായ ഈ പ്രാർത്ഥന ‘പ്രജ്ഞാനം ബ്രഹ്‌മ’ എന്ന മഹാവാക്യമുൾക്കൊള്ളുന്ന ഐതരെയോപനിഷത്തിലുള്ളതാണ്. ജീവജ്ഞാനം തന്നെയാണ് ദൈവികത എന്നു പ്രഘോഷിക്കുന്ന ഋഗ്വേദമാണ് മനുഷ്യമഹത്വത്തെപ്പറ്റിയും ഗർഭത്തെപ്പറ്റിയും ഏറ്റവും കൂടുതൽ ചർച്ചചെയ്യുന്ന വേദകൃതി. ജ്ഞാനത്തെ ഉള്ളിൽ വഹിക്കുന്നതും ജീവനെ ഉള്ളിൽ വഹിക്കുന്നതുപോലെയാണ് എന്നാണതിന്റെ മതം.\nമലയാളത്തിലും സംസ്‌കൃതത്തിലും ശബ്‌ദമെന്നാൽ വാക്കെന്നും അർത്ഥമുണ്ട്. വാക്കുകളുടെ അദ്‌ഭുതത്തിലേക്ക് വായനക്കാരെ ഒരിക്കൽകൂടി വഴിനടത്തട്ടെ. സംസ്‌കൃതത്തിൽ ഭൂതകാലക്രിയയുണ്ടാക്കാൻ വർത്തമാനത്തോട് അ ചോർത്താൽ മതി. ഉദാഃ കരോതി = ചെയ്യുന്നു. അകരോത് + ചെയ്‌തു. എത്ര അഗാധമായ തത്ത്വചിന്തയാണ് ഭാഷയിൽ ഒളിഞ്ഞിരിക്കുന്നതെന്ന് ശ്രദ്ധിക്കുക. അ നിഷേധധ്വനിയുള്ള ഉപസർഗ്ഗമാണ്. ചെയ്യുന്നു അല്ലെങ്കിൽ ചെയ്‌തുകൊണ്ടിരിക്കുക വർത്തമാനാനുഭവമാണ്. അതു പൂർത്തിയാക്കുക എന്നാൽ വർത്തമാനം ഭൂതത്തിലേയ്‌ക്ക് മറഞ്ഞുപോയി എന്നാണല്ലോ. അതായത്, വർത്തമാനത്തെ ഇല്ലായ്‌മ ചെയ്യാൻ, സംഭവിച്ചുകൊണ്ടിരുന്നത് ഇതാ സംഭവിച്ചുകഴിഞ്ഞു എന്ന ധ്വനിയുണ്ടാക്കാൻ, ക്രിയാപദത്തോട് അ ചേർക്കുക. ഭൂതം ഇല്ലായ്‌മക്ക് (മരണത്തിനു) പര്യായമാണ്. ജീവനാകട്ടെ വർത്തമാനത്തിലൂടെ തുടർപ്രക്രിയയാകുന്ന ഒരു പ്രതിഭാസമാണ്.\nതീർന്നില്ല, വാക്കുകളിലെ വിസ്‌മയം ‘ഭൂത’ത്തിൽ നിന്നുണ്ടാകുന്ന വാക്കാണ് അദ്‌ഭുതം. അത്- എന്തെങ്കിലും പുതിയത് - ഭവിക്കുന്നതാണ് അദ്‌ഭുതം. ഈ വാക്കിലെ ത ഘോഷാക്ഷരമായ ‘ഭ’ക്കു മുമ്പിൽ മൃദുവാകണമെന്ന വ്യാകരണപ്രകാരം ദ ആകുന്നു. അതുകൊണ്ട്, അത്ഭുതം എന്നെഴുതുന്നത് അത്ര ശരിയല്ല. അദ്‌ഭൂതം തുടരാനാവില്ല, കാരണം, ഉണ്ടായത്, അതോടെ ഭൂതമായിക്കഴിഞ്ഞു. സംഭവിക്കുന്നതെല്ലാം അദ്‌ഭുതങ്ങളാണെന്നു നേരത്തെ ഒരു ലേഖനത്തിൽ (ആത്മീയതയും വ്യക്തതിത്വവും) പറഞ്ഞത് ഈയർത്ഥത്തിലാണ്.\nഇന്നലെയും നാളെയും പാലങ്ങളാണ്. ഈ പാലങ്ങളിലൂടെ മാത്രം നടക്കുന്നവർ ഇന്നുകൊണ്ട് തൃപ്‌തരല്ലാത്തവരാണ്. സ്വർഗ്ഗരാജ്യം ഒരദ്‌ഭുതമാണെന്നും അത് നമുക്കുള്ളിലാണെന്നും അത് ഇപ്പോൾ ഇവിടെയാണെന്നും യേശു പറഞ്ഞത് എത്ര കണിശമായിട്ടാണ്! അന്ന് അദ്ദേഹത്തെ കേട്ടവർക്കോ, ഇന്ന് അദ്ദേഹത്തിന്റെ വചനം ഘോഷിക്കുന്ന അനുയായികൾക്കോ ഇതൊന്നും ഇതുവരെ തിരിഞ്ഞിട്ടില്ല എന്നത് കഷ്‌ടം തന്നെ.\nഓരോ വാക്കും ഒരു വിസ്‌മയം തന്നെ. ‘വിസ്‌മയം’ എന്ന വാക്ക് തന്നെ രൂപപ്പെട്ടത് എങ്ങനെയെന്നു നോക്കുക. ‘സമയ’ എന്ന സംസ്‌കൃത ശബ്‌ദത്തിനർത്ഥം ഗർവ്, അഹങ്കാരം എന്നൊക്കെയാണ്. അതില്ലാത്ത അവസ്‌ഥയാണ് ‘വിസ്‌മയം.’ നമ്മെ അതിശയിക്കുന്ന (നമ്മുടെ മാനസ്സസീമകൾക്ക് അപ്പുറത്ത് ശയിക്കുന്ന) എന്തും വിസ്‌മയഹേതുവാണ്. അതായത്, ‘അമ്പേ, ഞാൻ’ എന്ന പമ്പരവിഡ്‌ഢിത്തത്തിൽ നിന്ന് നമ്മെ മുക്തരാക്കുന്ന അനുഭൂതിയാണ് വിസ്‌മയിക്കാനുള്ള കഴിവ്. നമുക്കുള്ളിലും പുറത്തും നിരന്തരം സംഭവിച്ചുകൊണ്ടിരിക്കുന്നതെല്ലാം വാസ്‌തവത്തിൽ നമ്മെ വിസ്‌മയിപ്പിക്കേണ്ടവയാണ്. നാമുച്ചരിക്കുന്ന ഓരോ വാക്കിന്റെയും ശബ്‌ദം ഒരിക്കലും നശിക്കുന്നില്ല. എത്ര നേർത്തതായിരുന്നാലും അതുണ്ടാക്കുന്ന തരംഗങ്ങൾ വിഹായസിൽ എന്നെന്നും മുഴങ്ങിക്കൊണ്ടിരിക്കും എന്നറിയുന്നത് തന്നെ എന്തൊരു വിസ്‌മയമായിരിക്കേണ്ടതാണ്! ഓരോ വാക്കും അനന്തതയിലേയ്‌ക്ക് നീളുന്ന ഒരോളം സൃഷ്‌ടിക്കുന്നുണ്ട്.\nSoren Kierkegaard ന്റെ ഈ വാക്യം ശ്രദ്ധിക്കൂ. "Die Ruhe der Natur hat ihren Grund drain, dass die Zeit gar keine Bedeutung fur sie hat. Erst mit der Augenblick beginnt die Geschichte." അത് ഞാനിങ്ങനെ സ്വതന്ത്ര തർജ്ജമ ചെയ്യട്ടെഃ\nഒരു നിശ്വാസ, മൊരേങ്ങൽ, നിൻ\nഒരു തൂവലായെൻ നെഞ്ഞിടത്തിൽ\nവന്നു പതിക്കൂ, സർവ്വസ്വമേ!


ഇലക്ട്രിക് കരുത്ത്, കാറ്റിന്റെ വേഗം: വരുന്നു ഇലക്ട്രിക് പവര് ബോട്ട് ചാമ്പ്യന്‍ഷിപ് | World’s First Electric Powerboat Championship Is Launched\nഇലക്ട്രിക് കരുത്ത്, കാറ്റിന്റെ വേഗം: വരുന്നു ഇലക്ട്രിക് പവര് ബോട്ട് ചാമ്പ്യന്‍ഷിപ്\nമനോരമ ലേഖകൻ October 10, 2020 11:16 AM IST\nഈ വര്‍ഷമാദ്യം കൊറോണ പിടി മുറുക്കി തുടങ്ങിയ സമയം. ലണ്ടനില് തൈംസ് നദിയുടെ തീരത്ത് വ്യായാമത്തിലായിരുന്നു സ്പാനിഷ് വ്യവസായി അലക്‌സാന്ദ്രോ അഗാഗും മക്‌ലാരനിലെ മുന് മോട്ടോര്‍സ്‌പോര്‍ട്ട് ഡയറക്ടര് റോഡി ബാസോയും. അന്നത്തെ ചര്‍ച്ചകള്‍ക്കിടെയാണ് ഇരുവര്‍ക്കും ലോകത്തെ ആദ്യ ഇലക്ട്രിക് പവര് ബോട്ട് ചാമ്പ്യന്‍ഷിപ് എന്ന ആശയം ലഭിക്കുന്നത്. അതിന്റെ തുടര്‍ച്ചയായാണ് കഴിഞ്ഞ സെപ്തംബര് 25ന് പ്രഖ്യാപിക്കപ്പെട്ട മൊണോക്കോ യാച്ച് ക്ലബ്. കാര്യങ്ങള് പ്രതീക്ഷിച്ച പടി നീങ്ങിയാല് 2022ല് ആദ്യ ഇലക്ട്രിക് പവര്‍ബോട്ട് ചാമ്പ്യന്‍ഷിപ്പ് യാഥാര്‍ഥ്യമാകും.\nലോകം ശ്രദ്ധിച്ച രണ്ട് ഇലക്ട്രിക് റേസിംഗ് ചാമ്പ്യന്‍ഷിപ്പുകള്‍ക്ക് തുടക്കമിട്ടയാളാണ് ആഗാഗ്. ഇലക്ട്രിക് കാര് റേസിംഗ് ചാമ്പ്യന്‍ഷിപ്പായ ഫോര്‍മുല ഇയുടെ ചെയര്‍മാനാണ് അദ്ദേഹം. ഇലക്ട്രിക് എസ്‌യു‌വി കാറുകള്‍ക്കായുള്ള എക്‌സ്ട്രീം ഇ ചാമ്പ്യന്‍ഷിപ്പിന്റെ സി‌ഇ‌ഒയും അഗാഗ് തന്നെ. കരയിലെ വൈദ്യുതി വാഹനങ്ങളുടെ മത്സരയോട്ടങ്ങള്‍ക്ക് ശേഷം വെള്ളത്തിലേക്കു കൂടി വൈദ്യുതി വാഹനങ്ങളുടെ മത്സരം വ്യാപിപ്പിക്കാനൊരുങ്ങുകയാണ് അദ്ദേഹം. ഫോര്‍മുല ഇ എന്ന പേരില് ആരംഭിച്ച ഇലക്ട്രിക് കാര് റേസിംഗ് ചാമ്പ്യന്‍ഷിപ്പ് വന്‍വിജയമായിരുന്നു. ഇലക്ട്രിക് എസ്‌യു‌വികള്‍ക്കായി ലോകത്തിന്റെ വിവിധ ഭാഗങ്ങളിലായി നടത്തിയ മത്സരങ്ങളും ശ്രദ്ധേയമായിരുന്നു.\nഇപ്പോഴിതാ രണ്ടു വര്‍ഷത്തിനുള്ളില് ലോകത്തെ ആദ്യ ഇലക്ട്രിക് ബോട്ട് ചാമ്പ്യന്‍ഷിപ്പായ ഇ1 സീരീസ് കൂടി യാഥാര്‍ഥ്യമാക്കാനൊരുങ്ങുകയാണ് അലക്‌സാന്ദ്രോ അഗാഗും കൂട്ടരും. ലോകത്തിന്റെ വിവിധ പ്രദേശങ്ങളിലായിരിക്കും മത്സരങ്ങള് സംഘടിപ്പിക്കുക. ഗ്രീന്‍ലാന്റിലെ ഫിയോര്‍ഡ്, ആമസോണ് നദിയിലെ ഉള്‍പ്രദേശങ്ങള്, റെഡ് സീ എന്നിവയൊക്കെ മത്സര വേദികളുടെ പരിഗണനയിലുണ്ട്. കരയില് നിന്നും വെള്ളത്തിലേക്ക് വൈദ്യുത ബോട്ടുകള് മത്സരിക്കാനിറങ്ങുന്നതിനൊപ്പം നേരിട്ട് മലിനീകരണത്തിന് കാരണമാകാത്ത വൈദ്യുത വാഹനങ്ങളുടെ പ്രസക്തിയെക്കുറിച്ചുള്ള ബോധവല്‍ക്കരണവും ഇവര് ലക്ഷ്യമിടുന്നുണ്ട്.\nഇപ്പോഴും പ്രാവര്‍ത്തികമാക്കേണ്ട ആശയമാണെന്നതാണ് നേരിടുന്ന പ്രധാന വെല്ലുവിളിയെന്ന് അഗാഗ് പറയുന്നു. അതേസമയം നേരത്തെയും ആശയം മാത്രമായിരുന്ന രണ്ട് ലോകോത്തര വൈദ്യുത വാഹന മത്സരയോട്ടങ്ങള് യാഥാര്‍ഥ്യമാക്കിയതിന്റെ ആത്മവിശ്വാസം അഗാഗിനുണ്ട്. ലോകത്തെ വിവിധ പ്രദേശങ്ങളില് അനുയോജ്യമായ മത്സര വേദി കണ്ടെത്തുകയും ആഗോള മത്സരകലണ്ടര് തയ്യാറാക്കുന്നതും വെല്ലുവിളിയാണ്. ഇലക്ട്രിക് ബോട്ട് റേസിംഗിന് വേദിയാവാന് യോഗ്യതയുള്ള നിരവധി നഗരങ്ങള് ലോകത്തുണ്ട്. മൊണാക്കോ, സിഡ്‌നിയിലെ തുറമുഖം, ടോക്യോയിലെ ഉള്‍ക്കടല്, ഹോങ്കോങിനും ഷാങ്ഹായ്ക്കും സമീപത്ത സമുദ്രഭാഗങ്ങള്, തടാകത്താല് സമൃദ്ധമായ ജനീവ, സൂറിച്ച് തുടങ്ങിയ നഗരങ്ങള്, ലണ്ടനിലെ തൈംസ് നദി എന്നിവിടങ്ങളിലെല്ലാം ഇലക്ട്രിക് ബോട്ട് റേസിംഗ് നടത്താനാകുമെന്നാണ് ഇവരുടെ പക്ഷം.\nനോര്‍വീജിയന് നേവല് ഡിസൈനറായ സോഫി ഹോണിനാണ് റേസിംഗ് ഇ ബോട്ടുകളുടെ രൂപകല്‍പനയുടെ ചുമതല. ഭാരം കുറഞ്ഞതായിരിക്കുമെന്നതാണ് ഇ ബോട്ടുകളുടെ നിര്‍മ്മാണത്തില് നേരിടുന്നപ്രധാന വെല്ലുവിളികളിലൊന്ന്. തുടക്കത്തിലെ അതിവേഗത ബോട്ടിന്റെ നിയന്ത്രണം നഷ്ടപ്പെടുന്നതിനും മറിയുന്നതിനുമൊക്കെ കാരണമാകാം. നോര്‍വീജിയന് കമ്പനികളായ CeWave, SailGP എന്നിവയും ഈ വൈദ്യുത റേസിംഗ് ബോട്ട് യാഥാര്‍ഥ്യമാകുന്നതിന് പിന്നില് പ്രവര്‍ത്തിക്കുന്നുണ്ട്.\nഏതാണ്ട് 16 അടി നീളം വരുന്ന ഇലക്ട്രിക് പവര്‍ബോട്ട് 100 ശതമാനം കാര്‍ബണ് ഫൈബറിലായിരിക്കും നിര്‍മ്മിക്കുക. ഇ ബോട്ടില് പൈലറ്റിന് മാത്രമായിരിക്കും സഞ്ചരിക്കാനാവുക. മണിക്കൂറില് 111 കിലോമീറ്റര് വരെ വേഗത്തില് 20 മിനുറ്റുവരെ പോകാന് 30 കിലോവാട്ട് ബാറ്ററി സഹായിക്കും. ഏതാണ്ട് 15 മിനുറ്റായിരിക്കും നിശ്ചിത ചാമ്പ്യന്‍ഷിപ്പിലെ ഇ ബോട്ടുകള് ഓടിക്കേണ്ട സമയം. ലോകത്തെ 10 വ്യത്യസ്ത കേന്ദ്രങ്ങളിലായി മത്സരങ്ങള് സംഘടിപ്പിക്കാനാണ് പദ്ധതി. ഓരോ മത്സരത്തിലും 12 ടീമുകള് വീതമാകും പങ്കെടുക്കുക.\nEnglish Summary: World’s First Electric Powerboat Championship Is Launched


chunakkara ramankutty മനസിൻ താഴ് വരയിൽ പൂത്ത ദേവദാരു….കവിയും ഗാനരചയിതാവുമായ ചുനക്കര രാമൻകുട്ടി…\nമനസിൻ താഴ് വരയിൽ പൂത്ത ദേവദാരു….കവിയും ഗാനരചയിതാവുമായ ചുനക്കര രാമൻകുട്ടി…\nഗായകനായി പേരെടുക്കാൻ ആഗ്രഹിച്ച് ഒടുവിൽ ഗാനങ്ങളുടെ സൃഷ്ടാവായി പരിണമിക്കുന്നതായിരുന്നു ചുനക്കര രാമൻകുട്ടി എന്ന ഗാന രചയാതാവിന്റെ കലാ ജീവിതം. ‘എങ്ങനെ നീ മറക്കും’ എന്ന ചിത്രത്തിന്റെ പേര് അന്യർത്ഥമാക്കും പോലെയായിരുന്നു മലയാളിയുടെ മനസിൽ ‘ദേവദാരു പൂത്തു നിൻമനസിൻ താഴ് വരയിൽ’ എന്ന ഗാനം.\nഒരിക്കലെങ്കിലും ആ ഗാനം മൂളാത്ത മലയാളികൾ ഉണ്ടാകില്ലെന്ന് നിസംശയം പറയാം. അദ്ദേഹവും ആ ഗാനം അത്രയധികം സ്‌നേഹിച്ചിരുന്നത് കൊണ്ടാവണം റിംഗ് ടോണിനായും അത് തിരഞ്ഞെടുക്കാൻ കാരണമായത്. ചെന്നൈയിൽ വച്ചായിരുന്നു പാട്ടിന്റെ റെക്കോർഡിങ്. സിനിമയിലെ ആറു പാട്ടുകളും ഹിറ്റാവണം എന്ന് നിർമാതാവ് അരോമ മണി പറഞ്ഞു. ഈണം കേട്ട് വേണമായിരുന്നു പാട്ടെഴുതാൻ. പാട്ടെഴുത്തിന് ഒരാഴ്ച സമയവും നൽകി. തുടർന്ന് ചെന്നൈയിലെ അരോമ ഓഫീസിലേക്കുള്ള യാത്ര… ഓഫീസിൽ കാർ എത്തുമ്പോഴേക്കും പാട്ടുകൾ ചുനക്കരയുടെ തൂലിക തുമ്പിൽ നിന്നും പിറവിയെടുത്തു കഴിഞ്ഞിരുന്നു.\nനാടക ഗാനങ്ങളിലൂടെയാണ് ചുനക്കര രാമൻകുട്ടി എന്ന ഗാനരചയ്താവിന്റെ പേര് ഉയർന്നു കേട്ട് തുടങ്ങിയത്. കൊല്ലം അസീസി, മലങ്കര തിയറ്റേഴ്‌സ് കൊല്ലം ഗായത്രി, കേരള തിയറ്റേഴ്‌സ് നാഷനൽ തിയറ്റേഴ്‌സ് തുടങ്ങിയ സമിതികൾക്ക് നൂറുകണക്കിന് നാടകഗാനങ്ങൾ എഴുതി. ആകാശവാണിയിലേക്കുള്ള ചുവട് മാറ്റം നിരവധി ലളിതഗാനങ്ങൾക്ക് വരികളെഴുതാനുള്ള അവസരമായി പിന്നീട് മാറി.\nഒട്ടേറെ സിനിമകൾക്കുവേണ്ടി ഗാനങ്ങൾ രചിച്ചിട്ടുള്ള ചുനക്കര രാമൻകുട്ടി, 1978-ൽ പുറത്തിറങ്ങിയ ‘ആശ്രമം’ എന്ന സിനിമയ്ക്ക് വേണ്ടിയാണ് ആദ്യഗാനം രചിച്ചത്. ശ്യാമുമായുള്ള കൂട്ടകെട്ട് പാട്ടിന്റെ അത്ഭുത സൃഷ്ടികൾക്ക് തുടക്കം കുറിച്ചു. ‘സിന്ദൂര തിലകവുമായി പുള്ളിക്കുിലേ’…, ‘ഹൃദയവനിയിലെ ഗായികയോ’…, ‘ചന്ദനക്കുറിയുമായി വാ സുകൃതവനിയിൽ’…, ‘ശ്യാമ മേഘമേ നിൻ യദുകുല സ്‌നേഹ ദൂതുമായി വാ’…തുടങ്ങി ഒരു പിടി മധുരമുള്ള ഗാനങ്ങൾ അദ്ദേഹം മലയാളികൾക്ക് സമ്മാനിച്ചു.\nദേവരാജൻ മാഷും ചുനക്കരയുടെ സഹോദരനുമായുള്ള കൂട്ടുകെട്ട് ചുനക്കര രാമൻകുട്ടിയെ കെപിഎസിയിലേക്ക് അടുപ്പിച്ചു. സംഗീതത്തോടുള്ള അഭിനിവേശം നാടക വേദിയിലെ പാട്ടുകാരനായി ചുനക്കരയെ മാറ്റി. ദേവരാജൻ മാഷുമായുള്ള സൗഹൃദം സിനിമയിലേക്കു വന്നശേഷവും തുടർന്നു. ഏതു പാട്ടുചെയ്താലും ആദ്യം കേൾപ്പിച്ചിരുന്നത് ദേവരാജൻ മാഷിനെയാണ്.\n1936 ജനുവരി 19-ന് ആലപ്പുഴ ജില്ലയിലെ ചുനക്കര കരിമുളയ്ക്കൽ കാര്യാട്ടിൽ കിഴക്കതിൽ വീട്ടിൽ കൃഷ്ണന്റെയും നാരായണിയുടെയും മകനായാണ് ജനിച്ച ചുനക്കര രാമൻ കുട്ടി, വിവിധ സിനിമകൾക്കായി 30ലേറെ ഗാനങ്ങൾ എഴുതിയിട്ടുണ്ട്. 2015-ൽ കേരള സംഗീത നാടക അക്കാദമിയുടെ ഗുരുശ്രേഷ്ഠാ പുരസ്‌കാരം അദ്ദേഹത്തിന് ലഭിച്ചിരുന്നു.\nStory Highlights -chunakra ramankutty\nRead more on: chunakkara ramankutty


എന്തിന് മുസ്ലിംകളില് ഭിന്നതയുണ്ടാക്കി?. ~ ഇസ്ലാമിക പ്രസ്ഥാനം\n8/17/2009 06:36:00 PM CKLatheef No comments\nഞാനറിഞ്ഞ ജമാഅത്തെ ഇസ്ലാമി എന്ന ലേഖനങ്ങളോട് പ്രതികരിച്ച് ചോദ്യങ്ങള് ചോദിച്ച സുഹൃത്തിനുള്ള മറുപടി സൌകര്യാര്‍ഥം ഒരു പുതിയ പോസ്റായി ചേര്‍ക്കുന്നു.\nആദ്യമായി പോസ്റിനോട് പ്രതികരിക്കുയും അന്വേഷിക്കുകയും ചെയ്ത മാന്യസഹോദരന് നന്ദി. എല്ലാ ലേഖനത്തിലും ഒരേ അഭിപ്രായം പോസ്റ് ചെയ്യേണ്ടിയിരുനിന്നില്ല. ചോദ്യങ്ങളെല്ലാം പ്രസക്തങ്ങളും മറുപടിയര്‍ഹിക്കുന്നതുമാണ്. അതേ സമയം സങ്കീര്‍ണമായ ഒരു പ്രശ്നവും ചോദ്യകര്‍ത്താവ് ഉയര്‍ത്തിയിട്ടില്ല. മറുപടികള്‍ക്ക്, എന്റെ അഭിപ്രായങ്ങളാണ് എന്ന ഒരു പരിമിതിയുണ്ടാവും എന്ന് മാത്രം. ഇസ്ലാമിനെ സംക്ഷേപിച്ച് പറഞ്ഞ കാര്യങ്ങളില് എനിക്ക് ഒട്ടും അഭിപ്രായവ്യത്യാസമില്ല. അതില് മുസ്ലിങ്ങളിലാര്‍ക്കും അഭിപ്രായവെത്യാസം ഉണ്ടാകാവതല്ല. തുടര്‍ന്നുള്ള ചോദ്യങ്ങള്‍ക്ക് ചുരുക്കി മറുപടി പറയുന്നു.\n....ഇതാണ് ഇസ്ലാമിന്റെ അടിസ്ഥാനം. ഇത് പ്രവാചകൻ പഠിപ്പിച്ചതു പോലെ പിൻപറ്റി മൌദൂദി സാഹിബിന്റെ കാലം വരെയും അതിനുശേഷവും ജീവിച്ച ആളുകളും പൂർണ്ണമുസ്ലിംകളല്ലെ?\nതീര്‍ച്ചയായും അവരൊക്കെയും ചോദ്യകര്‍ത്താവ് സൂചിപ്പിക്കുന്ന വിധം പൂര്‍ണമുസ്ലിംകളായിരുന്നു. പൂര്‍ണമുസ്ലിംകളാകാന് മൌദൂദിയെ പിന്‍പറ്റണം എന്ന കാഴ്ചപ്പാട് ജമാഅത്തിനില്ല. പ്രവാചകന് പഠിപ്പിച്ചതുപോലെ പിന്‍പറ്റുക എന്നതില് പഠിപ്പിച്ചത് എങ്ങനെ എന്ന് മനസ്സിലാക്കുന്നതിലാണ് മതസംഘടനകള് തമ്മില് അഭിപ്രായവ്യത്യാസം എന്ന് തോന്നുന്നു. മൌദൂദി സാഹിബ് ചെയ്തത് ഒരു തജ്ദീദ് മാത്രമാണ്. ജനങ്ങള് വികലമാക്കിയ ഇസ്ലാമിന്റെ വശം അതിന്റെ ശരിയായ രൂപത്തില് അവതരിപ്പിക്കുക എന്ന ജോലി. അതിനപ്പുറം ഒന്നുമല്ല. പക്ഷേ ഇവിടെ വിശദീകരിക്കപ്പെടുന്നത് അദ്ദേഹം അതുവരെ ഇസ്ലാമിന് അന്യമായ ഒരു പുതിയ തത്വം അവതരിപ്പിച്ചു എന്ന നിലക്കാണ്. ജമാഅത്ത് അങ്ങനെ കരുതുന്നില്ല. അതിന്റെ ഉത്തരവാദിത്വം അത് അവ്വിധത്തില് അവതരിപ്പിച്ചവര്‍ക്ക് മാത്രമാണ്.\nമൌദൂദി സാഹിബിനെക്കുറിച്ചും അദ്ദേഹത്തിന്റെ രാഷ്ട്രീയ വിശദീകരണത്തെക്കുറിച്ചും കോടിക്കണക്കിന് മുസ്ലിംകൾ കേട്ടിട്ടു പോലുമില്ല എന്ന് വിചാരിക്കുക. എന്നാൽ അവർ പ്രവാചകന്റെ അധ്യാപനം ശരിയായി മനസ്സിലാക്കി അനുധാവനം ചെയ്യുന്നു. അവരുടെ ഈമാനിനോ ദീനിനോ വല്ല കുഴപ്പവുമുണ്ടോ?.\nമൌദൂദിസാഹിബിനെക്കുറിച്ച് കേള്‍ക്കാത്തവര്‍ക്ക് ഒരു കുഴപ്പവും വരാനില്ല. എന്നാല് അദ്ദേഹത്തിന്റെ രാഷ്ട്രീയ വിശദീകരണത്തെക്കുറിച്ച് കേള്‍ക്കാത്തവര്‍ക്കും കുഴപ്പമില്ല. അവരുടെ ദീനിനും ഈമാനിനും കുഴപ്പമില്ല. അവര്‍ക്ക് ഇസ്ലാമിന്റെ രാഷ്ട്രീയ വീക്ഷണം യഥാവിധി മനസ്സിലാക്കിയാല് മതി. മൌദൂദി സാഹിബിന്റെ കാലഘട്ടം വരെ മുസ്ലിം സമൂഹത്തില് അത്തരം ധാരാളം ആളുകള് ഉണ്ടായിരുന്നിരിക്കണം. മൌദൂദി സാഹിബിന് ശേഷവും. ആരുടെ ദീനിനും ഈമാനിനും ഒരു കുഴപ്പവുമില്ല. പക്ഷേ അത് സലഫി പണ്ഡിതനായ അബ്ദുല് ഹമീദ് മദനി സാഹിബ് വിശദീകരിച്ചത് പോലുള്ള (അതറിയാന് ഇവിടെ ക്ളിക്ക് ചെയ്യുക) ഒരു രാഷ്ട്രീയ വീക്ഷണമാണെങ്കില് അത്തരം ആളുകള്‍ക്ക് ഇസ്ലാമിന്റെ ഒരു ഭാഗം മനസ്സിലായിട്ടില്ല എന്ന് പറയേണ്ടിവരും. എങ്കിലും അവരുടെ ദീനിന്റെയും ഈമാനിന്റെയും കാര്യം പറയാന് ജമാഅത്തെ ഇസ്ലാമി ആരാണ്?.\nഉണ്ടെങ്കിൽ നബി(സ)പഠിപ്പിച്ചത് ശരിയല്ല എന്നല്ലേ നിങ്ങളുടേ വാദം?.\nഅങ്ങനെയില്ല എന്ന് പറഞ്ഞില്ലേ.\nകുഴപ്പമൊന്നുമില്ലെങ്കിൽ മുജാഹിദ് പ്രസ്ഥാനം ഉള്ളപ്പോൾ മറ്റൊരു പ്രസ്ഥാനം ഉണ്ടാക്കി ജനങ്ങളെ ഭിന്നിപ്പിച്ചതെന്തിന്?\nഇതരമൊരു സമാപനത്തിലേക്ക് വരുന്നതിന് മുമ്പ്. പ്രവാചകന് പഠിപ്പിച്ച അതേ രാഷ്ട്രീയമാണോ മുജാഹിദ് പ്രസ്ഥാനം പഠിപ്പിച്ചത് എന്ന് നമ്മുക്കന്വേഷിക്കേണ്ടിവരും. ജമാഅത്തെ ഇസ്ലാമി വിശ്വസിക്കുന്നു. പ്രവാചകന് പഠിപ്പിച്ച അതേ രാഷ്ട്രീയം മറ്റ് ആധുനിക രാഷ്ട്രീയ സാമ്പത്തിക വീക്ഷണങ്ങളുമായി തുലനം ചെയ്ത് വ്യക്തമായി നമ്മുക്ക് പറഞ്ഞ് തന്ന ദാര്‍ശനികനും പണ്ഡിതനുമാണ് മൌദൂദി സാഹിബ്. മൌദൂദി സാഹിബ് ജമാഅത്തിന്റെ സ്വകാര്യ സ്വത്തല്ല. മുജാഹിദ് പ്രസ്ഥാനത്തിന് തികച്ചും വ്യത്യസ്ഥമായ കാഴ്ചപ്പാടാണ് രാഷ്ട്രീയത്തിലുള്ളത് ആ വ്യത്യാസം മനസ്സിലാക്കുന്നതിന് വേണ്ടിയാണ്, ഹമീദ് സാഹിബിന്റെ ലേഖനം പൂര്‍ണവായിക്കാന് എന്റെ ബ്ളോഗ് സന്ദര്‍ശകര്‍ക്ക് ഞാന് അവസരം ഒരുക്കിയത് (ലേഖനം പൂര്‍ണമായി വായിക്കാന് ഇവിടെ ക്ളിക്ക് ചെയ്യുക). അതോടൊപ്പം എന്താണ് ഇസ്ലാമിന്റെ രാഷ്ട്രീയം എന്ന് വ്യക്തമാക്കാനും ഞാന് ആഗ്രഹിക്കുന്നു സമയ ദൌര്‍ലഭ്യമാണ് ലേഖനം വൈകുന്നതിന് കാരണം.\nലളിതമായി ജനങ്ങളെ പഠിപ്പിക്കേണ്ട ദീനിനെ വിശദീകരിക്കുമ്പോൾ എന്തിനാണ് ജമാ അത്തെ ഇസ്ലാമിക്ക്, മൌദൂദിസാഹിബിനെക്കുറിച്ചും സമഗ്ര രാഷ്ട്രീയ ഇസ്ലാമിനെക്കുറിച്ചും സാഹിത്യശൈലിയിൽ ഒരുപാട് എഴുതേണ്ടിവരുന്നത്.?\nപ്രസക്തമായ ചോദ്യം. ഒറ്റവാക്കില് പറഞ്ഞാല് ഇസ്ലാമിന്റെ യഥാര്‍ഥ രാഷ്ട്രീയ വ്യവസ്ഥയെക്കുറിച്ച് മറ്റുമതസംഘടനകള് തെറ്റിദ്ധരിപ്പിച്ചില്ലായിരുന്നെങ്കെല് ഇത്രയധികം ഊര്‍ജം ജമാഅത്ത് ചെലവഴിക്കേണ്ടിവരുമായിരുന്നില്ല. എന്റെ ഉദാഹരണം തന്നെ നോക്കൂ. ഇസ്ലാമിലെ രാഷ്ട്രീയം എന്ന ബ്ളോഗില് ഹമീദ് സാഹിബിന്റെ ലേഖനമാണ് ഏറെ സ്ഥലം അപഹരിച്ചത്. പിന്നെ സാഹിത്യവാസനുയുള്ളവര് എഴുതിയപ്പോള് അതിലും സാഹിത്യം വന്നുവെന്ന് മാത്രം. അത് മനസ്സിലാക്കാന് പ്രയാസമുള്ളവര്‍ക്കാണ് ഞാന് ബ്ളോഗ് തുടങ്ങിയത്. ഇതില് സാഹിത്യം അയലത്തുകൂടി പോയതായി ആര്‍ക്കും പരാതിയുണ്ടാവില്ല. നിര്‍ത്തട്ടേ ക്ഷേമം നേരുന്നു.\nഇത്രയും എനിക്ക് പുതുതായി പറയാന് സാധിച്ചത് നിങ്ങള് പ്രതികരിച്ചത് കൊണ്ടാണ്. ഇത് ഞാന് ഇവിടെ കുറിച്ചിട്ടത് വായിക്കാന് വേണ്ടിമാത്രം എന്റെ സൈറ്റിലെത്തിയ മാന്യസ്നേഹിതര്‍ക്ക് വേണ്ടിയാണ്.


big save | അമ്മയുടെ കൈയിൽനിന്നും പിടിവിട്ട കുഞ്ഞ് ട്രെയിനിനടിയിലേക്ക് വഴുതിപ്പോയപ്പോൾ ഒരു മാലാഖയെപ്പോലെ പാഞ്ഞെത്തി രക്ഷിച്ചത് ഒരു പൊലീസുകാരൻ; മുംബൈ റെയിൽവേ സ്‌റ്റേഷനിൽ തലനാരിഴയ്ക്ക് ഒഴിവായ അപകടദൃശ്യം ഹൃദയം നിശ്ചലമാക്കുന്നത് - MarunadanMalayali.com\nMay 14, 2018 | 07:50 AM IST | Permalink\nമുംബൈ: ഹൃദയം നിന്നുപോകുന്ന ചില നിമിഷങ്ങളുണ്ട്. അത്തരത്തിലൊന്നായിരുന്നു മുംബൈ റെയിൽവേ സ്‌റ്റേഷനിലെ പ്ലാറ്റ്‌ഫോമിലുണ്ടായത്. ട്രെയിനിൽക്കയറാനുള്ള തിരക്കിനിടെ അച്ഛനമ്മമാർക്കൊപ്പം ഓടുകയായിരുന്ന അഞ്ചുവയസ്സുകാരി അമ്മയുടെ കൈവിട്ട് പ്ലാറ്റ്‌ഫോമിനും ട്രെയിനിനുമിടയ്ക്കുള്ള വിടവിലേക്ക് വഴുതിവീണു. ഇതുകണ്ട സച്ചിൻ പോൾ എന്ന പൊലീസുകാരൻ, ഒരു നിമിഷാർധംകൊണ്ട് കുട്ടിയുടെ അടുത്തെത്തുകയും കുട്ടിയെ വലിച്ചുകയറ്റുകയും ചെയ്ത ദൃശ്യമാണ് ഈ വീഡിയോയിൽ.\nവെള്ളിയാഴ്ചയാണ് സംഭവം. അച്ഛൻ മുഹമ്മദ് ദിൽഷാനും അമ്മയ്ക്കുമൊപ്പം അവധിയാഘോഷിച്ചശേഷം തിരിച്ചുപോവുകയായിരുന്നു ഈ പെൺകുട്ടി. സ്വന്തം നാടായ ഭിവൻഡിയിലേക്ക് പോകാനുള്ള ട്രെയിൻ പിടിക്കാനുള്ള ശ്രമത്തിനിടെയാണ് സംഭവമുണ്ടായത്. നീങ്ങിക്കൊണ്ടിരുന്ന ട്രെയിനിൽ അച്ഛനും അമ്മയും കയറി. അമ്മയുടെ കൈയിൽ പിടിച്ചിരുന്ന കുട്ടി കൈയിൽനിന്ന് വിട്ട് താഴേക്കേ വീഴുകയും ചെയ്തു.\nമദ്യപിച്ചു ലക്കുകെട്ടപ്പോൾ ഒളിസേവ നടത്താൻ ആഗ്രഹം; കത്തിയും ഗർഭനിരോധന ഉറയുമായി വിധവയുടെ വീടിനു പിന്നിൽ പതുങ്ങി നിന്നു; സംശയം തോന്നി നാട്ടുകാർ പിടിച്ച് മുറ്റത്തെ പ്ലാവിൽ കെട്ടി; പൊലീസ് വന്നപ്പോൾ വീരശൂര പരാക്രമം; പന്തളം സിഐയുടെ ഡ്രൈവർ സസ്‌പെൻഷനിലായത് ഇങ്ങനെ\nട്രെയിനിനും പ്ലാറ്റ്‌ഫോമിനും ഇടയിലേക്ക് വഴുതിക്കൊണ്ടിരുന്ന കുഞ്ഞിനെ പറന്നെത്തിയാണ് തൊട്ടരികിൽ ഡ്യൂട്ടിയിലുണ്ടായിരുന്ന സച്ചിൻ പോൾ വലിച്ചെടുത്തത്. ഏതാനും യാത്രക്കാരും ഈ സമയം ഇവരുടെ അടുത്തേക്ക് ഓടിയെത്തി. തിരക്കേറിയ മഹാലക്ഷ്മി റെയിൽവേ സ്‌റ്റേഷനിലാണ് ഈ സംഭവമുണ്ടായത്. സ്‌റ്റേഷനിലെ സിസിടിവി ക്യാമറയിൽ പതിഞ്ഞ ദൃശ്യം ഇപ്പോൾ വൈറലായി മാറിക്കഴിഞ്ഞു. അപകടത്തിൽ കുട്ടിക്കും പൊലീസുകാരനും നേരീയ പരിക്കുകളേറ്റിട്ടുണ്ട്. എന്നാൽ, അവ സാരമുള്ളതല്ലെന്ന് അധികൃതർ പറഞ്ഞു.\nദിൽഷൻ മുംബൈയിലാണ് വർഷങ്ങളായി താമസമെങ്കിലും ഭാര്യയും കുട്ടിയും അടുത്തിടെയാണ് നഗരത്തിലെത്തിയത്. നഗരത്തിലെ സബർബൻ ട്രെയിനുകളിൽ കയറുന്നതും ഇറങ്ങുന്നതും ഭാര്യക്ക് ഇപ്പോഴും പരിചിതമായിട്ടില്ലെന്നും അതുകൊണ്ടുപറ്റിയ അപകടമാണെന്നും ദിൽഷൻ പറഞ്ഞു. തങ്ങൾ കയറുമ്പോൾ ട്രെയിൻ നിർത്തിയിട്ടിരിക്കുകയായിരുന്നു. പൊടുന്നനെ അത് മുന്നോട്ടെടുക്കുകയും സ്പീഡിലാവുകയും ചെയ്തു.\nഇതോടെ, ഭാര്യയുടെ ബാലൻസ് തെറ്റുകയും കുട്ടിയിലുള്ള പിടി വിടുകയുമായിരിന്നു. തന്റെ മകളുടെ ജീവൻ രക്ഷിച്ച പൊലീസുകാരനോട് അങ്ങേയറ്റം കടപ്പാടുണ്ടെന്ന് ദിൽഷൻ പറഞ്ഞു. അവസരോചിതമായി ഇടപെടുകയും കുട്ടിയുടെ ജീവൻ രക്ഷിക്കുകയും ചെയ്ത സച്ചിനെ അധികൃതരും അഭിനന്ദനങ്ങൾകൊണ്ട് മൂടുകയാണ്. സച്ചിന് ഉചിതമായ രീതിയിൽ ആദരിക്കുമെന്ന് വെസ്റ്റേൺ റെയിൽവേ ചീഫ് സെക്യൂരിറ്റി കമ്മീഷണർ എ.കെ. സിങ് പറഞ്ഞു.


വനിതാ നീന്തല് താരങ്ങളുടെ വിഡിയോ പകർത്തിയ അര്‍ജ്ജുന ജേതാവിന് സസ്പെന്‍ഷന്\nFirst Published 1, Mar 2018, 1:23 PM IST\nപാരാലിംപിക് കമ്മിറ്റി ഓഫ് ഇന്ത്യ നടത്തിയ തെളിവെടുപ്പിൽ കർമാകറിന്റെ നിർദ്ദേശപ്രകാരമാണു വിഡിയോ ചിത്രീകരിച്ചതെന്നു സഹായി വെളിപ്പെടുത്തിയിരുന്നു\nബംഗലൂരു∙ നീന്തൽ ചാംപ്യൻഷിപ്പിനിടെ വനിതാ നീന്തൽത്താരങ്ങളുടെ വിഡിയോ രഹസ്യമായി പകർത്തിയ സംഭവത്തിൽ അർജുന പുരസ്കാര ജേതാവും പാരാ നീന്തൽതാരവുമായ പ്രശാന്ത കർമാകറിനെ മൂന്നു വര്‍ഷത്തേക്ക് സസ്പെന്‍ഡ് ചെയ്തു. തന്റെ സഹായികളിലൊരാൾക്കു ക്യാമറ നൽകി വനിതാ നീന്തൽ താരങ്ങളുടെ വിഡിയോ പകർത്താൻ കർമാകർ നിർദ്ദേശിച്ചെന്ന പരാതിയുടെ അടിസ്ഥാനത്തില് പരാപാരാലിംപിക് കമ്മിറ്റി ഓഫ് ഇന്ത്യയാണു നടപടി എടുത്തത്. 2017 മാർച്ച് 31 മുതൽ ഏപ്രിൽ മൂന്നു വരെ ജയ്പുരിൽ നടന്ന ദേശീയ പാരാ നീന്തൽ ചാംപ്യൻഷിപ്പിനിടെയാണ് വിവാദ സംഭവം ഉണ്ടായത്. ഇതുമായി ബന്ധപ്പെട്ടു രേഖാമൂലം പരാതി ലഭിച്ചതിനെ തുടർന്നു നടത്തിയ അന്വേഷണത്തിൽ കുറ്റക്കാരനെന്നു കണ്ടെത്തിയതിനാലാണു നടപടിയെടുക്കുന്നതെന്നു പിസിഐ പ്രസ്താവനയിൽ അറിയിച്ചു.\nപാരാലിംപിക് കമ്മിറ്റി ഓഫ് ഇന്ത്യ നടത്തിയ തെളിവെടുപ്പിൽ കർമാകറിന്റെ നിർദ്ദേശപ്രകാരമാണു വിഡിയോ ചിത്രീകരിച്ചതെന്നു സഹായി വെളിപ്പെടുത്തിയിരുന്നു. വിഡിയോ പകർത്തുന്നതു തടയാൻ ശ്രമിച്ച വനിതാ നീന്തൽ താരങ്ങളുടെ മാതാപിതാക്കളോട് പ്രശാന്ത കര്‍മാക്കര് തട്ടിക്കയറാൻ ശ്രമിച്ചെന്നും പരാതിയുണ്ടായിരുന്നു. നീന്തൽ താരങ്ങളുടെ മാതാപിതാക്കൾ ഇടപെട്ടതോടെ സഹായി ചിത്രീകരണം നിർത്തിയെങ്കിലും പിന്നീട് കർമാകർ നേരിട്ട് വിഡിയോ പകർത്തിയതായും പരാതി ഉണ്ടായിരുന്നു. ഇതിനെതിരെ താരങ്ങളും മാതാപിതാക്കളും പ്രതികരിച്ചെങ്കിലും ദൃശ്യങ്ങൾ ഡിലീറ്റ് ചെയ്യാൻ ഇയാൾ വിസമ്മതിച്ചു. ഇതോടെ ഇവർ പൊലീസിൽ പരാതി നൽകുകയായിരുന്നു. പൊലീസ് ഇയാളെ അറസ്റ്റ് ചെയ്തെങ്കിലും വിഡിയോ ഡിലീറ്റ് ചെയ്യാമെന്നും ഇത്തരം നടപടി മേലിൽ ഉണ്ടാകില്ലെന്നും ഉറപ്പുനൽകിയതിനെ തുടർന്നു വിട്ടയയ്ക്കുകയായിരുന്നു.\nലോക പാരാ നീന്തൽ ചാംപ്യൻഷിപ്പിൽ ഇന്ത്യയെ പ്രതിനിധീകരിക്കുകയും മെഡൽ സ്വന്തമാക്കുകയും ചെയ്ത ആദ്യ നീന്തൽത്താരമാണു കർമാകർ. 2016ലെ റിയോ പാരാലിംപിക്സിൽ ഇന്ത്യൻ നീന്തൽ പരിശീലകനുമായിരുന്നു ഈ മുപ്പത്തിയേഴുകാരൻ. അർജുന അവാർഡിനു പുറമെ മേജർ ധ്യാന്‍ചന്ദ് അവാർഡ് (2015), ഭീം അവാർഡ് (2014), 2009ലും 2011ലും മികച്ച നീന്തൽത്താരം തുടങ്ങിയ പുരസ്കാരങ്ങളും നേടിയിട്ടുണ്ട്.


പരിസര ശുചിത്വത്തില് മലയാളി കൂടുതല് ശ്രദ്ധ പുലര്‍ത്തണം – മുഖ്യമന്ത്രി – Newsletter\nരണ്ടു നേരം കുളിക്കുന്ന മലയാളികള് പരിസര ശുചിത്വത്തില് ഒട്ടും ശ്രദ്ധിക്കുന്നില്ലെന്ന് മുഖ്യമന്ത്രി പിണറായി വിജയന് പറഞ്ഞു. തിരുവനന്തപുരം കനകക്കുന്നില് ലോക പരിസ്ഥിതി ദിനത്തിന്റെ സംസ്ഥാനതല ഉദ്ഘാടനം നിര്‍വഹിക്കുകയായിരുന്നു അദ്ദേഹം.\nജനങ്ങള് തിങ്ങിക്കൂടുന്ന സ്ഥലങ്ങളിലെല്ലാം വലിയ മാലിന്യക്കൂമ്പാരമാണ്. ഇത് പലതരം രോഗങ്ങള്‍ക്കും കാരണമാവുന്നു. നമ്മുടെ നാട്ടില് നിന്ന് പൂര്‍ണമായി ഇല്ലാതായെന്ന് കരുതിയ പല രോഗങ്ങളും തിരിച്ചു വന്നിരിക്കുകയാണ്. നമ്മള് കേട്ടിട്ടില്ലാത്ത പേരുകളിലെ രോഗങ്ങളും ഇപ്പോള് ഉണ്ടാവുന്നു. ആവശ്യമായ ശുചീകരണം കൃത്യമായി നടക്കുന്നില്ലെന്നതാണ് ഇതിന്റെയെല്ലാം അടിസ്ഥാനം. തദ്ദേശസ്വയംഭരണ സ്ഥാപനങ്ങള് പല വിജയകരമായ പ്രവര്‍ത്തനങ്ങളും നടത്തിയിട്ടുണ്ട്. ഇത്തരം പ്രവര്‍ത്തനങ്ങള് വിജയിക്കാതിരുന്നയിടങ്ങളില് പകര്‍ച്ച വ്യാധികള് ഉണ്ടായിട്ടുണ്ട്.\nശുചീകരണത്തിലും ജൈവകൃഷിയിലും കഴിഞ്ഞ രണ്ടു വര്‍ഷം നല്ല ശ്രമങ്ങള് സര്‍ക്കാരിന്റെ ഭാഗത്ത് നിന്നുണ്ടായിട്ടുണ്ട്. ഇതിനൊരു ഐക്യരൂപം സൃഷ്ടിക്കാനാണ് ഹരിത കേരളം മിഷന് രൂപീകരിച്ചത്. ഇതിന്റെ ഭാഗമായി പതിനായിരത്തിലധികം കുളങ്ങള് പുനര്‍നിര്‍മിച്ചു. നിരവധി കിണറുകളും തോടുകളും പുനസൃഷ്ടിച്ചു. കേരളത്തിലെ കിണര് വെള്ളം ശുദ്ധമല്ലെന്നതാണ് നേരിടുന്ന മറ്റൊരു പ്രധാന പ്രശ്നം. പല കിണറുകളിലും കോളിഫോം ബാക്ടീരിയയുടെ അളവ് വളരെ കൂടുതലാണ്. വലിയ സെപ്റ്റിക് ടാങ്കുകള്‍ക്ക് മുകളില് ജീവിക്കുന്നവരാണ് നാം. വെള്ളത്തിന്റെ കാര്യം ഗൗരവമായി പരിശോധിക്കാനാണ് സര്‍ക്കാരിന്റെ തീരുമാനം. പട്ടണങ്ങളില് കൂടുതല് സീവേജ് ട്രീറ്റ്മെന്റ് പ്ലാന്റുകള് സ്ഥാപിക്കേണ്ടി വരും.\nപരിസ്ഥിതി സംരക്ഷിക്കേണ്ടതാണെന്ന പൊതുബോധം ഉയര്‍ന്നു വന്നിട്ടുണ്ട്. പരിസ്ഥിതി സംരക്ഷണം കണ്ടുകൊണ്ടാവണം നാടിന്റെ വികസനം. നാട് കൂടുതല് ഐശ്വര്യത്തോടെ വരും തലമുറയെ ഏല്‍പ്പിക്കേണ്ടതുണ്ട്. ലാഭം മുന്നില്‍കണ്ട് മരങ്ങള് മുറിച്ചു മാറ്റുകയും നദികളിലെ മണല് എടുക്കുകയും ചെയ്യുന്ന സ്ഥിതിയുണ്ടായി. മനുഷ്യന്റെ ആവശ്യങ്ങള്‍ക്കായി ഭൂപ്രകൃതിയെ മാറ്റിമറിക്കാന് തുടങ്ങി. അനിയന്ത്രിതമായ രീതിയില് പ്രകൃതിയെ ചൂഷണം ചെയ്യുന്നത് നമ്മുടെ നാട്ടിലല്ലാതെ മറ്റെങ്ങുമുണ്ടാവില്ല. ഇതിലൂടെ നാടിന്റെ പരിതസ്ഥിതിക്ക് വലിയ മാറ്റം സംഭവിച്ചു. പ്രകൃതിക്ക് ദോഷം വരുന്ന ഇടപെടലുണ്ടായപ്പോള് പണ്ടു നാം കണ്ടിരുന്ന പല പൂക്കളും ചെടികളും ചെറുജീവികളും ഇല്ലാതായി. ഒരു കാരണം ഇവിടത്തെ സര്‍ക്കാരുകളായിരുന്നു. രാസവളവും കീടനാശിനിയും കൂടുതല് ഉപയോഗിക്കാന് കര്‍ഷകരെ ഉപദേശിച്ചത് സര്‍ക്കാരുകളാണ്. ഇതിലൂടെ മണ്ണിന്റെ ജൈവാംശം നശിച്ചു. കഴിക്കുന്ന സാധനങ്ങള് വിഷാംശമുള്ളവയായി. പുഴകളും ജലാശയങ്ങളും കടലും പ്ലാസ്റ്റിക് മാലിന്യം തള്ളാനുള്ള ഇടങ്ങളായി. ഇതിനെല്ലാം മാറ്റം വരുത്തേണ്ടതുണ്ടെന്ന് മുഖ്യമന്ത്രി പറഞ്ഞു.\nഹരിത കേരളം മിഷന് തയ്യാറാക്കിയ ഇനി ഞങ്ങള് പറയും എന്ന ആനിമേഷന് ചിത്രം അദ്ദേഹം പ്രകാശനം ചെയ്തു. പ്ലാസ്റ്റിക് നിര്‍മാര്‍ജന യജ്ഞം ഫലപ്രദമായി നടപ്പാക്കിയ സ്ഥാപനങ്ങള്‍ക്കും സംഘടനകള്‍ക്കുമുള്ള പുരസ്‌കാരങ്ങള് മുഖ്യമന്ത്രിയും ചടങ്ങില് അധ്യക്ഷത വഹിച്ച വൈദ്യുതി മന്ത്രി എം. എം മണിയും വിതരണം ചെയ്തു. മേയര് വി. കെ. പ്രശാന്ത്, അഡീഷണല് ചീഫ് സെക്രട്ടറി പി. എച്ച്. കുര്യന്, ഹരിതകേരളം മിഷന് വൈസ് ചെയര്‍മാന് ഡോ. ടി. എന്. സീമ, പരിസ്ഥിതി വകുപ്പ് ഡയറക്ടര് പത്മ മൊഹന്തി, ശുചിത്വ കേരളം എക്സിക്യൂട്ടീവ് ഡയറക്ടര് അജയകുമാര് വര്‍മ്മ എന്നിവര് പങ്കെടുത്തു.\nPrevious Post മാലിന്യനിര്‍മാര്‍ജനം അതീവ ഗൗരവമായെടുക്കണം - മുഖ്യമന്ത്രി പിണറായി വിജയന്\nNext Post പരിസ്ഥിതിക്ക് കോട്ടമുണ്ടാക്കരുതെന്ന പൊതുബോധം സൃഷ്ടിക്കാനായി : മുഖ്യമന്ത്രി പിണറായി വിജയന്


ടെക്‌സസ് സ്‌കൂള് വെടിവെപ്പ്: പ്രതിയെ പിടികൂടാന് 48 മിനുട്ടോളം കാത്തിരുന്നു; പോലീസിന് വിമര്‍ശനം\nBy: 600002 On: May 28, 2022, 9:27 AM\n19 വിദ്യാര്‍ത്ഥികളെയും രണ്ട് അധ്യാപികമാരെയും ദാരുണമായി കൊലപ്പെടുത്തിയ ടെക്‌സസിലെ യുവെള്‍ഡ സ്‌കൂള് വെടിവെപ്പില് പോലീസിന് കടുത്ത വിമര്‍ശനം. പ്രതി ക്ലാസ് മുറിയില് കടന്നതിന് പിന്നാലെ വിദ്യാര്‍ത്ഥികളും അധ്യാപകരും 911-ല് ആവര്‍ത്തിച്ച് വിളിച്ച് പോലീസിനോട് സഹായം അഭ്യര്‍ത്ഥിച്ചിരുന്നുവെന്നും സ്ഥലത്തെത്തിയ പോലീസ് ഉദ്യോഗസ്ഥര് ഏകദേശം ഒരു മണിക്കൂറോളം കാത്തിരുന്ന ശേഷമാണ് അകത്ത് കയറി കൊലയാളി സാല്‍വദോര് റെയ്‌മോസിനെ വെടിവെച്ചു വീഴ്ത്തിയതെന്നുമാണ് ഇപ്പോൾ പുറത്തു വരുന്ന റിപ്പോർട്ടുകൾ.\nഅതേസമയം, റോബ് എലിമെന്ററി സ്‌കൂളിലെ ക്ലാസ് മുറിയില് പ്രവേശിച്ച 18കാരനായ പ്രതിയെ തടഞ്ഞുനിര്‍ത്തിയിട്ടുണ്ടെന്നും കുട്ടികള്‍ക്ക് അപകടസാധ്യതയില്ലെന്നുമാണ് ഡിസ്ട്രിക്റ്റ് പോലീസ് ചീഫ് കരുതിയിരുന്നതെന്ന് ടെക്സാസ് പോലീസ് മേധാവി സ്റ്റീവന് മക്രാവ് വാര്‍ത്താസമ്മേളനത്തില് പ്രതികരിച്ചു. സ്‌കൂളിന്റെ പ്രവേശനകവാടം തുറന്ന് കിടന്നിരുന്നതും, ക്ലാസ് മുറിയിലേക്കുള്ള വാതില് അടയ്ക്കാതിരുന്നതും പ്രതിക്ക് ക്ലാസ്റൂമില് പ്രവേശിക്കുന്നതിന് തടസ്സമായില്ല. പിന്നീട് വാതില് അടച്ചു ക്ലാസിലെ കുട്ടികള്‍ക്ക് നേരെ നിറയൊഴിക്കുകയായിരുന്നു.\nവിവരം ലഭിച്ച് സ്‌കൂളിലെത്തിയ മൂന്ന് പോലീസ് ഉദ്യോഗസ്ഥര് റെയ്മോസിനെ പിന്തുടര്‍ന്ന് സ്‌കൂള് കെട്ടിടത്തിലേക്ക് പ്രവേശിച്ചു. അടുത്ത അരമണിക്കൂറിനുള്ളില് 19 ഉദ്യോഗസ്ഥര് പുറത്തെ ഇടനാഴിയിലെത്തി പ്രതിയെ വളഞ്ഞു. എന്നാല് ബോര്‍ഡര് പട്രോള് സംഘത്തിന് തന്ത്രപരമായി ക്ലാസ് മുറിയുടെ വാതില് തകര്‍ത്ത് അകത്തുകയറുന്നതിനായി കൂടുതല് സമയം ആവശ്യമായി വന്നു. ഇതിനിടയില് വെടിവെപ്പ് നടന്നുകഴിഞ്ഞിരുന്നുവെന്നും മക്രോ വിശദീകരിച്ചു.\nവിവരം ലഭിച്ചതിനെ തുടര്‍ന്ന് സ്‌കൂളിലെത്തിയ പോലീസിന്റെ നിഷ്‌ക്രിയത്വമാണ് ഇത്രയും മരണമുണ്ടാകാന് കാരണമെന്നാണ് ഇപ്പോള് മാധ്യമങ്ങള് റിപ്പോര്‍ട്ട് ചെയ്യുന്നത്. ഇതിനെക്കുറിച്ച് അന്വേഷിക്കാന് ടെക്സസ് ഗവര്‍ണര് നിര്‍ദ്ദേശം നല്‍കിയിട്ടുണ്ട്.


ദൃശ്യവിസ്മയമൊരുക്കാന് വീണ്ടുമൊരു ഉത്സവക്കാലം പതിവിലും നേരത്തെ.. – Malayalam today news\nദൃശ്യവിസ്മയമൊരുക്കാന് വീണ്ടുമൊരു ഉത്സവക്കാലം പതിവിലും നേരത്തെ..\nBy Mtoday on March 29, 2017 No Comment\nഉത്സവക്കാലം വീണ്ടുമെത്തി പാലക്കുന്നില്. പതിവിലും നേരത്തെയാണ് ഇത്തവണ ആറാട്ടും ഭരണിയും സമാഗതമായത്. മുമ്പേ ആണെങ്കിലും പതിവിലും പുതുമയോടെയാണ് രണ്ട് ഉത്സവങ്ങളെയും ഇത്തവണ ദേശം വരവേല്‍ക്കുന്നത്.\nതൃക്കണ്ണാട് ത്രയംബംകേശ്വരക്ഷേത്ര ഉത്സവത്തിന് അന്നദാനമൊരുക്കാന് ആദ്യമായാണ് ഘോഷയാത്രയായി കലവറ നിറയ്ക്കല് ചടങ്ങ് നടത്തിയത്. പാലക്കുന്ന് ക്ഷേത്ര പരിസരത്തുനിന്ന് ആളും ആരവങ്ങളുമായാണ് കലവറഘോഷയാത്ര തൃക്കണ്ണാട് എത്തിയത്. കൊടിയേറ്റത്തിന് പതിവിലേറെ ജനങ്ങള് ഇത്തവണ ക്ഷേത്രത്തിലെത്തി.\nകുംഭത്തിലെ പഞ്ചമിനാള് മാസാരംഭത്തില് തന്നെ എത്തിപ്പെട്ടതാണ് ഉത്സവങ്ങള് പതിവിലും മുമ്പെ ആഘോഷിക്കാന് നിമിത്തമായത്. ആറാട്ടുത്സവത്തിന്റെ തിഥിയും തീയ്യതിയുമനുസരിച്ചാണ് പാലക്കുന്നിലെ ഉത്സവം നടക്കാറ്. തൃക്കണ്ണാട് ക്ഷേത്രത്തിലെ കൊടിയിറക്കത്തിന് ശേഷം പ്രതീകാത്മകമായി കമ്പയും കയറും ഏറ്റുവാങ്ങിയാണ് പാലക്കുന്ന് ക്ഷേത്രത്തില് ഭരണി ഉത്സവത്തിന് കൊടിയേറുന്നത്. ക്ഷേത്രവും ഉത്സവാഘോഷങ്ങളും ഉണ്ടായകാലം തൊട്ടുള്ള ആചാരപരമായ ശീലമതാണ്. അതിന്റെ കാരണങ്ങള് ചരിത്രപരമായ ഐതീഹ്യങ്ങളുമായി ഇഴചേര്‍ന്നുകിടക്കുന്നു.\nആധുനിക നഗരസംസ്‌കാരം നമുക്ക് സമ്മാനിച്ച ശാപമാണ് ആര്‍ക്കും ആരേയും ശ്രവിക്കാനോ ശ്രദ്ധിക്കുവാനോ സമയമില്ല എന്ന പല്ലവി. പക്ഷേ ഉത്സവപറമ്പിലെത്തിയാല് കണ്ടുമുട്ടലുകളും പരിചയം പുതുക്കലും ചന്തവിശേഷങ്ങള് കണ്ട് ഒന്നിച്ച് സൗഹൃദം പങ്കിടുന്നതും ഗൃഹാതുരതയാണ് ഏവര്‍ക്കും. പ്രത്യേകിച്ച് പ്രവാസജീവിതം ജീവിതവൃത്തിയാക്കിയ പലര്‍ക്കും. അപരിചിതത്വത്തിന്റെ അകലം ആര്‍ക്കും അനുഭവപ്പെടാത്ത ഇടമാണ് ഉത്സവപ്പറമ്പുകള്.\nരാവെന്നോ പകലെന്നോ വ്യത്യാസമില്ലാതെ ഒരു ദേശം മുഴുവന് ഉണര്‍ന്നിരിക്കുന്നത് വര്‍ഷത്തിലൊരിക്കല് മാത്രം. കുംഭമാസത്തിലെ പഞ്ചമിനാള് തൊട്ട് നാടും നഗരവും ഉണര്‍ന്നിരിക്കും. അതാണ് ശീലം. ഇവിടുത്തെ ഉത്സവകാലം അതാണ്.\nഅനുദിന ജീവിതവ്യവഹാരങ്ങളെ ആത്മീയം, ഭൗതീകം എന്ന് വേര്‍തിരിക്കാതെ അവ പരസ്പരപൂരകങ്ങളായി കാണുകയും ഒന്ന് മറ്റൊന്നിന്റെ പൂര്‍ണ്ണതയായും കാണാത്തവരാണ് ഇവിടുത്തെ ജനസമൂഹം. പാലക്കുന്നിലെ ഭരണി ഉത്സവത്തിന്റെ വര്‍ണ്ണ പകിട്ടിന് കാരണം ഈ സമഗ്രവീക്ഷണ സ്വഭാവം തന്നെയാണെന്ന് പറയേണ്ടിയിരിക്കുന്നു. ബ്രഹ്മകലശമായാലോ തെയ്യംകെട്ടോ കളിയാട്ടമോ ആയാലും മറ്റേതൊരു ഉത്സവ ആഘോഷമായും അതിന്റെയെല്ലാം വര്‍ണ്ണപ്പകിട്ടിനും പൂര്‍ണ്ണതയ്ക്കും കാരണം ഇത് തന്നെയാണ്. കൂട്ടായ്മയിലൂടെ സ്വായത്തമാക്കുന്ന ആ ശക്തിയും ഊര്‍ജ്ജവുമാണ് സര്‍വ്വവിധ ഉത്സവാഘോഷങ്ങളേയും വിജയപരിസമാപ്തിയിലെത്തിക്കുന്നത്. പാലക്കുന്ന് ഭഗവതിക്ഷേത്രത്തിലെ ഭരണിമഹോത്സവവും ആയിരത്തിരിനാളിലെ വര്‍ണ്ണപ്പൊലിമയും നാട്ടിലെ തെയ്യംകെട്ടുത്സവവുമെല്ലാം കൂട്ടായ്മയിലൂടെ കൈവന്ന സമര്‍പ്പണഫലമാണ്.\nതിരുമുല്‍ക്കാഴ്ച സമര്‍പ്പണങ്ങളും വെടിക്കെട്ടുമാണ് പാലക്കുന്ന് ഉത്സവം ഇത്രയേറെ ജനകീയമാക്കിയതെന്ന് പറയാതെ വയ്യ. കാഴ്ച സമര്‍പ്പണങ്ങള് ആത്മീയ പരിവേഷങ്ങളിലൂടെ ഭൗതീകമായ സമ്പത്തുകളാണ് ദേവിയുടെ തിരുമുമ്പില് എത്തിക്കുന്നത്. പാലക്കുന്നില് ഇന്ന് നമ്മള് കാണുന്ന ഭൗതീകമായ മാറ്റങ്ങളുടെ പിന്നിലെ ചാലകശക്തിയുടെ കാരണങ്ങളും മറ്റൊന്നല്ല.\nനവീകരണ പുനഃപ്രതിഷ്ഠ ബ്രഹ്മകലോത്സവത്തിന് ശേഷം ആദ്യമായെത്തുന്ന ഭരണിമഹോത്സവമാണിത്. കഴിഞ്ഞ വര്‍ഷം മെയ് രണ്ട് മുതല് എട്ട് വരെയായിരുന്നു ബ്രഹ്മകലശോത്സവം നടന്നത്. ഭണ്ഡാരം വീട്ടിലും ക്ഷേത്രത്തിലും ഒരേ വേളയില് ബ്രഹ്മകലശം നടന്നതും ചരിത്രത്തില് ആദ്യമാണ്. ജനസാന്നിധ്യ പങ്കാളിത്തം കൊണ്ട് ആ ഉത്സവങ്ങള് ഏറെ ശ്രദ്ധേയമായിരുന്നു. കലോത്സവദിവസങ്ങളിലെല്ലാം ആയിരക്കണക്കിന് ഭക്തര്‍ക്ക് വിവിധ രുചിക്കൂട്ടില് വിഭവസമൃദ്ധമായ സദ്യ വിളമ്പിയതും ഏറെ വാര്‍ത്താപ്രാധാന്യം നേടി. വിവിധ പ്രാദേശിക സമിതികളില്‍നിന്ന് ഘോഷയാത്രയായി കലവറ നിറച്ചതും മഹാസര്‍വ്വൈശ്വര്യ വിളക്ക് പൂജ നടത്തിയതും ബ്രഹ്മകലശോത്സവത്തിന് മാറ്റ് കൂട്ടി. മേലെ ക്ഷേത്രത്തില് നടതുറന്ന് നിത്യദീപാദാധന തുടങ്ങിയതും ബ്രഹ്മകലശോത്സവത്തിന് ശേഷമായിരുന്നു. ഭക്തരുടെ ചിരകാലാഭിലാഷമായിരുന്നു അതോടെ സാധിതമായത്. നിത്യദീപത്തിന് ശേഷം ആദ്യം നടക്കുന്ന ആയിരത്തിരി ഉത്സവം കൂടിയാണിത്. ഫെബ്രുവരി 22-നാണ് കൊടിയേറ്റം. 25-നാണ് ആയിരത്തിരി മഹോത്സവം. ജനസഹസ്രങ്ങളുടെ ഒത്തുചേരലിന്റെ പുണ്യദിനം.\nഒരു രാത്രിയുടെ സൗന്ദര്യവും വശ്യതയും വിശ്വാസത്തിന്റെ മാത്രമല്ല, സംസ്‌കാരത്തിന്റെയും ഭാഗം കൂടിയാണ്. നിറങ്ങളുടെ പൂക്കാലം പാലക്കുന്നിന്റെ മണ്ണിലേക്ക് ഇറങ്ങിവരുന്ന വശ്യസുന്ദര സുദിനം. ഇതിനായുള്ള കാത്തിരിപ്പിന് ഒരു വര്‍ഷത്തെ ദൈര്‍ഘ്യവും. ഈ വര്‍ണ്ണാഭ കാഴ്ച ദര്‍ശിച്ചവരാരും തന്നെ തുടര്‍വര്‍ഷങ്ങളില് ഈ അവസരം പാഴാക്കാറില്ല. അതാണ് പാലക്കുന്നിലെ ആയിരത്തിരി ഭരണിമഹോത്സവത്തിന്റെ ഗുണപാറവും.\npalakkunnu, palakkunnu barani maholsavam, palakunnil kutti, ulsawam\nദൃശ്യവിസ്മയമൊരുക്കാന് വീണ്ടുമൊരു ഉത്സവക്കാലം പതിവിലും നേരത്തെ.. added by Mtoday on March 29, 2017


കര്‍ണാടകയില് നിന്നും കേരളത്തിലേക്ക് പച്ചക്കറി വണ്ടിയില് കടത്തിയ 75 ലിറ്റര് മദ്യം പിടികൂടി, രണ്ടു പേര് അറസ്റ്റില് – News Bengaluru\nBy news desk\t On Jun 1, 2021 0\nകണ്ണൂര്: കര്‍ണാടകയിലെ ഹുന്‍സൂരില് നിന്നും കേരളത്തിലേക്ക് പച്ചക്കറി വണ്ടിയില് ഒളിപ്പിച്ച് കടത്തിയ 75 ലിറ്റര് മദ്യം കണ്ണൂരിലെ ഇരിട്ടിയില് വെച്ച് പോലീസ് പിടികൂടി. രണ്ട് പേരെ അറസ്റ്റ് ചെയ്തു. പാനൂര് പൊയിലൂര് സ്വദേശികളായ വി വി ഷിബിന്, പുത്തന് പുരക്കല് രാഗേഷ് എന്നിവരാണ് അറസ്റ്റിലായത്. ഇരിട്ടി പോലീസ് സ്റ്റേഷനു മുന്നില് നടത്തിയ വാഹന പരിശോധനയിലാണ് പച്ചക്കറിയുമായി എത്തിയ വണ്ടിയില് മദ്യ കുപ്പികള് ഒളിപ്പിച്ചുവെച്ച നിലയില് കണ്ടെത്തിയത്. ഇരിട്ടി സി.ഐ. മനോജിന്റെ നേതൃത്വത്തിലുള്ള സംഘമാണ് പരിശോധന നടത്തിയത്.


അര്‍ച്ചന തംബുരുവിനെ മറ്റാര്‍ക്കും വിട്ടുകൊടുക്കില്ല; വാനമ്പാടി റിവ്യു\nThiruvananthapuram, First Published 10, Dec 2019, 5:20 PM\nതംബുരു അനുമോള് എന്നിവരുടെ ഒളിച്ചുകിടക്കുന്ന പിതൃത്വവും, അതിനെ സംബന്ധിച്ച പ്രശ്‌നങ്ങളുമായി മുന്നോട്ടു പോവുന്ന പരമ്പരയാണ് ഏഷ്യാനെറ്റിലെ വാനമ്പാടി. കുട്ടിത്താരങ്ങളുടെ കുസൃതി നിറഞ്ഞ അഭിനയഭംഗിയും, പ്രമുഖ സീരിയല് സിനിമാ താരങ്ങളുടെ സാമീപ്യവും കൊണ്ട് ജനപ്രിയ പരമ്പരയാണ് വാനമ്പാടി. മഹിയുടെ ഭാര്യ അര്‍ച്ചനയുടെ രോഗം പൂര്‍ണ്ണമായും മാറിയിരിക്കേ, പരമ്പര പുത്തന് വഴിത്തിരിവിലേക്കാണ് പോകുന്നത്. ഒരു കുട്ടിയും രണ്ടു മാതൃത്വവും പരമ്പരയ്ക്ക് പുത്തനുണര്‍വ് നല്‍കുകയാണ്. പണ്ടെങ്ങേ കേട്ടുമറന്ന കഥയാണ് 'രാജാവ് കുട്ടിയെ പകുത്ത കഥ'. അതുപോലെ തന്നെയാണ് പരമ്പരയും നീങ്ങുന്നതെന്നുവേണം പറയാന്. കഥയിലവസാനം കുട്ടിയുടെ പെറ്റമ്മ കുട്ടിയെ മുറിച്ചുവാങ്ങാതെ മറ്റയാള്‍ക്ക് നല്‍കാന് പറയുകയും. അതുകേട്ട രാജാവ് കുട്ടിയുടെ യഥാര്‍ത്ഥ അമ്മയെ മനസ്സിലാക്കുകയുമാണ്. എന്നാല് പരമ്പരയുടെ ഗതി എങ്ങനെയാണെന്ന് പറയാന് കഴിയില്ല.\nരോഗം മാറിയ അര്‍ച്ചന തന്റെ കുട്ടിയായെത്തിയ തംബുരുവിനെ തേടിയിറങ്ങിയിരിക്കയാണ്. സ്വാമിയോട് വിവരങ്ങള് തിരക്കിയ അര്‍ച്ചനയോട് സ്വാമി സത്യങ്ങള് പറയുകയാണ്. ബാക്കി സത്യങ്ങള് അര്‍ച്ചനയോട് മഹിയും പറയുന്നു. കുട്ടിയെ ആര്‍ക്കുവേണം എന്ന തീരുമാനം നിലവില് അര്‍ച്ചനയുടെ കയ്യിലാണ്. അതേസമയം തിരികെ ശ്രീമംഗലത്തെത്തിയ കുട്ടികളും ധര്‍മ്മസങ്കടത്തിലാണ്. സത്യങ്ങള് എല്ലാമറിയാവുന്ന അനുമോള് ചിരിക്കാന്‍പോലും കഴിയാതെ നില്‍ക്കുകയാണ്. ശ്രീമംഗലത്തെ പത്മിനിയും ഡാഡിയും അനുമോളെയാണ് കുറ്റപ്പെടുത്തുന്നത്. തംബുരുവിനെ ആശ്രമത്തിലേക്ക് കൊണ്ടുപോയത് അനുമോള് ആണെന്ന് പറഞ്ഞാണ് കുറ്റപ്പെടുത്തലുകള് നടക്കുന്നത്. ഇതുകേള്‍ക്കാന് ഇടവന്ന മോഹന് പത്മിനിയേയും മറ്റും വഴക്കുപറയുന്നുമുണ്ട്.\nആശ്രമത്തില് എന്താണ് നടന്നതെന്ന് അറിയാനുള്ള ശ്രമത്തിലാണ് പത്മിനി. പത്മിനിയും ഡാഡിയും തംബുരുവിന്റെ ചുറ്റിലും നിന്നുകൊണ്ട് ചോദ്യങ്ങളെറിയുകയാണ്. അപ്പോള് മഹി വിളിക്കുകയും പത്മിനിയോട് അര്‍ച്ചനയ്ക്ക് സുഖമായെന്ന് പറയുകയും ചെയ്യുന്നു. മോഹന് തന്റെ മകളെ അന്വേഷിച്ചിറങ്ങാന് പോകുകയാണ്. തന്റെ പഴയ കാമുകി നന്ദിനിയേയും അവളുടെ കുട്ടിയേയും കണ്ടെത്താന് മോഹന് ശ്രമികുന്നു എന്നത് പരമ്പരയ്ക്ക് പുത്തന് വഴിത്തിരിവുകള് നല്‍കുകയാണ്. ചന്ദ്രേട്ടനും മറ്റും കുട്ടിയെ തിരഞ്ഞിറങ്ങുന്ന മോഹനെ നിരുത്സാഹത്തെപ്പെടുത്തുകയാണ്. എന്നാലും കല്ല്യാണിയോട് നാളെത്തന്നെ കുട്ടിയെ കൂട്ടിക്കൊണ്ടുപോന് പോകണം എന്നു പറയുകയാണ്. കല്ല്യാണി ആകെ പരിഭ്രാന്തയാകുന്നത് പരമ്പരയ്ക്ക് തീവ്രത നല്‍കുന്നു.\nഭാര്യയുടെ അസുഖം പൂര്‍ണ്ണമായും മാറിയതില് സന്തോഷവാനാണ് മഹി. എന്നാലും തംബുരുവിന്റെ അഭാവം മഹിയിലും കാണാന് കഴിയും. തംബുരുവിനെ തനിക്കുവേണം എന്ന നിലപാടാണ് അര്‍ച്ചന എടുക്കുന്നത്. തനിക്കവളെ വേണം എന്നു പറയുമ്പോഴുള്ള ബാക്ഗ്രൗണ്ട് മ്യൂസിക്ക് പ്രേക്ഷകരെ ആകാംക്ഷയിലാഴ്ത്തുകയാണ്. അത്രനേരം കണ്ട മഹിയേയല്ല പിന്നീട് പരമ്പരയില് കാണുന്നത്. എന്നാല് എന്തുവന്നാലും കുട്ടിയെ വിട്ടുനല്‍കില്ല എന്നു പറയുന്ന പത്മിനിയില്, മാതൃത്വത്തിന്റെ അളവറ്റ സ്‌നേഹവും കാണാം.\nകല്ല്യാണിയെ കാണാനില്ല എന്നത് ശ്രീമംഗലത്തെ സാഹചര്യം ആകെ തകിടം മറക്കുകയാണ്. കല്ല്യാണി എവിടേക്കാണ് പോയതെന്ന് ആര്‍ക്കുമറിയില്ല. എന്നാല് താന് പറഞ്ഞിട്ടാണ് കല്ല്യാണി പോയതെന്ന വിശ്വാസത്തിലാണ് മോഹന്. എന്നാല് കല്ല്യാണി രക്ഷപ്പെട്ടു പോയിരിക്കയാണ്. മറ്റുമാര്‍ഗ്ഗങ്ങളില്ലാതെയാണ് കല്ല്യാണി പോയതെന്നത് കല്ല്യാണി ചന്ദ്രേട്ടനോട് ഫോണില് പറയുകയാണ്.\nആ സമയത്താണ് മഹിയും അര്‍ച്ചനയും ശ്രീമംഗലത്തേക്ക് എത്തുന്നത്. അത് കണ്ട് സ്വയം മറന്ന് പത്മിനിയുടെ അടുത്തേക്ക് ഓടുന്ന രുക്മണിയിലണ് പുതിയ എപ്പിസോഡ് അവസാനിക്കുന്നത്. എന്താകും ഇനി ശ്രീമംഗലത്ത് നടക്കാന് പോകുന്നത്. കല്ല്യാണിയെ കൂട്ടി മകളെ അന്വേഷിക്കാന് പോയ മോഹന് കല്ല്യാണി ചതിച്ചതറിയുമ്പോള് എന്ത് സംഭവിക്കും. എപ്പിസോഡുകള്‍ക്കായി അക്ഷമരായി കാത്തിരിക്കുക തന്നെ വേണം.\nLast Updated 10, Dec 2019, 5:20 PM


ഡൽഹിയിലെ പ്രോപ്പർട്ടി നിരക്കുകൾ 2021 - ഡൽഹിയിലെ റിയൽ എസ്റ്റേറ്റ് പ്രോപ്പർട്ടി വിലയും ട്രെൻഡുകളും\nഡൽഹിയിലെ പ്രോപ്പർട്ടി നിരക്കുകൾ\nഡൽഹി എൻസിആർ ലെ നിലവിലെ പ്രോപ്പർട്ടി നിരക്കുകൾ എന്തൊക്കെയാണ്?\nഡൽഹി എൻസിആർ ലെ പ്രോപ്പർട്ടി നിരക്കുകൾ\nദേശീയ തലസ്ഥാനം എന്ന നിലയിൽ, ഡൽഹി ഒരു ശക്തമായ സാമ്പത്തിക കേന്ദ്രമാണ്, ഇവിടെ റിയൽ എസ്റ്റേറ്റ് സ്വന്തമാക്കാൻ പലരും ശ്രമിക്കുന്നു. ചില താങ്ങാനാവുന്ന പ്രോപ്പർട്ടികൾ ദക്ഷിണ, പശ്ചിമ ഡൽഹിയിൽ സ്ഥിതി ചെയ്യുന്നു, അവിടെ നിരക്ക് യഥാക്രമം രൂ. 2,932/ചതുരശ്ര അടി രൂ 3,570/ചതുരശ്ര അടി ഉം ആരംഭിക്കുന്നു. അതേസമയം, റെസിഡൻഷ്യൽ അപ്പാർട്ട്മെന്‍റുകൾക്ക് രൂ. 22,355/ചതുരശ്ര അടി ചെലവ് വഹിക്കാൻ കഴിയുന്നതിനാൽ നോർത്ത് ഡൽഹി ചെലവേറിയ മേഖലകളിൽ ഒന്നാണ്.\nഡൽഹിയിലെ6പ്രദേശങ്ങളിൽ നിരക്കുകൾ വളരെ മികച്ചതാണ്. ഈ നിരക്കുകളെക്കുറിച്ച് ഉൾക്കാഴ്ച വാഗ്ദാനം ചെയ്യുന്നതിന്, ഈ പ്രദേശം അനുസരിച്ചുള്ള ബ്രേക്കപ്പ് പരിശോധിക്കുക.\nഡൽഹി എൻസിആർ ലെ റെസിഡൻഷ്യൽ അപ്പാർട്ട്മെന്‍റുകൾക്കുള്ള പ്രോപ്പർട്ടി നിരക്കുകൾ:\nഡൽഹിയിലെ പ്രദേശങ്ങൾ അനുസരിച്ച് നിരക്ക് വിതരണം താഴെപ്പറയുന്നു:\nഡൽഹി ഈസ്റ്റിലെ റെസിഡൻഷ്യൽ അപ്പാർട്ട്മെന്‍റുകൾക്കുള്ള ജനറൽ നിരക്കുകൾ ഏകദേശം രൂ. 5,525/ചതുരശ്ര അടിക്കും രൂ. 17,000/ചതുരശ്ര അടിക്കും ഇടയിലാണ്.\nഡൽഹിയിലെ കുറഞ്ഞ പ്രദേശങ്ങൾ ഉത്തം നഗർ പോലുള്ള സ്ഥലങ്ങളിലാണ്. അപ്പർ ത്രെഷോൾഡ് രൂ. 11,300 നും രൂ. 12,200/ചതുരശ്ര ഫീറ്റിനും ഇടയിലാണ്.\nഡൽഹി സെൻട്രലിലെ റെസിഡൻഷ്യൽ അപ്പാർട്ട്മെന്‍റ് നിരക്കുകൾ രൂ. 12,708/ചതുരശ്ര അടിക്കും രൂ. 14,365/ചതുരശ്ര അടിക്കും ഇടയിലാണ്.\nഡൽഹി ദ്വാരക മേഖലയിൽ രൂ. 3,825/ചതുരശ്ര അടിക്കും രൂ. 8,712/ചതുരശ്ര അടിക്കും ഇടയിലുള്ള നിരക്കിൽ നിങ്ങൾക്ക് ഒരു റെസിഡൻഷ്യൽ അപ്പാർട്ട്മെന്‍റ് വാങ്ങാം.\nവടക്ക് ഡൽഹിയിലെ റെസിഡൻഷ്യൽ അപ്പാർട്ട്മെന്‍റുകൾക്കുള്ള നിരക്കുകൾ രൂ. 3,995/ചതുരശ്ര അടിക്കും മുകളിൽ രൂ. 22,000/ചതുരശ്ര അടിക്കും ഇടയിലാണ്.\nദക്ഷിണ ഡൽഹി മേഖലയിലെ കുറഞ്ഞ പ്രാദേശികങ്ങൾ ഛത്തർപൂർ എക്സ്റ്റൻഷൻ പോലുള്ള മേഖലകളാണ്, ഡിഫൻസ് കോളനി പോലുള്ള സ്ഥലങ്ങളിലെ നിരക്കുകൾ രൂ. 28,348/ചതുരശ്ര അടി ഉയർന്നതാണ്.\nഈ മേഖലകളിലെ സ്വതന്ത്ര ബിൽഡർ ഫ്ലോറുകളും റെസിഡൻഷ്യൽ ലാൻഡുകളും പ്രത്യേക നിരക്കുകൾ ഉള്ളതിനാൽ റെസിഡൻഷ്യൽ അപ്പാർട്ട്മെന്‍റുകൾക്ക് മാത്രമേ ഈ നിരക്കുകൾ ബാധകമാകൂ എന്നത് ശ്രദ്ധിക്കുക. ഡൽഹിയിലെ പ്രോപ്പർട്ടി ചെലവേറിയതാണ്, എന്നാൽ ബജാജ് ഹൗസിംഗ് ഫൈനാൻസ് ലിമിറ്റഡ് പ്രോപ്പർട്ടിക്ക് മേലുള്ള ലോണിൽ എളുപ്പത്തിൽ താങ്ങാനാവുന്നതാണ്. ഉയർന്ന മൂല്യമുള്ള അനുമതി, മത്സരക്ഷമമായ പ്രോപ്പർട്ടി ലോൺ പലിശ നിരക്ക്, 18 വർഷം വരെയുള്ള ഫ്ലെക്സിബിൾ കാലയളവ് എന്നിവ ഉപയോഗിച്ച്, ഡൽഹി എൻസിആർ ൽ റെസിഡൻഷ്യൽ അപ്പാർട്ട്മെന്‍റ് വാങ്ങുന്നത് ചെലവ് കുറഞ്ഞതാണ്.\nനിങ്ങൾ ചെയ്യേണ്ടത് കുറഞ്ഞത് മോർഗേജ് യോഗ്യതാ മാനദണ്ഡം പാലിക്കുക, ആവശ്യമായ ഡോക്യുമെന്‍റുകൾ ശേഖരിക്കുക, ഓൺലൈൻ വ്യവസ്ഥയിലൂടെ എളുപ്പത്തിൽ അപേക്ഷിക്കുക എന്നിവയാണ്. ബജാജ് ഫിന്‍സെര്‍വ് വഴി ഈ പ്രോപ്പര്‍ട്ടി ലോണ് പ്രയോജനപ്പെടുത്തുമ്പോള് ഡല്‍ഹിയില് ഒരു പ്രോപ്പര്‍ട്ടി വാങ്ങുന്നത് എളുപ്പമാണ്.


വായനാനുഭവങ്ങൾ ~ രേവതി\nഞാൻ ഗീതഓമനക്കുട്ടൻ കുട്ടിക്കാലവും അന്നത്തെ ഒരുപാടോർമ്മകൾ എനിക്കെന്നും പ്രിയപ്പെട്ടതാണ്. ജീവിതത്തിൽ നമുക്കൊരിക്കലും തിരിച്ചു കിട്ടാത്ത ഒന്ന്. കുറെയെങ്കിലും എഴുതിയിടണം എന്ന് ചിലപ്പോഴൊക്കെ വിചാരിച്ചിട്ടുണ്ട്. സാഹിത്യം ഒന്നും അറിയില്ല. എല്ലാം എന്റെതായ ഒരു സ്റ്റൈലിൽ എഴുതണമെന്നു വിചാരിക്കുന്നു. എത്രത്തോളം നന്നാവുമെന്നറിയില്ല. ഒഴിവു േനരങ്ങളിൽ ഞാൻ കുറിച്ചിട്ട ഒരുപിടി ഓർമകൾ...........................\nബ്ലോഗ് പോസ്റ്റുകളിലൂടെ ….\nബ്ലോഗുകൾ വളരെ സജീവമായിരുന്ന ഒരു സമയത്താണ് ഞാനീ രംഗത്തേക്ക് വരുന്നത് . ആ സമയങ്ങളിൽ വളരെ തിരക്കുള്ളവരും നല്ല എഴുത്തുകാരുമായ പല കൂട്ടുകാരും പുതുമുഖങ്ങളെ പ്രോത്സാഹിപ്പിക്കുകയും തുടർന്നും എഴുതാൻ പ്രചോദനം നൽകുകയും ചെയ്തിരുന്നു . അതൊരു വലിയ ഭാഗ്യമായാണ് ഞാൻ കരുതുന്നത് . എപ്പോഴും പലയിടത്തും ഞാൻ പറയാറുള്ളതാണ് നിങ്ങൾക്കേവർക്കും സുപരിചിതനായ\nഫൈസൽ ബാബുവാണ് എന്നെ ഈ ലോകത്തേക്ക് പരിചയപ്പെടുത്തിയത് . ഏറെ തിരക്കായതിനാലാവാം ഫൈസലിനെ ഇപ്പോൾ ബ്ലോഗുകളിൽ കാണാറില്ല .\nഇടക്കാലം കൊണ്ട് ബ്ലോഗുകൾ ഏതാണ്ട് മാഞ്ഞുപോയ ഒരവസ്ഥയിലാണ് “ബ്ലോഗ് പോസ്റ്റ് ഓഫ് ദി ഡേ “ എന്ന ആശയവുമായി നമ്മുടെ കൂട്ടുകാർ മുന്നോട്ടുവന്നത് . ഈ കൂട്ടായ്മയിലൂടെ ബ്ലോഗിനെ വീണ്ടും ഉണർത്തിയെടുക്കാനും നല്ല എഴുത്തുകാരായ പഴയ പല ബ്ലോഗെർമാരെയും ഇവിടേക്ക് കൊണ്ടുവരാനും അവരുടെ രചനകൾ നമുക്ക് വായിക്കാനും ഒപ്പം പുതുമുഖങ്ങൾക്ക് അവരുടെ രചനകൾക്ക് ഇവരുടെ വിലയേറിയ അഭിപ്രായങ്ങളും നിർദ്ദേശങ്ങളും അറിയാനും ഒക്കെയുള്ള നല്ല ഒരവസരമാണ് ഈ കൂട്ടായ്മ . നമ്മുടെ കൂട്ടുകാർ നടത്തിവരുന്ന ഈ നല്ല ശ്രമത്തിന് ഒരു ബിഗ് സല്യൂട്ട് . കൂട്ടുകാർ കഥകളും അനുഭവക്കുറിപ്പുകളും ഒക്കെ പങ്കുവെക്കുകയാണ് ഇവിടെ . ബ്ലോഗുകളുടെ ഒഴുക്ക് . അവയിലൂടെ നമുക്കൊന്നു യാത്ര ചെയ്താലോ .. കൂടെയുണ്ടാവില്ലേ നിങ്ങൾ . അപ്പോൾ നമുക്ക് തുടങ്ങാം ല്ലേ .\n“ കുറേ ഏറെ കാര്യങ്ങൾ പറയാനുണ്ടെന്ന് “ പറഞ്ഞുകൊണ്ട് മഴക്കാലഓർമ്മകൾ പങ്കു വെയ്ക്കുന്നു “ പോസ്റ്റ് ഓഫ് ദി ഡേ “ ആഘോഷം തുടക്കമിടുന്നത് നമ്മുടെ സുധിയുടെ പോസ്റ്റാണ് . ജീവിതാനുഭവങ്ങൾ നർമ്മത്തിൽ ചാലിച്ചു പകർത്തി വായനക്കാരെ നല്ല രസത്തിൽ വായിപ്പിച്ച് അവസാനം വരെ കൂട്ടിക്കൊണ്ടുപോകാനായി സുധിയുടെ മഴക്കാലഓർമ്മകൾ .\nഓരോ സംഭവങ്ങളും പറയുമ്പോൾ അതിനോട് ചേർത്തു പറയുന്ന ഉപമകൾ ( വല്യച്ഛനൊപ്പം ചായക്കടയിൽ കയറുമ്പോൾ “ രണ്ടു കാപ്പി .. ഒന്നു വിതൗട്ട് .. ആ മധുരം കൂടി ഇവനിട്ടു കൊടുത്തേര് … ) എന്നതുപോലെ ( കാലവർഷം ഇരച്ചുകുത്തി പെയ്യണേ “ ഈ തണുപ്പത്തുനിന്നും കയറിപ്പോയിനെടാ പിള്ളേരെ എന്നു പറയുന്നപോലെ നീർക്കാക്കകൾ തലയ്ക്കു മുകളിൽ വന്ന് ചിറകു കുടഞ്ഞ് വെള്ളം തെറിപ്പിച്ചു “) ഇമ്മാതിരി പ്രയോഗങ്ങൾ കലക്കി . വെള്ളത്തിൽ മുങ്ങിയത് വായിക്കുമ്പോൾ തമാശ വിട്ടു വായനക്കാരിൽ തെല്ലു ഭീതിയും ആകാംക്ഷയും ജനിപ്പിക്കുന്നു .\nഗ്രാമീണ പശ്ചാത്തലവും അവിടുത്തെ നിഷ്കളങ്കതയും കുട്ടിക്കാലത്തെ കുസൃതികളും ഒക്കെ ലളിതമായ ശൈലിയിലൂടെ പറഞ്ഞ് വായനക്കാരെ ഒട്ടും മുഷിപ്പിക്കാതെ അവസാനം വരെ കൂട്ടിക്കൊണ്ടുപോയി സുധി . ആശംസകൾ സുധി .\nനാലാംനിലയിലെ എഴുത്തുമുറിയിൽ കടക്കാൻ ശ്രമിക്കുമ്പോളൊക്കെ ഒരു തടസ്സം . രണ്ടുമൂന്നു തവണ വാതിലിൽ തട്ടിയിട്ടും എന്താ സൂര്യാ എഴുത്തുമുറി ഒന്നു തുറന്നു തരാത്തെ ..അതുകൊണ്ട് നേരെ സമാന്തരന്റെ സങ്കട തീവണ്ടിയിൽ കയറി. എന്താ … ല്ലേ … സങ്കടങ്ങളുടെ പെരുമഴ . സ്വന്തം പത്നിയോടു നീതി പുലർത്താനായില്ലേ എന്ന കുറ്റബോധം ഒരു വശത്ത് … മറുവശത്തു സ്വന്തം തൊഴിലിനോട് നീതി പുലർത്തേണ്ടുന്ന ഉത്തരവാദിത്വം . ഇവയ്ക്കു രണ്ടിനുമിടയിൽ പെട്ടുഴറുന്ന ഒരു ലോക്കോപൈലറ്റിന്റെ ജീവിതസങ്കടങ്ങൾ … നിസ്സഹായാവസ്ഥ വായനക്കാരുടെ മനസ്സിൽ തട്ടുംവിധം പകർത്തിവച്ചിരിക്കുന്നു കഥാകൃത്ത്.\nഹൃദ്യമായ ശൈലി … ആശംസകൾ സമാന്തരൻ .\nCv Thankappan 22 February 2020 at 19:24\nവായനാനുഭവങ്ങൾ പങ്കുവെച്ചത് നന്നായി...\nGeetha 29 February 2020 at 21:05\nവളരെ സന്തോഷം .. ഒപ്പം നന്ദി സർ വായനക്ക് .\n© Mubi 23 February 2020 at 10:26\nഗീത, നല്ല സംരംഭം!!ബ്ലോഗ് ലിങ്ക് കൂടെ ചേർത്താൽ നന്നായിരുന്നു.\nകല്ലോലിനി 25 February 2020 at 01:18\nGeetha 29 February 2020 at 21:06\nമുബീ ... ദിവ്യ ... ഒരു ശ്രമം നടത്തിയിട്ടു പറ്റുന്നില്ല ലിങ്ക് കൂടി ചേർക്കാൻ . വായനയിൽ ഏറെ സന്തോഷം ... സ്നേഹം .. ട്ടോ\nആദി 24 February 2020 at 22:30\nതുടക്കം ഉഷാർ... അടുത്ത ഭാഗത്തിനായി ഭയങ്കര വെയ്റ്റിംഗ്. നാലാം നിലയിലെ വാതിലിനു എന്ത് പറ്റി എന്ന് മുതലാളിയോട് ചോദിച്ചില്ലേ??\nGeetha 29 February 2020 at 21:07\nആദി ... സന്തോഷം ഉണ്ട് . നന്ദി ട്ടോ\nSoorya Mohan 24 February 2020 at 23:26\nനാലാം നിലയുടെ url മാറ്റിയിരുന്നു ചേച്ചി. അതാവും. ഇപ്പൊ ഇട്ട് തരാം\nSoorya Mohan 24 February 2020 at 23:27\nSoorya Mohan 24 February 2020 at 23:28\nഇനി ധൈര്യമായി കയറിക്കോളൂ ട്ടോ ❤❤\nGeetha 29 February 2020 at 21:09\nസൂര്യ ... ഇത്തിരി കഷ്ടപ്പെട്ടാ ലും ദിവ്യെടെ സഹായത്താൽ കയറി ട്ടോ .. വായനക്കെത്തിയതിൽ ഒത്തിരി സ്നേഹം ട്ടോ ..\nകല്ലോലിനി 25 February 2020 at 01:25\nകല്ലോലിനി 25 February 2020 at 01:28\nഗീത ചേച്ചീ...രണ്ട് മൂന്നു പാർട്ട് ആയി എഴുതിയാൽ മതി .. രസമുണ്ട് വായിക്കാൻ .. നല്ല ഉദ്യമം ആണ് . മുബി ചേച്ചി പറഞ്ഞതുപോലെ ആ ബ്ലോഗ് പോസ്റ്റുകളുടെ ലിങ്കുകൾ കൂടി ചേർക്കാൻ ശ്രമിക്കൂ.....❤\nGeetha 29 February 2020 at 21:10\nദിവ്യേ ഈ പ്രോത്സാഹനത്തിന് ഒരുപാടു സ്നേഹം . ലിങ്ക് add ചെയ്യാൻ നോക്കി . പറ്റുന്നില്ല\nഗൗരിനാഥന് 25 February 2020 at 02:47\nഗീതേച്ചി പുലിയാണ് ട്ടോ.. അപ്പോൾ സൂര്യാ നാലാം നിലയിലേക്ക് ആളെ കയറ്റുന്നുണ്ട്\nGeetha 29 February 2020 at 21:11\nഗൗരിക്കുട്ടി ... നിങ്ങളൊക്കെ അല്ലേ പുലികള് . നമ്മ പാവം. വായനയിൽ ഒത്തിരി സ്നേഹം ട്ടോ\nMuralee Mukundan , ബിലാത്തിപട്ടണം 27 February 2020 at 09:59\nഎല്ലാ ആഴ്ചകളിലും ഇതുപോൽ\nഒരു ബൂലോക അവലോകനം നടത്തുകയാണേൽ\nഒരു ബ്ലോഗ് വാരഫലത്തിന് നമുക്ക് തുടക്കമിടാം\nGeetha 29 February 2020 at 21:12\nവായനയിൽ ഒത്തിരി സന്തോഷം .. നന്ദി സർ\nസമാന്തരൻ 29 February 2020 at 06:17\nഅതു ബെസ്റ്റ് !! ഇങ്ങനേം ഒരു പോസ്റ്റ് . ഇത് ഒന്ന് ആരേലും വായിച്ചാ മതി, മറ്റ് എല്ലാവര്ടേം വായിക്കാതിരിക്കാനാവില്ല.\nഏറെ സന്തോഷം .. നന്ദി\nസുധി അറയ്ക്കൽ3April 2020 at 02:04\nഗീതേച്ചീ.... ഭയങ്കര സന്തോഷം.\nവീകെ.9April 2020 at 06:52\nനല്ല ഉദ്യമം ...\nആറങ്ങോട്ടുകര മുഹമ്മദ്9April 2020 at 06:56\n'ബ്ലോഗുകളിലൂടെ' മുമ്പ് ഉണ്ടായിരുന്ന സംഗതിയാണ്..നല്ല തുടക്കം\nAreekkodan | അരീക്കോടന് 15 April 2020 at 04:33\nഎന്റെ ബ്ലോഗ് പട്ടിക\nചാറ്റ് ബെഞ്ചുകളും വായനയും\n" ഇത്കൊണ്ട് എന്താണിപ്പോ മെച്ചം " ? കെ എം സി സി സുരക്ഷ പദ്ധതിയും ചില ചോദ്യങ്ങളും .\nഎട്ടാംക്‌ളാസ്സുകാരിയുടെ പെണ്ണ് കാണൽ\nഎന്‍റെ പെണ്ണുകാണൽ ക്ഷമപരീക്ഷണങ്ങള് (അന്നുക്കുട്ടന്റെ ലോകം- പതിമൂന്ന്)\nഭീകരജീവിയായ പശുവും, കലാലയത്തിലെ ക്യാമറകഴുകനും!!.\nCopyright © രേവതി | Powered by Blogger


വേറിട്ട അനുഭവമായി വായനോത്സവം(21/1/2011)\nജിദ്ദ: വായനയിലൂടെ ലഭിക്കുന്ന അറിവിന്റെയും അകക്കാഴ്ചയുടെയും അനുഭവവും അനുഭൂതിയും സഹൃദയരുമായി വീതം വെച്ച വായനോത്സവം വേറിട്ട പരിപാടിയായി. ചേന്ദമംഗല്ലൂര് ഇസ്ലാഹിയ അസോസിയേഷന് പൂര്‍വ വിദ്യാര്‍ഥി ജിദ്ദ ഘടകമാണ് പ്രവാസി വിദ്യാര്‍ഥികള്‍ക്കായി വായനോത്സവം സംഘടിപ്പിച്ചത്. ജിദ്ദയിലെ വിവിധ സ്‌കൂളുകളില് പഠിക്കുന്ന വായനാതല്‍പരരായ വിദ്യാര്‍ത്ഥികളെ ലക്ഷ്യം വെച്ചായിരുന്നു ഈ പരിപാടി സംഘടിപ്പിച്ചത്. ജിദ്ദയിലെ അസീസിയ ദൌഹത്തുല് ഉലൂം ഇന്റര്‍നാഷണല് സ്കൂള് അങ്കണത്തില് വെച്ചായിരുന്നു പരിപാടി നടന്നത്.\nവായിച്ചുകൊണ്ടിരിക്കുന്ന പുസ്തകങ്ങളോ അല്ലെങ്കില് വായിച്ചതില് വെച്ച് ഏറ്റവും സ്വാധീനിച്ച പുസ്തകത്തെയോ കുറിച്ച് അഞ്ച് മിനിറ്റ് സംസാരിക്കുകയാണ് വായനോത്സവം കൊണ്ട് ഉദ്ദേശിച്ചിരുന്നത്. ഭാഷ ഇംഗ്ലീഷോ മലയാളമോ ആയിരിക്കണം. വായനയോട് വിരക്തി ജനിക്കുന്ന ഇന്നത്തെ സൈബര് യുഗത്തില് കുട്ടികളിലെ വായനാശീലത്തെ പ്രോത്സാഹിപ്പിക്കുക, കുട്ടികളിലെ വായനാ മണ്ഡലത്തെ സഹപാഠികള്‍ക്ക് പരിചയപ്പെടുത്തുക, തങ്ങളുടെ കുട്ടികള് വായിച്ചുകൊണ്ടിരിക്കുന്ന പുസ്തകങ്ങളും അവരുടെ വായനാലോകവും രക്ഷിതാക്കള്‍ക്ക് പരിചയപ്പെടുത്തുക തുടങ്ങിയ മഹത്തായ ലക്ഷ്യങ്ങളാണ് ഇത്തരമൊരു മത്സരം സംഘടിപ്പിച്ചതിന് പിന്നിലുണ്ടായിരുത്. ഇതിന് മുമ്പ് ഇസ്ലാഹിയ അസോസിയേഷന് ജിദ്ദ ചാപ്റ്റര് സംഘടിപ്പിച്ച ചിത്രരചനാ മത്സരം കുട്ടികളുടേയും രക്ഷിതാക്കളുടേയും പങ്കാളിത്തം കൊണ്ട് വന് വിജയമായിരുന്നു.\nസീനിയര് വിഭാഗത്തില് ഫാദില് ബഷീറും , ജൂനിയര് വിഭാഗത്തില് ഖദീജ ഹഖീമും ഒന്നാം സമ്മാനം നേടി. റബീഹ അബ്ദുറഹീം, അബ്രാര് അബ്ദുള്ള എന്നിവര് യഥാക്രമം രണ്ടും മൂന്നും സ്ഥാനങ്ങള് നേടി, ജൂനിയര് വിഭാഗത്തില് ഇല്‍ഹാം ജാഫര്, അമല് ഫാത്തിമ്മ എന്നിവരും.\nദൈവം നമ്മുടെ ഹൃദയത്തിലുന്‌ടെങ്കിലും ദൈവത്തിന്റെ ഹൃദയത്തില് നമുക്ക് സ്ഥാനമുണ്ടാവനമെങ്കില് വായിക്കനമെന്നാണ് വേദഗ്രന്ഥം ആഹ്വാനം ചെയ്യുന്നതെന്ന് മുഖ്യ പ്രഭാഷണം നടത്തികൊണ്ട് പ്രൊഫ. ഇസ്മായില് മരുതേരി (കിംഗ് അബ്ദുല് അസീസ് യൂനിവേഴ്‌സിടി) കുട്ടികളെ ഉപദേശിച്ചു. പുല്ലു തിന്ന പശു പാല് ചുരത്തും പോലെ വായിച്ച പുസ്തകം മറ്റുള്ളവരെ അനുഭവിപ്പിക്കുന്ന 'വായനോല്‌സവം' മഹത്തരമാണെന്നും അദ്ദേഹം പറഞ്ഞു.\nനല്ല പുസ്തകങ്ങള് അത് വായിക്കുന്നവരെ ഉള്‍കൃഷ്ടരാക്കുമെന്നു പ്രൊഫ്. റെയ് നാലോഡ് പറഞ്ഞു. എം വി സലീം, പി. കെ. അബ്ദുല് ഗഫൂര്, ഹസ്സന് ചെറൂപ്പ, സിറാജ് കൊല്ലം എന്നിവര് പ്രസംഗിച്ചു. പ്രസിഡന്റ് ഇബ്രാഹിം ശംനാട് അധ്യക്ഷത വഹിച്ചു. കണ്‌വീനര് ഇസ്മായില് പുല്ലംകോട് സ്വാഗതവും പി എം സാജിദുറഹ്മാന് ചേന്ദമംഗല്ലൂര് നന്ദിയും പറഞ്ഞു. വിജയികള്‍ക്ക് സമ്മാനങ്ങളും സര്‍ട്ടിഫികെറ്റുകളും വിതരണം ചെയ്തു. അലുംനി സെക്രട്ടറി ഷമീം ചേന്ദമംഗല്ലൂര്, സൈദലവി എടയൂര് എന്നിവര് പരിപാടികള്‍ക്ക് നേതൃത്തം നല്‍കി.


'അയ്യപ്പന്റമ്മ, നെയ്യപ്പം ചുട്ടു..'- ടോപ് സിംഗർ വേദിയിൽ ഒരു ക്യൂട്ട് നിമിഷം- വിഡിയോ -\nHome FlowersOnline Special ‘അയ്യപ്പന്റമ്മ, നെയ്യപ്പം ചുട്ടു..’- ടോപ് സിംഗർ വേദിയിൽ ഒരു ക്യൂട്ട് നിമിഷം- വിഡിയോ\n‘അയ്യപ്പന്റമ്മ, നെയ്യപ്പം ചുട്ടു..’- ടോപ് സിംഗർ വേദിയിൽ ഒരു ക്യൂട്ട് നിമിഷം- വിഡിയോ\nമലയാളികൾക്ക് മറക്കാനാകാത്ത നിമിഷങ്ങൾ സമ്മാനിക്കുന്ന വേദിയാണ് ഫ്‌ളവേഴ്‌സ് ചാനലിൽ സംപ്രേഷണം ചെയ്യുന്ന ടോപ് സിംഗർ. കുട്ടികളുടെ എല്ലാ മേഖലയിലുമുള്ള കഴിവുകൾ പ്രകടിപ്പിക്കാൻ ടോപ് സിംഗറിൽ ഇപ്പോൾ സ്റ്റാർ നൈറ്റ് എന്ന ഇവന്റുമുണ്ട്. പാട്ടും നൃത്തവും അഭിനയവുമെല്ലാമായി കുട്ടി കലാപ്രതിഭകൾ സജീവമാകുന്ന പാട്ടുവേദിയിൽ വളരെ ക്യൂട്ടായൊരു നിമിഷം പിറന്നിരിക്കുകയാണ്.\nഎക്കാലത്തും കുട്ടികൾക്കിടയിൽ വളരെയധികം സ്വീകാര്യതയുള്ള ‘അയ്യപ്പന്റമ്മ നെയ്യപ്പം ചുട്ടു..’ എന്ന ഗാനത്തിന് ഒരു രസകരമായ വേർഷൻ ഒരുക്കിയിരിക്കുകയാണ് പാട്ടുവേദിയിൽ കുറുമ്പുകൾ. ശ്രീദേവ്, മേഘ്‌ന, മിയ എന്നിവരാണ് പാട്ടുമായി എത്തിയത്.\nപാട്ടിനൊപ്പമുള്ള ഡയലോഗുകളും നൃത്തവുമെല്ലാം മൂവരും ആസ്വദിച്ച് അവതരിപ്പിച്ചതോടെ മനോഹരമായൊരു പെർഫോമൻസാണ് കാഴ്ചക്കാർക്കായി ഒരുങ്ങിയത്. അതേസമയം, 2000ൽ പുറത്തിറങ്ങിയ ഒരു കുട്ടികളുടെ ചിത്രമാണ് അയ്യപ്പന്റമ്മ നെയ്യപ്പം ചുട്ടു. മാത്യു പോൾ സംവിധാനം ചെയ്ത ചിത്രം ഇന്നും പ്രേക്ഷകരുടെ ഇഷ്ട സിനിമകളുടെ ലിസ്റ്റിലുണ്ട്.\nRead More: മാസ്കിനെക്കാൾ പ്രയോജനപ്രദമായ ആശയം; തല പൂർണമായി ഐസൊലേറ്റ് ചെയ്ത് കലാകാരൻ- വിഡിയോ\nഗായകരും അഭിനേതാക്കളും മറ്റു സിനിമാ സാംസ്കാരിക പ്രമുഖരും അതിഥികളായി എത്തുന്ന ഇവന്റാണ് ടോപ് സിംഗർ സ്റ്റാർ നൈറ്റ്. ഒട്ടേറെ പ്രാദേശിക കലാകാരന്മാർക്ക് ഈ പരിപാടി പ്രോത്സാഹനവും നൽകുന്നുണ്ട്. പുതുതലമുറ കണ്ടിട്ടില്ലാത്ത ഒട്ടേറെ കലാരൂപങ്ങളും നാടൻ പാട്ടിന്റെ വൈവിധ്യമാർന്ന ഭാവങ്ങളുമെല്ലാം സ്റ്റാർ നൈറ്റിലൂടെ പ്രേക്ഷകരിലേക്ക് എത്തിയിരുന്നു.\nStory highlights- top singer star nite performance


Mammooty's Bhaskar The Rascal for Vishu - Malayalam Filmibeat\nവിഷുവിന് റാസ്‌കല് വരും\n| Updated: Tuesday, January 27, 2015, 11:42 [IST]\nമനുഷ്യ സ്‌നേഹിയും നന്മ നിറഞ്ഞവുമാണെങ്കിലും തെറ്റിദ്ധരിക്കപ്പെട്ട് റാസ്‌കലെന്നു മുദ്രകുത്തിപ്പോയവനാണ് ഭാസ്‌കര്. സമ്പന്ന കുടുംബത്തിലാണു പിറന്നതെങ്കിലും അച്ഛനുണ്ടാക്കിയ കടം കാരണം എല്ലാം നഷ്ടപ്പെട്ട് പഠനം പാതി വഴിയില് ഉപേക്ഷിച്ചു. പിന്നീട് കഠിനപ്രയത്‌നത്തിലൂടെ ജീവിതം പടുത്തുയര്‍ത്തി കോടീശ്വരനായി. എന്നാലം ജീവിതം വളരെ ലളിതം. അച്ഛന് ആരുടെ മുന്നിലും തലകുനിക്കുന്നതു കാണാന് ഭാസ്‌കറിനു ഇഷ്ടമല്ല.\nഅടിക്ക് അടി, ഇടിക്കു ഇടി ഇതാണു അയാളുടെ രീതി. അച്ഛന്റെ പേരിലാണ് എല്ലാ ബിസിനസും. ഒന്നും സ്വന്തം പേരിലല്ല. ഇങ്ങനെ അച്ഛനെ സ്‌നേഹിക്കുന്ന ആളാണു ഭാസ്‌കര്. അച്ഛന് ശങ്കരനാരാണനും ഭാസ്‌കറും അനുജന് ആദിയും ഉള്ള ജീവിതത്തിലേക്കു ഹിമ വരുന്നതോടെ അവരുടെ ജീവിതമാകെ മാറുന്നു. അതാണ് സിദ്ദീഖ് സംവിധാനം ചെയ്യുന്ന ഭാസ്‌കര് ദ റാസ്‌കല്.\nഭാസ്‌കറായി മമ്മൂട്ടിയും അച്ഛനായി ജനാര്‍ദ്ദനനും. ഭാസ്‌കറിന്റെ ഡ്രൈവറായ സ്‌റ്റെന്‍സിലാവോസ് ആയി ഹരിശ്രീ അശോകനും ഗുണ്ടയായ അബ്ദുല് റസാഖ് ആയി കലാഭവന് ഷാജോണും അഭിനയിക്കുന്നു.\nഹിറ്റ്‌ലറിനും ക്രോണിക് ബാച്ചിലറിനും ശേഷം മമ്മൂട്ടിയെ പൂര്‍ണമായും ഉപയോഗപ്പെടുത്തി സിദ്ദീഖ് ഒരുക്കുന്ന ചിത്രമാണ് ഭാസ്‌കര് ദ റാസ്‌കല്. ആക്ഷനും ഹ്യൂമറും ഇമോഷണലുമുള്ളൊരു ചിത്രമാണിത്. നായകന്റെ ഹീറോയിസത്തിനു പ്രാധാന്യം നല്‍കുന്ന ചിത്രമാണിത്. നായികയായി നയന്‍താരയാണ്. ബോഡിഗാര്‍ഡിനു ശേഷം നയന്‍താര സിദ്ദീഖിന്റെ ചിത്രത്തില് നായികയായി എത്തുകയാണ്.\nവിഷുവിനാണ് ചിത്രം തിയറ്ററിലെത്തുന്നത്. മോഹന്‍ലാല് നായകനായ ലേഡീസ് ആന്‍ഡ് ജന്റില്‍മാനു ശേഷം സിദ്ദീഖ് ഒരുക്കുന്ന ചിത്രമാണിത്. നൂറുശതമാനം മമ്മൂട്ടി ചിത്രമാണിത്.\nMammooty's Bhaskar The Rascal for Vishu


സര്‍ക്കാര് സേവനങ്ങള് ലഭിക്കുന്നതിന് അപേക്ഷാ ഫീസ് ഒഴിവാക്കും; സർക്കാരിന്റെ ജനകീയ ഉത്തരവ് – Christian Live\nസര്‍ക്കാര് സേവനങ്ങള് ലഭിക്കുന്നതിന് അപേക്ഷാ ഫീസ് ഒഴിവാക്കും; സർക്കാരിന്റെ ജനകീയ ഉത്തരവ്\nആഭ്യന്തരവകുപ്പിന്റെ സാക്ഷ്യപ്പെടുത്തലിന് ഓണ്‍ലൈനായി സര്‍ട്ടിഫിക്കറ്റുകള് അപ്‌ലോഡ് ചെയ്യുന്നതിനുള്ള സൗകര്യം വിദേശത്ത് പോകുന്ന തൊഴിലന്വേഷകര്‍ക്ക് നല്‍കും. ഇതിനായി സര്‍വകലാശാലകള്, പരീക്ഷാഭവന്, ഹയര് സെക്കന്ററി വിഭാഗം, തദ്ദേശസ്വയംഭരണ വകുപ്പ് എന്നിവര്‍ക്ക് ലോഗിന് സൗകര്യം നല്‍കും. ഇതുവഴി ബന്ധപ്പെട്ടവര്‍ക്ക് സര്‍ട്ടിഫിക്കറ്റുകളുടെ ആധികാരികത ഓണ്‍ലൈനായി പരിശോധിക്കാന് കഴിയും. ജില്ലകളില് ഡെപ്യൂട്ടി കളക്ടര് റാങ്കില് കുറയാത്ത ഒരു ഉദ്യോഗസ്ഥനെ ഇതിനായി ചുമതലപ്പെടുത്തും. പരിശോധിച്ച ശേഷം അറ്റസ്റ്റേഷന് പൂര്‍ത്തീകരിച്ച്, സേവനം ലഭ്യമാകേണ്ട വ്യക്തിയെ മുന്‍കൂട്ടി അറിയിച്ച് സാക്ഷ്യപ്പെടുത്തിയ സര്‍ട്ടിഫിക്കറ്റുകള് നല്‍കും\nസെന്‍റ് അലോഷ്യസ് കോളേജ് പാർക്കിനു ഫാ. സ്റ്റാൻ സ്വാമിയുടെ പേര് നല്‍കുന്നതിനെതിരെ തീവ്രഹിന്ദു സംഘടനകള്\nനാല്‍പത്തിയഞ്ചാം വയലാര് രാമവര്‍മ പുരസ്‌കാരം ബെന്യാമിന്.\nപാസ്റ്റർ കെ സി മാത്യു, കൂട്ടുങ്കൽ (87)…


Health – Page 15 – The End Time News\nആരോഗ്യത്തിന് ഏറ്റവും മികച്ച ഗുണം നല്‍കുന്ന ഒന്നാണ് കുക്കുമ്പര്. എന്നാല് കുക്കുമ്പറിനൊപ്പം അല്‍പം കുരുമുളക് പൊടി ചേരുമ്പോള് അത് ആരോഗ്യത്തെ എങ്ങനെയെല്ലാം സഹായിക്കും എന്ന് നോക്കാം. പല രോഗങ്ങള്‍ക്കുമുള്ള പ്രതിവിധിയാണ് കുക്കുമ്പര് എന്ന കാര്യത്തില്...\nനമ്മുടെ വീടുകളിൽ എപ്പോഴും കാണുന്ന ഒന്നാണ് ചെറുനാരങ്ങ ശരീരത്തിനും ചർമ്മത്തിനും വളരെ നല്ലതാണ് ചെറുനാരങ്ങ. ചെറുനാരങ്ങയിലെ സിട്രിക് ആസിഡ് ചർമത്തിന് ബ്ലീച്ചിംഗ് എഫക്ട് നൽകുന്നു കൂടാതെ ചെറുനാരങ്ങ ശരീരത്തിൻറെ ക്ഷീണം മാറ്റുന്നു. ചെറുനാരങ്ങാനീരും വെള്ളവും...\nSeven Top Reasons Why You Should Eat Breakfast\nWhile there are always studies being released that contradict existing nutritional advice, one piece of wisdom remains constant: Havingameal after waking up might...\nTennis elbow, or lateral epicondylitis, isapainful condition of the elbow caused by overuse. Not surprisingly, playing tennis or other racquet sports can cause...\n* ഒരു സ്പൂണ്* ഉപ്പുചേര്*ത്ത് ഒരു ഗാസ് വെള്ളത്തില്* കാല്* ചെറിയ സ്പൂണ്* മഞ്ഞള്*പ്പൊടി ചേര്*ത്തു ചൂടാക്കി ഇളം ചൂടോടെ കവിള്*ക്കൊള്ളുക. * ഇഞ്ചിവേര് നന്നായി വൃത്തിയാക്കി അഞ്ച്-പത്തു മിനിറ്റ് ചൂടുവെള്ളത്തിലിട്ട ശേഷം കുടിച്ചാല്*...\nമുരിങ്ങയിലയുടെ ഔഷധഗുണങ്ങൾ ( Health Tips)\nമുരങ്ങയിലെ കാഴ്*ചശക്തി വർദ്ധിപ്പിക്കാനും തിമിരം പോലുള്ള നേത്ര രോഗത്തിനും ഫലപ്രദമായ ഔഷധമാണ്. മുരിങ്ങയില പതിവായി കഴിക്കുന്നവർക്ക് കണ്ണടയുടെ സഹായം കൂടാതെതന്നെ എഴുതാനും വായിക്കാനും സാധിക്കും. നാല്പതു വയസ്സു കഴിഞ്ഞവർ മുരിങ്ങയില ഒരു ആഹാരപദാർത്ഥമായി ഉപയോഗിക്കേണ്ടതാണ്....\nബ്രെസ്റ്റ് ക്യാൻസർ എങ്ങനെ നേരത്തെ കണ്ടുപിടിക്കാം\nസ്ത്രീ സൗന്ദര്യത്തിന് സ്തനസൗന്ദര്യവും പ്രധാനം. എന്നാല് ഈ സ്തനങ്ങള് തന്നെ പല സ്ത്രീകളുടേയും അന്ത്യത്തിനു വഴിയൊരുക്കാറുമുണ്ട്, സ്തനാര്‍ബുദം അഥവാ ബ്രെസ്റ്റ് ക്യാന്‍സര് വഴി. ബ്രെസ്റ്റ് ക്യാന്‍സര് ഇന്ന് സ്ത്രീകളെ ബാധിയ്ക്കുന്ന ഒരു പ്രധാന രോഗമായി...\nതിളങ്ങുന്ന പുഞ്ചിരി വേണ്ടേ ? പല്ലുകളെ കരുതലോടെ കാക്കാന് ഭക്ഷണത്തിലും വേണം ശ്രദ്ധ\nമലയാളികള് ഇന്നു നേരിടുന്ന വലിയൊരു പ്രശ്‌നമാണ് ദക്ഷക്ഷയം. കഴിക്കുന്ന ഭക്ഷണത്തിലെ പ്രശ്‌നവും സമയക്കുറവുമാണ് ദക്ഷക്ഷയത്തിലേക്കു നയിക്കുന്നവ. പല്ലില് പറ്റിപ്പിടിച്ചിരിക്കുന്ന ആഹാരാംശങ്ങള് ആധുനിക ഭക്ഷണത്തില് കൂടുതലായതാണ് ദന്തക്ഷയത്തിനുള്ള ഒരു കാരണം. ദന്തശുചീകരണോപാദികള് അതിന് കൊടുക്കുന്ന ശ്രദ്ധ...\nകൊതിയൂറും ചിക്കന് ഫ്രൈക്കൊപ്പമുള്ള ഗ്രേവിക്കുള്ളിലെ അപകടം അറിയുക\nഹോട്ടല്‍ഭക്ഷണത്തില് ചിക്കന് ഫ്രൈക്ക് മലയാളികള് നല്‍കുന്ന സ്ഥാനം ചെറുതല്ല. എന്നാല് അതിനൊപ്പം കിട്ടുന്ന ഗ്രേവി കഴിക്കാന് പലര്‍ക്കും ഇഷ്ടമാണ്. ചിക്കനുമുമ്പ് ഗ്രേവി അകത്താക്കുന്നവരും കുറവല്ല. ചിക്കന് ഫ്രൈ ഓര്‍ഡര് ചെയ്താല് ചട്ടിയിലടിയുന്ന കുറച്ച് ഗ്രേവി...


'മനുഷ്യ ശരീരം രൂപകല്‍പ്പന ചെയ്തിരിക്കുന്നത് 400 വര്‍ഷം ജീവിക്കാവുന്ന തരത്തില്'-Human Body Designed To Last 400 Years: Yoga Guru Ramdev | Indian Express Malayalam\nഭക്ഷണം നിയന്ത്രിച്ച് ആരോഗ്യം നിലനിലനിര്‍ത്തുന്നതിന് ബിജെപി അധ്യക്ഷന് അമിത് ഷായെയാണ് അദ്ദേഹം ഉദാഹരണമായി ചൂണ്ടിക്കാട്ടിയത്.\nUpdated: September 23, 2017 12:06:59 pm\nന്യൂഡല്‍ഹി: 400 വര്‍ഷം ആയുസ് ലഭിക്കുന്ന രീതിയിലാണ് മനുഷ്യ ശരീരം രൂപകല്‍പ്പന ചെയ്തിരിക്കുന്നതെന്ന് ബാബാ രാംദേവ്. എന്നാല്, തെറ്റായ ജീവിതശൈലിയാണ് ആയുര്‍ദൈര്‍ഘ്യം കുറയാന് കാരണം. പോഷകാഹാരവും സ്ഥിരമായ വ്യായാമവുമുണ്ടെങ്കില് രോഗങ്ങളെ ചെറുക്കാനും ആരോഗ്യപരമായി ജീവിക്കാനും കഴിയുമെന്ന് രാംദേവ് പറഞ്ഞു.\nശരീരത്തെ വേണ്ട രീതിയില് പരിപാലിക്കാത്തതിലൂടെ നമ്മള് ആയുസ് കുറയ്ക്കുകയാണ്. ഹൃദ്രോഗം, രക്ത സമ്മര്‍ദം പോലുള്ള രോഗങ്ങള് നാം ക്ഷണിച്ചു വരുത്തുന്നവയാണ്. എന്നാല്, ഇത് നമ്മുടെ ആയുസ് കുറയ്ക്കുകയും ജീവിതം മരുന്നിനും ഡോക്ടര്‍മാര്‍ക്കും അടിമപ്പെടുകയുമാണെന്നും 12-ാമത് നാഷണല് ക്വാളിറ്റി കോണ്‍ക്ലേവില് ബാബ രാംദേവ് പറഞ്ഞു.\nആരോഗ്യം നിലനിര്‍ത്തുന്നതിന് യോഗ ശീലമാക്കണമെന്ന് അദ്ദേഹം പറഞ്ഞു. ഭക്ഷണം നിയന്ത്രിച്ച് ആരോഗ്യം നിലനിലനിര്‍ത്തുന്നതിന് ബിജെപി അധ്യക്ഷന് അമിത് ഷായെയാണ് അദ്ദേഹം ഉദാഹരണമായി ചൂണ്ടിക്കാട്ടിയത്.\n38 കിലോ ഭാരമാണ് ഭക്ഷണം നിയന്ത്രിച്ചതിലൂടെ താന് കുറച്ചതെന്ന് ബാബ രാംദേവ് പറഞ്ഞു. ഉച്ചഭക്ഷണത്തില് കര്‍ശന നിയന്ത്രണം വരുത്തുന്നതിനൊപ്പം രാത്രി ഭക്ഷണം പുഴുങ്ങിയ പച്ചക്കറിയും സൂപ്പുമായി മിതപ്പെടുത്തിയതായും അദ്ദേഹം പറഞ്ഞു.\nബാബാ രാംദേവിന്റെ കമ്പനിയായ പതഞ്ജലിക്കു നേരെയുള്ള വിമര്‍ശനങ്ങള്‍ക്ക് മറുപടി എന്ന തരത്തില് കൂടിയായിരുന്നു പ്രഭാഷണം. താന് ജനങ്ങള്‍ക്കായി ആരോഗ്യകരമായ ഉത്പന്നങ്ങളാണ് പുറത്തിറക്കുന്നതെന്നായിരുന്നു രാംദേവിന്റെ വാദം.\nWeb Title: Human body designed to last 400 years yoga guru ramdev


അക്രമാഹ്വാനം ചെയ്തത് ഞങ്ങളെങ്കില് രാജിവയ്ക്കാന് തയ്യാര്: പി.എസ് ശ്രീധരന്‍പിള്ള | DoolNews\nThursday, 18th October 2018, 9:56 pm\nതിരുവനന്തപുരം: ശബരിമലയില് നിരോധനാജ്ഞ ലംഘിക്കാനുള്ള ആര്.എസ്.എസ് നേതാവിന്റെ ശബ്ദരേഖ പുറത്തുവിട്ട കടകംപള്ളി സുരേന്ദ്രന് മറുപടിയുമായി ബി.ജെ.പി അധ്യക്ഷന് പി.എസ്.ശ്രിധരന് പിള്ള.\nമന്ത്രി പുറത്തുവിട്ട ശബ്ദരേഖ ആരുടെയാണെന്ന് എല്ലാവര്‍ക്കും അറിയാം. ഗുജറാത്തില് നിന്നുള്ള പ്രമുഖനായ നേതാവിന്റെ കേരളത്തിലെ ആളിന്റെ ശബ്ദമാണത്. ബി.ജെ.പിക്കാരുടെ ശബ്ദമാണെന്ന് പറയുന്നത് കള്ളമാണ്.\nനരേന്ദ്രമോദിയെ തകര്‍ക്കാന് കച്ചകെട്ടിയിറങ്ങിയ ഒരാളുടെ അനുയായിയുടെ ശബ്ദമാണത്. സി.പി.ഐ.എമ്മിലെ പുത്തന്‍കൂറ്റക്കാരന്റെ ശബ്ദമാണത്. അത് ഞങ്ങളുടെ പാര്‍ട്ടിയില്‍പെട്ട ആളുടെ ശബ്ദമെങ്കില് താന് രാഷ്ട്രീയം ഉപേക്ഷിക്കാന് തയ്യാറാണെന്നും അദ്ദേഹം പറഞ്ഞു.\nalso read: ആത്മവിശ്വാസം ഇല്ലാത്തവര് എന്തിന് അവസരങ്ങള്‍ക്കായി വിട്ടുവീഴ്ച്ച ചെയ്യണം?; കാസ്റ്റിങ്ങ് കൗച്ചിന് സ്ത്രീകളും ഉത്തരവാദികളെന്ന് നടി ആന്‍ഡ്രിയ\nശബരിമലയില് ബോധപൂര്‍വ്വം കലാപമുണ്ടാക്കാന് ശ്രമം നടക്കുന്നുവെന്ന് മന്ത്രി കടകംപള്ളി സുരേന്ദ്രന് പറഞ്ഞിരുന്നു. തീര്‍ത്ഥാടകരുടെ വേഷത്തില് ആളെ എത്തിക്കാന് ആഹ്വാനം ചെയ്യുന്ന ശബ്ദസന്ദേശം മന്ത്രി വാര്‍ത്താസമ്മേളനത്തില് പുറത്ത് വിട്ടിരുന്നു.\nമാധ്യമ പ്രവര്‍ത്തകര്‍ക്ക് ശബ്ദസന്ദേശം കേള്‍പ്പിച്ചു കൊടുത്ത കടകംപള്ളി എന്താണ് ശ്രീധരന് പിള്ളേ നിങ്ങളുടെ പരിപാടി എന്നും ചോദിച്ചിരുന്നു. ബി.ജെ.പി ആര്.എസ്.എസ് നേതൃത്വത്തെ രൂക്ഷമായി വിമര്‍ശിച്ച കടകംപള്ളി ശബരിമലയില് സംഘപരിവാര് രാഷ്ട്രീയം കളിക്കുകയാണെന്നും കേസ് നടത്തിയത് സംസ്ഥാന സര്‍ക്കാര് അല്ല ആര്.എസ്.എസ് ആണന്നും പറഞ്ഞിരുന്നു.